\NormalFont\ShortTitle{Daniel}

{\MT Daniel



\par }{\MS Daniel pachisa agagbau

\par }\ChapOne{1}{\MR (1—6)

\par }{\SH Yama nagkamchaku augmattsamu
\par }
{\PP \VerseOne{1}Joaquim Judá aents aidaun apuji wajas kampatum mijan inamai, Babilonia nugkan apuji Nabucodonosor Jerusalégkan jetektatus niina suntaji aidaujai tenteawajui.

\VS{2}Apu Nabucodonosor Israel aents aidaun depetuk, apu Joaquiman tikich Israel aents aidaujai achija yajuakti tau asa, Tuke Pujuu Israel aents aidaunak yaigchauwai. Tuja Apajuí emematku ijuntai jegamkamunum takatai aidaunashkam yajuaktinme tusa tiuwai. Nuadui Nabucodonosor Israel aents aidaun achija Babilonia nugkanum yajuakui, dutikak Apajuí jeen takatai ayaunashkam kuashat yajuak Babilonia nugkanum ejegauwai, dutika dita apajuímtai aidau jegamjukbaunum nunú emematku takatai waji akik pegkeg aidau ayaunum nuwi awayauwai.

\VS{3-4}Tuja nuigtushkam apu Nabucodonosor niina aentsji aidau apu pujusa inamtaijin takau aidaun apuji Aspenaz aajakua nuna chichajak: “Israel aents achigbau aina nuwiya apu wegantu aidau, tuja aents eme anentsa diitai aina nuwiyashkam datsauch shigmauch, yantsaptin, iyashish pegkeg, ashí yacha, apu inamtaijin pujusa takamain aidau etegjata. Dutikawamin iish wajuk batsamin ainaji nunú, tuja iina chichameshkam kampatum mijanai jintinnati.

\VS{5}Tuja ditak kampatum mijanai apu yuwatin umikbaun yuwawagtatui, umutainashkam apu uwagtin umikbaun umiagtatui. Nuni nuninakua kampatum mijanan ejeyag, duwi nagkamas apu takajuinak batsamsatnume tajai”, tiuwai.


\par }{\SH Danielan niina kumpaji aidaujai yajuakag apu pujusa inamtaijin ejegamu
\par }
{\PP \VS{6}Datsauch aidaun etegjaju aina duka ipak usumta imajin Judá wegantu aajaku ainawai; dita daaji aidauk: Daniel, Ananías, Misael, Azarías aatus aajakui.

\VS{7}Tuu daagtin aidaun Aspenaz yapagtukui, dutikak: Danielan Beltsasar adaikauwai, untsu Ananíasan Sadrac adaikauwai, tuja Misaelan Mesac adaikauwai, untsu Azaríasan Abed-nego adaikauwai.

\VS{8}Tujash Danielak nigki anentaimas dekas wika apu yutainak yuwashtajai, umutaijinkesh uwagchatjai tumamiuwai, wagki nii nuna yuwakug pegkegchau wemain dekapeau asa. Nuadui Aspenazan chichajak: “Apu yutai aina nunú yuwata tusamek wait aneasam waitkagsaipa, tuja mina kumpag aidaushkam waitkasaipa”, tiuwai.

\VS{9}Tusa tutaish Apajuí Danielnak yayau asamtai Aspenazak kajegkachui.

\VS{10}Dutikayatak chichajak:

\par }{\PP “Atum yuwatnunak, tuja atum vino uwagtinnashkam apu chichaman umike. Nuadui wika mina apujun ishamajai. Wagki tikich datsa aidau pegkeg batsatai, atum yujumak yuwachu asajum jaujai betek shigchau wajasjum pujagmin, apu waipakag mina mantumainai. Dutijuamtaig atumdau utugchatak atatui”, tiuwai.


\par }{\PP \VS{11}Nuna tusa apu pujusa inamtain waji aidaun kuitamin Melsar aajakua nuna Aspenaz etegkauwai, Danielan niina kumpaji aidaujai kuitamkati tusa. Dutikamtai Daniel Melsarjai chichastatus weuwai, nunik jegajua chichajak:


\par }{\PP \VS{12}“Jutii aidautik amina inakem ainaji. Nuadui wait aneasam diez tsawantai ii yuwatnuk, yutai ajanmaya juukbau aidau yumi uwagtinjai sukagtusta tajame.

\VS{13}Tuja nunú diez tsawan jegamtai, tikich datsauch aidau apu yuwatin umikbaun yuwina nujai apatkam diijattsata. Nunikam ame wajuk anentaime nunú tita”, tiuwai.

\VS{14}Tusa tima ayu tusa Daniel tibaunak imatiksag dutikauwai.

\VS{15}Nunú diez tsawan nagkaemakmatai diikma, Danielak niina kumpaji aidaujai tikich datsauch aidau apu yuwatin umikbaun yuwidaun nagkaesau shiig pegkeg wajiu aidau batsatun wainkauwai.

\VS{16}Dutika wainak, yujumak vinojai susatajum tusa apu tibaunak sutsuk yutai ajanmaya juukbau aidaun yumijai sujakui.


\par }{\PP \VS{17}Nunú ipak usumat datsauch aajaku aina nunak, ashí waji aidaun unuimagtinme tusa Apajuí yachamtikauwai. Nuigtush Danielak kajanmayanash shiig dekajakui.

\VS{18}Apu tsawantan mamikiamu jegamtai, Aspenaz datsauch aidaun yajuak apu Nabucodonosor pujamunum ejegauwai.

\VS{19}Dutikamtai apu ditajai chichasui. Tujash Daniel, niina kumpaji aidaujai shiig yacha aajaku aina imannak tikich datsauch aidaunak makichkish wainkachui. Nuadui ditak apu takajuinak batsamsajui.

\VS{20}Apu nii dekatag tusa wakegamujinak ashí inias dekajakui, tuja anentaimas dekamin aidau, tunchi aidau apun ujajaku aina nuna nagkaesau ditak shiig yacha aajaku ainawai.

\VS{21}Aatus Danielak nuwi pujaig, tikich apu yamajam Ciro, Persia nugkanmaya aajakua nunú, Babilonia nugkan apuji wajasui.




\par }\Chap{2}{\SH Apu Nabucodonosor kajamjamu
\par }
{\PP \VerseOne{1}Nabucodonosor apu wajasa jimag mijana nuna inamak pujus, kajanum kuashat pegkegchaun kajamjauwai, nunik wagkanuk aan kajamjaja tusa senchi anentaimak kanumainchau dekapeau.

\VS{2}Nuniak ujatkatnume tusa, anentaimas dekamin aidaun, tunchi aidaun, yaya dekapau aidaun aatus untsukui. Dutikam apu pujamunum jegawajui.

\VS{3}Nunikagmatai apu nii kajamjamujin ditan ujaak:

\par }{\PP “Kajanum kajamjag nuna shiig ejemainchau dekapeakun senchi anentaimjai”, tau.


\par }{\PP \VS{4}Tutai dita arameo chichamai apun chichajuinak:

\par }{\PP “¡Apuh, kuashat tsawan pujusam inamjatin ata! Tuja waji kajamjaume nunú amina inakem aidauti ujajatkata, nunikamin wagkamek aan kajamjaume nunú ashí ame ujakmi taji”, tiajui.


\par }{\PP \VS{5}Tusa tiagtai apu ditan ayaak:

\par }{\PP “Wika juna anentaimsajai. Wi kajamjag nunash wajukatnunak aan kajamjaja nunú betek ujatchakjumek asaja ijinam atatjume, tuja atumi jeshkam ashí tsainkattawai.

\VS{6}Untsu atum wi kajamjag nunash wagkanuk aan kanagja nunú betek ujatkagminig, kuashat waji aidaun amastatjime. Dutikakun ashí aents aidauk atumin eme anenjamtinme titatjai”, tiuwai.


\par }{\PP \VS{7}Tusa timatai anentaimas dekamtan yacha aidau niina ataktu chichajuinak:

\par }{\PP “Apuh, ame waji kajamjaume nunú etsegkata, nunikamin wajukatnuk aan kajamjaume nunú ii ame ujakmi”, tuidau.


\par }{\PP \VS{8}Tusa tiagtai apu ditan ayaak:

\par }{\PP “Atumek mina tsawan emegkatkujum tuu yujagme. Wagki atumek wi tija nunú dekaujum nuadui, wajintuk tsanujag tusajum tajume.

\VS{9}Tujash wi tija nunak yapajiashtatjai. Ayu kame wi kajamjag nunash wajukatnuna aannunash kajamjaja nunú yamai ujatkatajum. Nunú ujatkagmin dekas yachap ainawa titajime. Nunú betek ujatchakjumek ashí betek suwimak jukittagme”, tiuwai.


\par }{\PP \VS{10}Tusa timatai dita ainak: “Initaikish makichik apukesh iman senchigtinaitkush aents yacha nii iniasa dekataiji aidaunak ibau utugchat shiig ejemainchaunak iniaschauwai. Nuigtush apuh, ame dekatag tame nuna anentaimas ejeyi ujapamainuk ashí nugkanmash makichkish atsawai.

\VS{11}Untsu apajuímtai aina dutsu ujapakaintai. ¡Tujash duka juju nugkanmak batsamchauwai!” tuidau.


\par }{\PP \VS{12}Tusa tiagtai apu senchi kajeka aents yacha dekamin babilonianmaya aina duka ashí kajegtajum tusa inamjauwai.

\VS{13}Tusa timatai Danielnashkam niina kumpaji aidaujai maatasag shimutuk egakajui.


\par }{\SH Apu Nabucodonosor kajamjauwa nunash wajukatnunak aan kanajabi nuna Daniel ujakbau
\par }
{\PP \VS{14}Suntag apu kuitamin aidaun apuji Arioc aajakua nunú aents yacha anentaimas dekamin aidaun ijinatatus umintaun Daniel dekauwai.

\VS{15}Nunik Ariokan jegajua shiig pegkegnum iniak:

\par }{\PP “¿Wagka apush aents yacha anentaimas dekamin aina nunú ijinatajum tusash inamjae?” tau.

\par }{\PP Tusa iniam, wagkag inamjabi nuna ashí ujakui.

\VS{16}Dutika ujakam Daniel apun jegajua chichajak: “Apuh, wait aneasam tsawan sujusta, nunikamin ame kajamjaum dusha wajukatnuk aan kajamjaume nuna dekaan ujaktajame”, tiuwai.

\VS{17-18}Nuna tusa ukuak nii pujutaijin weuwai, nunik niina kumpaji Ananíasan, Misaelan, Azaríasan aatus nii apujai chichasbaun ashí ujakui. Dutika: “Apajuí segatajum nii nuna ashí dekamtijamati, wagki nunú betek ujakcha ajin babilonianmaya yacha aina nuna mainak iinash mantamawainum”, tiuwai.

\VS{19}Nuna tusa kanuinai, kajanum Nabucodonosor kajamjamun Apajuí Danielan ashí ujakui. Dutikam Daniel Apajuín emematak,

\VS{20}aatus tiuwai:

\par }{\BB \par }
{\Q “Apajuíyah, amek senchigtin ashí yachaitme.

\par }{\Q ¡Apajuín daajiya nunú

\par }{\Q ajumaish tuke ememattai atin ati!


\par }{\Q \VS{21}Tsawan yapajinak minina nunak Apajuí dutikawai,

\par }{\Q Apajuí aentsnak apu emawai,

\par }{\Q nuigtush nigki yapajinai,

\par }{\Q aents yacha shiig anentaimkau aina nunak nii dutikawai.

\par }{\Q Tuja wamak unuibau aina nunashkam

\par }{\Q nigki dutikawai.


\par }{\Q \VS{22}Anentaimsaish ejemainchaunash nii iwainauwai,

\par }{\Q tuja uukbau ataish nigki iwainauwai.

\par }{\Q Apajuíyai tsaaptinuk.


\par }{\Q \VS{23}Apajuíyah,

\par }{\Q ametme mina apachug aajaku aina nuna Apajuíjimek,

\par }{\Q amina see takun emematjame.

\par }{\Q Ame minak yacha wajiu etiume,

\par }{\Q tuja ii sumakmag duka imatiksamek,

\par }{\Q apu nii kajamjamujin anentaimtus dekatatus

\par }{\Q waitma nunú mina iwaintugkaume”, tiuwai.


\par }{\BB \par }
{\PP \VS{24}Nuna aatus Apajuíjai chichasa ukuak, Ariokan wejiuwai, nunik jegajua chichajak:

\par }{\PP “Aents yacha anentaimas dekamin babilonianmaya aina duka kajegkaipa. Dekas mina apui ejetuata. Nii kajamja nunash wajukatnunak aan kajamjae nuna wi ashí ujaktajai”, tiuwai.


\par }{\PP \VS{25}Tusa timatai Arioc Danielan juki wamak apu Nabucodonosor pujamunum ejegauwai, dutika apun chichajak:

\par }{\PP “Apuh, ame kajamjamugmin ujapaktinun judío aents achija yajuakbau batsata nuwiyan makichik jukin itaajai”, tiuwai.


\par }{\PP \VS{26}Tusa timatai Danielan dita Beltsasar adaikau aina nuna apu chichajak:

\par }{\PP “Ameka wi kajamjag nunú ejeyim, nunash wajukatnunak aan kanagja nunú ¿tujutmainaitam?” tiuwai.


\par }{\PP \VS{27}Tusa tama Daniel ayaak:

\par }{\PP “Ame kajamjaum nunak, aents anentaimas dekamnukesh, tunchikesh, yayan dekapau aidaukesh wajukatnuk aan kajamjaume nuna ejeyig makichkish ujapamainchau ainawai.

\VS{28}Tujash Apajuí nayaimpinum puja nunuwai dekamainchaunash dekamtikagtinuk. Nii aminak atakea duwi atinun iwaintugmake. Jujuwai kajamjaum duka.

\VS{29}Apuh, ame anentaimsam atakea duish wajukatnukita tusam ane anentaimkawam kanimume, nuniamin Apajuí nuna iwaintugmake.

\VS{30}Nuna minashkam Apajuí iwaintugkame, tujash wi tikich aents aidaun nagkaesau yacha asamtaigkish iwaintugkache, ayatak ame kajamjaum dusha wajukatnuk aan kajamjaume nuna ujakti, dutikam shiig dekaati tusa iwaintugkae.


\par }{\PP \VS{31}“Apuh, kajanum makichik aents dakumka najanamu múun, tsumain wajakin, winchamtin ishamain wainkaume.

\VS{32}Nuna buukeg tikichjaigkish pachimjachbau ayatak oro najanamu; tuja detsepeg kuntujijai plata najanamu, untsu ampuji bakuijai bronce najanamu,

\VS{33}kagkaji hierro najatuamu, tuja naweg hierro tsakusjai pachimja najanamu wajau wainkaume.

\VS{34}Nunú dii wajamin makichik kaya múun mujanmaya, aentskesh shitakchamaitak nigki kagkegak juwaki nunú wajattaman, dawenum dekegka nawe tsaigkam iyaag tepesmae.

\VS{35}Nunik iyaabuik oro, plata, bronce, hierro aidauk tsainak yuku wajase. Nuniaig dase senchi dasentak trigo akaaku duke ijumjamun umpui utsauwama numamtuk umpui utsagke. Dutikam tuke megkagak megkaekae. Untsu nunú kaya tuku tsaikua duka muja shiig múun najaneau wainkaume.


\par }{\PP \VS{36}“Apuh, ame kajamjaum duka juju ainawai. Tuja dusha wajukatnuk aan kajamjaume nuna yamai ujaktajame:

\VS{37-38}Apuh, aents dakumka najanamun buuke oro wainkaum duka ametme. Aminak Apajuí nayaimpinmayaya nunú apu etamne, dutijabau asa senchigtin eme anentsa diitai awajtamsae. Tuja nuigtushkam ashí aents nugkanmaya aidaunak kuntin aidaun chigki aidaujai ashí amina idaitugmase.


\par }{\PP \VS{39}“Amina ukuugmin tikich aents ametam aan wainkauch apu wajastinai. Untsu nuna ukuujin kampatuma nunú broncejai betek tumain apu wajas ashí nugkanum inamjatnai.

\VS{40}Untsu nuna ukuujin ipak usumta nunú apu wajastinai, tuja duka hierrojai betek atinai. Iman asa tikich apu aidaunak ashí depetuk ijinatnai.


\par }{\PP \VS{41-42}“Tuja nuigtushkam apuh, ame nunú aentsu nawe hierro, tsakusjai najatuamu wainkaum duka ipak usumta nunú apu wajastina duwi aents aidau kanakagtina nunú aan wainkaume. Nunú apua duka hierro katsugma iman atinai. Untsu tikichia nunú tsakus pukutsama nunin kakakchau atinai.

\VS{43}Tuja aents dakumka najanamu wainkaum nuna tsajam nawe hierro tsakusjai pachimjamu tame duka, kanakchagmi ijutkau agmi tusag tikich nugkanmaya aidaujai nuwan sudayagtata nunú aan kajamjaume. Tujash nuninakush hierro tsakusjai apatka anugkam tuke amaitsu numamtuk maki makichik apugtin aina duka makichkish ijunmainchau atatui.


\par }{\PP \VS{44}“Tujash nunú tsawantin Apajuí nayaimpinmaya makichik tuké apu atinun adaikatnai, nunak makichkish depetkachagtinai. Tikich apu aidaunak nii ashí depetuk ijinatnai.

\VS{45}Apuh, ame kaya makichkish shitakchamaitak kagkegak iyaak aents dakumka najanamu wajaun dekegka tsaika yuku emau wainkaum duka nunú aikaume. Nuna Apajuí tikich tsawantin nagkaemaktinun iwaintugmake. Ame kajamjaum duka dekaske, tuja wajukatnuk aan kajamjaume dushakam wi taja imanisag betek uminkattawai”, tiuwai.


\par }{\PP \VS{46}Tusa Daniel timatai, apu Nabucodonosor Danielan ememattatus tikishmag pujusui. Tuja nuigtushkam Daniel anentag suwakjum kuntin maajum apeatajum dutikakjum kugkuin inciensoshkam apeatajum tusa tiuwai.


\par }{\PP \VS{47}Nuna tusa Danielan chichajak:

\par }{\PP “Atumi Apajuíjiya duka wainka apajuímtai aina nuna nagkaesau múuntai. ¡Niyai apu aidaun nagkaesauwa duka! Niig ashí yachai, nuadui nii ujapakmatai kajanmaya kakajus dekamainchaush ujatkaume”, tiuwai.


\par }{\PP \VS{48}Nuna tusa, apu Nabucodonosor waji pegkeg akik aidaun anentag susauwai. Nuigtushkam babilonianmaya nugka yaig aidaun apuji gobernador adaikauwai, dutika nunú nugkanmaya aents yacha dekamin aidaun apuji awajsauwai.


\par }{\PP \VS{49}Dutikau asa, Daniel niina kumpaji aidaun chichamjukmatai, ditanashkam Daniel takatai yaigkagtinun adaitujui. Tuja Danielak tikich aents apujai takau aidau batsatbaunum nuwi niishkam pujujakui.




\par }\Chap{3}{\SH Aents dakumka oro najanamun emematujakagbau
\par }
{\PP \VerseOne{1}Duwi pujus Apu Nabucodonosor chichaak, aents dakumkajum oro najanatajum tusa inamjauwai. Nuna esantig treinta dekapamu untsu wegkanti tres dekapamu aajakui. Nuna najanawag babilonianum nugka yaig aajakua nuwi muja Durá tutai najatamu pakajin apusajui.

\VS{2}Dutikawagmatai nunú iwainamunum, apu Nabucodonosor tikich apu nugka yaijan apuji gobernador aidaun, suntaja apuji aidaun, apu chichajin aidaun, kuichki diin aidaun, apu chichama epegkin aidaun, aatus ashí ipauwai, nuna wainkatnume tusa.

\VS{3}Dutika ipaam ashí apu aidauk aents dakumka najanamu iwainamunum jiistamawagtatus ijunjajui.

\VS{4}Nunikagmatai, makichik aents ame nagkamattame tusa tibau senchi jiika chichaak: “Ashí aents maki makichik chichamtin aidautijum juwi kaunaujum nunutijum antuktajum:

\VS{5}Uwija kachujin, pigkuijai umpuinak, cítara, lira, salterio, gaita aatus awatuidau antakjumek, tikishmaja pujustatjum, apu Nabucodonosor inamjamtai, aents dakumka oro najanamua nunú ememattatjume.

\VS{6}Untsu nunú tibau aig tikishmag pujusa emematuinachuk, wamak juki pag inagtai kee awa nuwi egkeam agtatui”, tiuwai.


\par }{\PP \VS{7}Tusa tibau asag, nuna awatiagtai ashí tikishmajag batsamsajui, nunikag aents dakumka oro najanamun emematuidau.


\par }{\PP \VS{8}Tuja ujumak Israel aents aidau nuwi batsatuk emematchajui, nuniagtai babilonianmaya aents aidau, apu ujakmi tusag shiyakajui.

\VS{9}Nunik apu Nabucodonosoran chichajuinak:

\par }{\PP “¡Apuh, kuashat tsawantai iwaku pujusta! ¡Tuja amina daagmek tuke pachitai atin ati!

\VS{10}Apuh, ame chichaakum músican awatuinamu antakjumek wamak tikishmaja pujustajum, nunikjum aents dakumka oro najanamua nunú ememattajum,

\VS{11}tuja nuna nuniachuk pag inagtai kee awa nuwi wamak jukijum egkeatajum tukagtimume.

\VS{12}Tujash ujumak judío aents aidau, nugka yaig babilonianum awa nuwi amejai atuegak takasagtin Sadrac, Mesac, Abed-nego aatsam batsasmayume, tujash ditak aminak eme anenjamainatsui, nuninak amina apajuímtaijum aidaunash, tuja aents dakumka oro najanamunashkam emematuinatsui”, tiajui.


\par }{\PP \VS{13}Tusa ujakam, apu Nabucodonosor senchi kajeka, utitajum tusa inamjauwai. Dutikam yajuak apu pujamunum itawajui.

\VS{14}Dutikawagmatai apu ditan iniak: “Mina apajuímtaijua nuna emematuinatsui, nuninak aents dakumka oro najanamua nunashkam tikishmatjag emematuinatsui tujamaina nunash ¿dekaskek tujamaina?

\VS{15}Nunú dekasketkuish nunak tsagkujajime. Untsu yamai músican awatuinakui, jeganjum tikishmaja pujusjum ememattajum. Nuniakjuminig suwimkanak amaschagtatjai. Untsu atum emematchakjuminig, pag inagtai horno kega imannum egkeatajum tusan titatjai. Nuna dutika aish, makichik apajuíkesh atumnak ayamjutpakchagtatui”, tiuwai.


\par }{\PP \VS{16}Tusa tutai, dita chichajuinak: “Iik duka makichkish puyatjatsji.

\VS{17}Ame jinum egkejatuawaminish, Apajuí ii emematnaitag nunú iinak uwemtijamainai, tuja ame itugkami tukagtame, nunashkam iinak Apajuí uwemtijamjattawai.

\VS{18}Tuja Apajuí iina uwemtijamchakuish amina apajuímtaigmia duka, tuja dakumka oro najanamua dukesh tikishmatja emematchapash tusaik makichkish anentaimtsuji”, tiajui.


\par }{\SH Kampatum datsauch aidau jii kegamunum egkeamuitak esachaju
\par }
{\PP \VS{19}Aatus datsauch aidau tiagtai, apu Nabucodonosor ditan senchi kajejuk yapinig kapantu wajasui. Nunik aents aidaun, jii kega nunú nuni senchi siete jii kemaina imatikajum ikapagtajum tusa tiuwai.

\VS{20}Tusa tima imatiksag umikagmatai, suntag senchi aidaun etegkeg, atum datsauch kampatuma nunú achikjum jinum egkeatajum tusa inajui.

\VS{21}Tusa timatai, kampatum datsauch aidauk ditashkam tuke apu asag jáanch pegkeg aidaun nugkuajunak imatiksag achikag, jigkaja jukiag jiinum nagkimawag egkeawajui.

\VS{22}Tuja apu inamjamtai jiik nuni senchi ikapajam shiig senchi atushat nimpau asa, suntag aidau uchin achikag egkedaun apeam jinauwai.

\VS{23}Untsu datsauch aidauk shiig pegkeg jigkagbaunak nunisag hornonum egkemsajui.


\par }{\PP \VS{24}Nunik pegkeg chimpimtai, Nabucodonosor puyatuk wajaakug aents niina anentaimtan su aidau ijunun jegantun chichajak:

\par }{\PP “¡Uchi datsa kampatume duka imatiksaikiap jigkaja chimpiamji!” tau.

\par }{\PP Tutai dita ainak: “Ehe, kampatume duka dutiksaik egkeamji”, tuidau.


\par }{\PP \VS{25}Tusa tiagtai apu chichaak:

\par }{\PP “¿Wagka tujash ipak usumta imanish chimpijua? Jigkagbaunak atimawag jii sukuachbau wajukmaina numamtuk shiig yujawai. Nuigtushkam ipak usumta nuwiya makichik ángeljai betekai”, tiuwai.


\par }{\PP \VS{26}Nuna tusa Nabucodonosor horno waitijin jeganta untsumak:

\par }{\PP “¡Apajuí múunta nuna inake: Sadrac, Mesac, Abed-nego aidauwah, jiinkijum juwi taatajum!” tau.

\par }{\PP Tusa tama kampatuma duka imanisag jinum chimpiju jiinkiajui.

\VS{27}Nunikagmatai ashí apu aidau nuwi ijunuk datsauch aidaun jegaantag diidau, tujash makichkish esachajui, nuigtush makichik intashigkesh shiig esachui, tuja jáanchji aidaukesh shiig esachu asa, jáanch esau mejegama dukesh shiig atsau.


\par }{\PP \VS{28}Nuna wainak Nabucodonosor senchi untsumak: “¡Sadrakan, Mesakan, Abed-negon ayamjak niina aentsji ángelan awema nunú Apajuí ima nigki tuke emamattai ati! Ditak dita Apajuíjin kajinas anentaimaidau asag, wi chicham umikbaunash umikchagmae. Nuadui wainka apajuímtai aina nunú ememattan dakituinak, dekas ayatak jinaami tumabiagmae.

\VS{29}Tuja juju datsauch aina nuna Apajuíji iwainaka imanun iwainamainuk tikich Apajuík makichkish atsawai. Nuadui, nunú Apajuí pegkegchaun chichajuk asaja maam atatui, tuja niina jeshkam apea ajapjam atatui. ¡Nunak juwiya akuish, tuja tikich nugkanmaya akuish, makichkish tsagkujashtatjai!” tiuwai.


\par }{\PP \VS{30}Aatus apu chichaman umika pujus, nunú uchi datsa kampatum aajakua nunak imatiksag Babilonia nugkanum nugka yaig provincia aajakua nuna tuke apuji agtinun adaijauwai.




\par }\Chap{4}{\SH Apu Nabucodonosor detsemeagbau
\par }
{\PP \VerseOne{1}Nuna dutika pujus, apu Nabucodonosor chichaak: “Wika ashí aents maki makichik chichamtin, ditash nugkentin aina duka shiig agkan maanitsuk, ajak aidaun ajakmawag shiig atsumkas batsamsatnume tusan wakegajai.

\VS{2}Apajuí nigki ashí wagakua nunú shiig pegkeg aidaun mina iwaintugka nunú atumesh dekatajum tusan wakegajai.

\VS{3}¡Yaunchkesh dekashtai aidaun Apajuí iwainamua duka, shiig pegkeg makichkish ejemaitsui! Nii inabaujiya duka ajumaish tuke atinai, tuja niina senchijiya dushakam makichkish nagkankashtinai.


\par }{\PP \VS{4}“Witjai Nabucodonosor, wika apu asan, makichkish atsumkas mina pujusa inamtaijui shiig aneasan pujuyajai.

\VS{5}Imanisan pujukman, kashi kajanum ishamainun kajamjabiajai. Nuna anentaimtusan senchi ishabiajai.

\VS{6}Nuniakun, nunash wajukatnunak aan kajamjaja, nuna ujatkatnume tusan, aents anentaimsa dekamtan yacha aidau ashí ikautjuatajum tiabiajai.

\VS{7}Tusa ti ai, tunchi aidaun, anentaimas dekamin aidaun, yaya dekapau aidaun ikaunmawagmatai, wi kajamjamujun ujakajabiajai, tujash makichkish duka nuniktin aan kajamjaume tusag ujatkachagmayi.

\VS{8}Nunik ujatkachagmatai pujai Daniel taawabi. Wi niina daajinak yapagtuan mina apajuíjun eme anentsan Beltsasar adaikamiajai. Wika Danielnak Apajuí pegkegma nuna Wakani jintintui tajai. Niina wi kajamjamujun ujaakun:


\par }{\PP \VS{9}“ ‘Beltsasarah, amek juju aents yacha aidau ijuna nuna nagkaesau yachaitme. Apajuí pegkegma nuna Wakani aminí puja nunak wika dekajai, nuadui amek shiig dekamainchau aidaush ashí dekame. Nuadui wi kajamjamujun amina ujaktatjam nunú antukam wajukatnunak aan kajamjaja ujatkata’, tiabiajai.


\par }{\PP \VS{10}“Nuna tusan wi kajamjamujun ujaakun:

\par }{\BB \par }
{\Q “ ‘Kajanmash nugka múunta nuna ejapeen

\par }{\Q numi múun jiitkau wajame.


\par }{\Q \VS{11}Nunú numia duka

\par }{\Q shiig muuntan tsakaja nayaimpin antiime,

\par }{\Q iman asamtai ashí nugkanmaya aidaush wainiagmae.


\par }{\Q \VS{12}Nunú numi dukeg pegkeg samekbauwe,

\par }{\Q tuja shiig kuashat nejeku asamtai,

\par }{\Q nuna ashí chigki aidauk yuwagmae,

\par }{\Q tuja kuntin aidauk nuna wajauti bikintunum

\par }{\Q batsamas ayamiagmae,

\par }{\Q untsu kanawe aidaunum chigki aidau pasugmagmae,

\par }{\Q ashí nugkanum iwaku batsamin aidauk nuwiyan

\par }{\Q yuwa batsamae.


\par }{\BB \par }
{\PP \VS{13}“ ‘Nuna dii wajakman pachiachbau makichik ángel kuitamkagtin nayaimpinmaya akagun wainkamjai.

\VS{14}Nunú senchi untsumak chichaak:

\par }{\BB \par }
{\Q “ ‘ “¡Au numia duka ajaka ajuatajum!

\par }{\Q Dutikajum kanawe tsupijatajum,

\par }{\Q dukeshkam utsankatajum,

\par }{\Q neje aidaushkam akagjum utsankatajum.

\par }{\Q Tuja kuntin aidau nuna wakenti bikintunum batsata

\par }{\Q duka pisagtinme,

\par }{\Q pishak aidau kanawen pasugmaina dushakam

\par }{\Q shiyaktinme.


\par }{\Q \VS{15}Untsu wajautiya duka tegainigpajum,

\par }{\Q ayatak cadena hierro najanamui,

\par }{\Q bronce najanamujai jigkagjum,

\par }{\Q ajanum dupa ayaunum ukuktajum.

\par }{\Q Dutikam jegashik uchupiam asati.

\par }{\Q Nuniak kuntin aidaujai jimagtuk chijichin yuwati.


\par }{\Q \VS{16}Nunú numi anentaimtajig yapajinati,

\par }{\Q nunikmatai kuntinjai betek wajasti.

\par }{\Q Nunisag pujus siete mijanan ejeti”, timae.


\par }{\Q \VS{17}Aatus Apajuín aentsji ángel aidau

\par }{\Q suwimkan susatnuwe.

\par }{\Q Nunak dutikatnuwe, wagki Apajuí nigki

\par }{\Q ashí wagakua nunuwai apu aidaun inauk,

\par }{\Q tuja apu atinnashkam nii wakegamun etegkeawai,

\par }{\Q aikasag makichik nugka apuji atinnash

\par }{\Q aents aidaunmayan imanchauchin etegka

\par }{\Q apu emawai tusa aents aidaun

\par }{\Q nuna iwaintuktag tusa dutikmae’.


\par }{\BB \par }
{\PP \VS{18}“Juna wi amina ujajam nuna kajamjamjai. Nunikan yacha aidaun ujatkatajum tijai, tujash ujatkachaje. Tujash wika amina Beltsasara niimpap ujatkattawa tajai, wagki aminig Apajuí pegkegma nuna Wakani pujawai, tibaijai.


\par }{\PP \VS{19}“Tusa ti ai Danielak kuashat anentaimat minitbau asa, puyatak chichatsuk ekemayi. Nuniakui wi niina tikich daajin untsukan chichagkun:

\par }{\PP “ ‘Beltsasarah, wi kajamjamua duka puyatjukaipa, tuja nunash wajukatnunak aan kajamjaja dushakam puyatjukaipa, ayatak ujatkata’, tibaijai.

\par }{\PP “Tusa tai nii chichagtak: ‘¡Chah apuh, utugsag ame kajamjaum nunú ashí shiwag aidauwai uminka tajai!

\VS{20}Numi múun shiig esagman tsakaju asamtai, ashí nugkanmaya aidaush wainaidau,

\VS{21-22}tuja nuna dukeg pegkeg samekbau, tuja shiig kuashat nejeku asamtai, ashí nugkanmaya aidauk nuwiyan yuwawag batsatu, tuja kuntin aidauk nuna wajauti bikintunum batsamas ayamaidau, chigki aidaush nuna kanawen pasugmaidau kajamjaum duka, ame ashí tikich aidaush nagkaesau wajasum nunú kajanum wainmamkaume. Tuja amina imanjumea duka nayaimpinash antigke. Nuigtush ame inabaugminak ashí nugkanum dekainawai’.


\par }{\PP \VS{23}“Tuja nuigtushkam Apajuí aentsji nayaimpinmaya kuitamkagtin minis chichaak: ‘Au numia duka ajaka ajuajum tsaiktajum, untsu wajautjiya duka tegainigpajum, ayatak cadena hierro najanamui bronce najanamujai jigkagjum ajanum dupa ayaunum ukuktajum. Dutikam jegashik uchupiam asati. Nuwi kuntin aidaujai ijuntug chijichin yuwati’, tusa tau kajanum wainkaume.

\VS{24}Auk duka Apajuí nigki ashí wagakua nunú amina suwimkan amastatus umigtamka nunú aan kajamjaume.

\VS{25}Amek aents aidaujai ijunjamek pujuschattame, kuntin aidaujai ijunjam pujustatme, nuniakum ditajai betek dupa yutatme. Amek jegashik uchupiam tepettame, nunika pujusam siete mijan ejetatme. Nuwi pujusam dekas Apajuí nigki ashí wagakua nunuwap apu aidaunak inawa, tuja nii wakegamujinap apu atinnash etegkeawa tusam anentaimat jukittame.


\par }{\PP \VS{26}“Numi ajakbauwa duka wajautijai ukuktajum tusa tau kajanum antukum duka, dekas Apajuíyapi ashí senchigtinuk tusam anentai jukittam duwi ataktu apu wajastatam nunú aan kajamjaume.

\VS{27}Nuadui wi yamai titatjam nunú antukta: Pegkegchau takatak idaisata, nunikam shiig takakum ujudauch aidau yaigta. Nunú dutikakum shiig aneasam agkan pujakum shiig atsumkas pujuschainpash”, tiuwai.


\par }{\PP \VS{28}Aatus Daniel apu Nabucodonosoran ujakua duka imanisag ashí uminkauwai.

\VS{29}Makichik mijan nagkaemakiu ai apu nii pujusa inamtaijin niimak wekagu.

\VS{30}Nunik wekagu untsumak chichaak: “¡Atumesh Babilonia shiig múunta nunú diistajum! ¡Aunak wi awi pujusa inamjatnujun ibau pegkejan umikuitjai! ¡Nuigtush mina senchijun ashí aents tikich nugkanmaya aidaun iwaintuktasan imatikan umikuitjai!” tau.


\par }{\PP \VS{31}Tusa eke chichaak wajai nayaimpinmaya chichau antuekauwai, nunú niina chichajak: “Apuh, amek yamai nagkamsamek apu achattame.

\VS{32}Amek aents aidaujai ijunjamek pujuschattame, kuntin aidaujai ijunja pujusam ditajai betek dupa yusa pujusam siete mijan ejetatme. Nuwi pujusam dekas Apajuí ashí senchigtina nunuwap apu aidaunak inawa, tuja nii wakegamujinap apu atinnash etegkeawa tusam anentaimat jukittame”, tiuwai.


\par }{\PP \VS{33}Nuna tusa inagnaig duka imanisag uminkauwai. Nuadui Nabucodonosor niina pujusa inamtaijin pujaun jiiki jukiag baka batsatbaunum ejegan ukukiajui. Dutikam nuwi pujus bakajai betek chijichin yuu pujau. Nuwi pujus jegashkijug pujau, tuja intashishkam águilan ujejai betek, nanchikish águilan nanchikijai betek muuntan tsakapak pujau.


\par }{\SH Nabucodonosor detsemeag pujamun tsagagbau
\par }
{\PP \VS{34}“Wi suwimkan juki waitiamu tsawan amuekamtai, wi Nabucodonosor nayaimpin diismaijai, nunikan detsemeajujai betek waitu pujamujun tsagagbaijai. Nunikan Apajuí nigki ashí wagaku tuke pujuuwa nuna emematkun:

\par }{\BB \par }
{\Q “ ‘Apajuí senchijiya duka

\par }{\Q nagkankashtin atakesh tuke atinai,

\par }{\Q niina inamtaijiya dushakam tuke imanuk atinai.


\par }{\Q \VS{35}Apajuí emtinig aents aidauk tikima wainkaush ainawai.

\par }{\Q Apajuík nayaimpinmash, nugkanmash

\par }{\Q nii wajuk wakegawa nuna umiawai.

\par }{\Q Apajuíjai ainik tudaimainuk atsawai, nuigtush

\par }{\Q ¿wagka aikame? tusa tumainkesh atsawai’, tibaijai.


\par }{\BB \par }
{\PP \VS{36}“Tusa Apajuín emematin nagkanmawaik, detsemeaja pujamugnak pegkeg wajasmaijai, nunikan ataktu inamtan nagkamabiajai. Nunika ai chichamnum mina yaintujaku aidau tikich aents apu aidaujai ashí kautjuawagmayi. Nunik kaunawagmatai, ditajai ijunjan yaunchuk aajakbaujun nagkaesau wajasmaijai.


\par }{\PP \VS{37}“Nuadui wika Apajuí nayaimpin apujiya nuna emematjai, wagki nii takamujiya duka betek shiig pegkeja nuadui. Aents emebauwa nunak Apajuí inatsawai. Wika apu Nabucodonosoraitjai. Wi nunak dekas tajai.”




\par }\Chap{5}{\SH Tanishnum chicham agagbau wantinkau
\par }
{\PP \VerseOne{1}Apu Belsasar Babilonia nugkan apuji jiista muuntan umika, niijai takau aidau mil aents eme anentsa diitai aidaun ipauwai. Dutika ipaam kaunawag vinon shiig kuashat uwajajui.

\VS{2-3}Tuja apu Belsasarchakam kuashat vinon uwag nampeka, yaunchuk niina apaji Nabucodonosor Jerusalégnum Apajuí emematku ijuntai aajakua nuwiyan shikika umutai oro najanamu aidaun, plata najanamu aidaujai yajuakua nuna utugtitajum tusa inamjauwai. Nunak nii ipaamu aidaujai, tuja niina nuwe aidaujai, nuigtu awan nuwe aidaujai aatus batsamas duwi shikikag umú batsabiagtatus tiuwai.

\VS{4}Nuna umuinak batsamas dita apajuímtaiji oro, plata, bronce, hierro, numi, kaya najanamu aidaun emematuinak kantama batsatu.

\VS{5}Imatu batsatai makichik uweg tanishnum wantinak, jii kegau asamtai, apu pujusa inamtaiji tanish pujui ukatkamunum paan agau. Nuna apu wainak,

\VS{6}senchi ishamak kujaak yapinig puju wajasu.

\VS{7}Imaniak, babilonianmaya tunchi aidaun, yaya dekapau aidaujai senchi untsumak chichajak:

\par }{\PP “Anú chicham agajam awa dusha wajintuaki nuna ujatkaunak jáanch shiig pegkeg yamakaitkaun anujattajai, tuja nuigtush kuntujeanum nugkutai oro najanamun anujattajai. Niinak mina ukujui tikich jimag apu aina nuna ukujin apu atinun adaikattajai”, tau.


\par }{\PP \VS{8}Tusa imattai aents yacha yaya dekapau aidau, anentaimas dekamin aidau aatus nuwi apu inamtain batsatuk ashí jiinag chicham agajam aunum utsanawajui. Tujash wajintu agagbauk ayi nuna aujus diis nuna taku tawai tusa apu ujamainuk makichkish atsusui.

\VS{9}Nuadui apu Belsasarak senchi puyatuk yapinig puju wajasui. Nunitai niijai takau apu aidaushkam shiig anentaimjachmin dekapedau.

\VS{10}Belsasar nii aents ipaamu aidaujai pampainiagtai, nuwa múun niina dukuji reyna tutai pujau jiinki, yujumak yuwaku ijuntainum wayauwai. Nunik chichaak:

\par }{\PP “¡Apuh, kuashat tsawan iwaku pujustin ata! ¡Imanikmek puyatkaipa, tuja nuigtush senchi ishamkaipa!

\VS{11}Juwi iina nugken makichik aents yacha pujawai. Niyaig Apajuí pegkegma nuna Wakani pujawai. Amina apa Nabucodonosor ayá nunú niina shiig wainajakui, nuadui ashí aents yacha anentaimas dekamin aidaun apuji adaikauwai.

\VS{12}Nunú aents yacha duka kajanmayanash, tuja utugchat shiig dekamainchaunash shiig etsegmainai. Niina daajig Daniel aig apu Nabucodonosor yapagtua Beltsasar adaikauwai. Nunú untsukta, dutikawamin nii taa juju agagbauwa jusha wajintuk agagbauwaita nuna ujapakti”, tiuwai.


\par }{\PP \VS{13}Tusa tima Danielan untsukui, dutikam taamtai apu niina iniak:

\par }{\PP “¿Amekaitam Daniel mina apag Nabucodonosor judío aents Judá nugkanmaya aidaun achija ikaunmauwa nuwiyam?

\VS{14}Amina pachipas ujatuinak, Apajuí pegkegma nuna Wakani Danielai pujawai, nuadui niig shiig yachai, iman asa kajanmaya shiig dekamainchaunash betek etsejui tujamainawai.

\VS{15}Ame eke tatsminig juwiya dekas ashí aents shiig yacha anentaimas dekamin aina imanun ikaunman, juju agagbauwa dusha wajintua nunú ausa diisjum ujatkatajum ti ai diisagmae, tujash makichkish dekainatsui.

\VS{16}Tujash wika niimpap utugchat shiig dekamainchaunash juna taku tawai tusa etsegmainaita tajame. Anú chicham agajam awa dusha wajintuaki nunú ujatkaminig, jáanch shiig pegkeg yamakaitkaun anujattagme, tuja nuigtush nugkutai oro najanamun anujattagme. Nuigtushkam mina ukujui tikich jimag apu aina nuna ukujin apu atinun adaikattajame”, tau.


\par }{\PP \VS{17}Tusa tama Daniel niina ayaak:

\par }{\PP “Apuh, tanishnum agagbauwa dusha wajina takug tawa nunak wi aminak ujamainaitjame. Tujash minak makichik wajigkesh sujumaitsume, nuigtush apu adaitukti tusanush wakegatsjai.


\par }{\PP \VS{18}“Apajuí nigki ashí wagakua nunú, amina apa Nabucodonosornak apu emauwai. Nuadui nugka muunnum aents batsamin aidaush ashí ajaantus diijaku ainawai, niina imanjinash shiig dekajaku ainawai.

\VS{19}Nuigtushkam ishamainak kujaidau, wagki nii yana kajejawa nunak mau, dutikak wait anentamujinak mautsuk idayu asamtai. Nii yana apu ati tusa wakegawa nuna apunash adayu, untsu nii dakitamunak idayajakui.

\VS{20}Apu Nabucodonosor, nigki ima wagaku senchigtin anenmamtai, Apajuí nii apu aajakua nunak atankiuwai.

\VS{21}Dutikamu asa nigka aents aidaujai ijunjag pujumainchau asamtai, kuntin aidau batsatbaunum ejegawag ukukiajui. Dutikam nuwi pujus burro ikamia aidaujai betek dupan yuujakui, tuja iyashinashkam jegashik jegashkijam tepejakui, nunik nuwi pujus dekas Apajuí nigki ashí wagakua nunuwap apu aidaunak inawa, tuja nii wakegamujinap apu atinnash etegkeawa tusa anentaimtan jukiuwai.

\VS{22}Tuja apuh, amek nuna uchiji asam shiig dekame, nuniayatkum pegkeg takatak dakitame.

\VS{23}Nuadui Apajuí dushikiakum niina jenia shikika umutai aidau yajuakbau aina nunú itagtuatajum tusa inamjamin ikaunmawagmatai, nujai vino shikikam tikich apu ipaamu aidaujai umame, wainka apajuímtai aidau oro, plata, bronce, hierro, numi, kaya aidau najankamu, wainmatnash wainmachu, antutnash antuchu, anentaimtajish atsu aina nunú emematu wekaeme, Apajuí pujutan amasua nunú emematmain idaikum.

\VS{24}Nuadui Apajuí uwejan awemae juna agagti tusa. Nunú chicham agagbauwa duka juju ainawai: 
\VS{25}‘MENE MENE TEKEL Y PARSIN’,

\VS{26}Juju chicham aina duka juna taku tawai: MENE tawa duka: Ame apu asam inamam nunú amuekatnunak Apajuí tsawantan mamiktugmae, taku tawai.

\VS{27}Untsu TEKEL tawa duka: Makichik waji yaunchuk kijin aajaku duwi dekaapam kijinji megkaekauwa numamtuk amina Apajuí apu etamiu aig, ame shiig takaschaum nuna taku tawai.

\VS{28}PARSIN, tawa duka: Ame inabaugmea nuna Apajuí jimaituk akankattawai, dutika Medo aents aidaun, Persia aents aidaujai susatta nuna taku tawai”, tusa Daniel ujakui.


\par }{\PP \VS{29}Tusa ujakam nuna ashí antuk nagkanmawaik, Daniel jáanch shiig pegkeg yamakaitkau anujatajum, tuja nugkutai oro najanamua dushakam anujatajum tusa inamjauwai. Nuna tusa, nugka yaijan apuji\FTNT{*}{{\FR 5:29 }{\FT{“Nugka yaijan apuji” tawa nunak “gobernadoran” taku tawai.}}} kampatuma duka Daniel atatui tusa ashí etsegkauwai.


\par }{\PP \VS{30}Nuna tusa kintamun nunú kashia duik apu Belsasar Babilonia nugkan apujin mau ainawai.

\VS{31}Nunikmatai Darío Media nugkanmaya aajakua nunú apu wajasui. Tuja Daríok sesenta y dos mijanji ajamu apu wajasui.




\par }\Chap{6}{\SH Daniel leónka batsamtain waanum egkeamu
\par }
{\PP \VerseOne{1}Darío apu wajasu asa niina yaigtin aidaun ciento veinte gobernadoran adaijauwai.

\VS{2}Tuja gobernador aidau takagtai, diistin aidaun kampatum apun adaitujui. Nunak adaitujui wagki apu nuna uyumak anentaimak waittsai tusa. Nunú kampatuma nuwi Danielchakam pachitkau aajakui.

\VS{3}Tuja Daniela takatjig tikich apu aidaun takatjijai diismash nii ima yacha shiig takajakui. Iman asamtai apu anentaimas, ashí wi inabauwa nuwi mina aentsug aina nuna apuji dekas adaikatjai tiuwai.

\VS{4}Nuna tikich apu aidau dekawag, wajinmak dewakat, tuja nuniachkush wajinak shiig umikchat nuniakuig apu ujatkami tusag egatuidau. Dutikainakush Danielak shiig takau asamtai, makichkish pegkegchaunak waitkachajui.

\VS{5}Nuniku asag chichainak: “Daniel shiig takatsui tusa tsanumjumainuk makichkish atsujui, untsu nii Apajuín umigjai tawa nuwi utugchat apujtusmi”, tiajui.


\par }{\PP \VS{6}Aatus gobernador aidau chichaman umikag, apu Daríojai chichastatus shiyakajui. Nunik jegajuawag chichajuinak:

\par }{\PP “¡Apuh, kuashat mijan pujustin ata!

\VS{7}Apuh, chicham umiktina nunú papii najannati tusa, amejai takau aidauti chichasji. Nunú chicham umiamunmak: makichik nantua duwi tikich apajuímtai aidau, tuja aentskesh emematbauk shiig atsusti, untsu apuh, ima aminak emematjamtinme. Tuja nuna umiachunak leónka batsamtain egkeatnume.

\VS{8}Nunú papii ame firmawaminig, nunak makichkish yapagmainchau ainawai. Duka aatus Media nugkanum Persia nugkanmashkam umikbauwai”, tiajui.


\par }{\PP \VS{9}Tusa tiagmatai, nunú papii umikbaunum apu Darío firmauwai.


\par }{\PP \VS{10}Dutika apu papii umike tabaun Daniel dekaa ukuak Apajuín ausatatus niina jeen weuwai. Nunik waya nunú jeganum Jerusalégnumanini niimtai ujaimu epenim aun ujai, nuwi tikishmag pujus maki makichik tsawantai kampatuma Apajuín augtaijinak dutiksag Apajuín aujak pujau.


\par }{\PP \VS{11}Nunik Apajuín aujak pujai, nunú aents chichaman umiku aidau Daniela jeen utsaankama Apajuín aujak, emematak pujaun wainkajui.

\VS{12}Dutika wainkag Danielan tsanumjujagtatus apun wejiajui, nunik jegajuawag chichajuinak:

\par }{\PP “Apuh, ame chicham umiakum makichik nantu wainka apajuímtai aidaunak, tuja aentsnakesh emematchagtatui, ayatak ima minak emematjitnume, untsu nuna umiachuk leónka batsamtaijin egkenati timaum duka eke nantuk amuetsui. Nunú ¿dekaskechukait?” tuidau.

\par }{\PP Tiagtai apu ditan ayaak:

\par }{\PP “Ehe, duka dekaske. Media nugkanum, tuja Persia nugkanmashkam chicham umikbauk makichkish yapagmaitsui, duka nunisagke”, tiuwai.


\par }{\PP \VS{13}Tusa timatai, nuigtu chichajuinak:

\par }{\PP “Nunin aish ¿wagka tujash judío aents achija ikaunmamua dusha Danielash amina eme anenjamtsukesh, nuigtush ame chicham umikbauwa nunash ajaantus diitskesh, tsawantaish kampatuma imaniash Apajuínash auju pujawa?” tuidau.


\par }{\PP \VS{14}Nuna apu antuk, senchi wake besemag dekapjauwai. Nuniak wajuk Danielan ayamjukajak tusa ane anentaimkawa kintamu.

\VS{15}Nuniai nunú aents aidau ataktu apu jegajuawag chichajuinak:

\par }{\PP “Apuh, Daniel jakatnuk amek dekame. Wagki Medo aents aidaun apuji, nuniachkush Persia aents aidaun apujigkesh chichaman umikbauk makichkish yapajimaitsui”, tiajui.


\par }{\PP \VS{16}Tusa tiagtai, untsu Daniel utitajum, dutikajum león batsata nuwi egkeatajum tusa inamjauwai. Tujash eke egkenatsaig Danielan apu chichajak: “¡Ame Apajuí tuke umignaitam nunú ayamjutpakti!” tiuwai.


\par }{\PP \VS{17}Tusa inagnaig Danielan jukiag leónka batsamtain egkeawajui. Dutikawag kaya muuntan jukiag nunú waan dukukajui, dutikawagmatai nuna waitijin apu niina sellojin apujtuauwai. Tuja tikich apu aidaushkam Danielan jiikinum tusa ditashkam dita sellojin apujtuawajui.

\VS{18}Dutika ukuak apuk nii pujusa inamtaijin weuwai, nunik jegaashkam yujumkanak yutsuk kanagtatus tepesui, nunik kanagchamin dekapeak tuke kanutsuk tsawau, nuniakush kantamtain awattinme antuktajai tusagkesh tichauwai.


\par }{\PP \VS{19}Nunik tsawamuik nantaki waugtus leónka batsamtain weuwai.

\VS{20}Nunik waanum jegantatak wesa wake besemag dekapeak aatus Danielan untsukui:

\par }{\PP “¡Apajuí pujutan sukagtina nuna inake Danielah! ¿Amina Apajuígmesh león yujamawai tusash ayamjutpakchaek?” tau.


\par }{\PP \VS{21}Tusa untsuam Daniel ayaak:

\par }{\PP “¡Apuh, kuashat tsawan iwaku pujustin ata! tajame.

\VS{22}Wi pegkegchau takamsachbaun Apajuí dekau asa, tuja aminakesh tsanuchuitjam nunashkam dekau asa, león yuwawai tusa, wi Apajuín nemajag nunú niina aentsji ángelan akupkame, dutikamu taa nii leónka weninak epetjame”, tau.


\par }{\PP \VS{23}Tusa aimkamtai Daniel jiiktajum tusa apu tiuwai. Apu timatai jiikiajui, dutikawag león esaicheash tusa ashí diidau, tujash Danielak shiig pegkeg egketu, wagki niig Apajuíyai kajinas anentaimu asa.

\VS{24}Daniel jiinkimtai ajuma duwi, aents Danielan tsanumjuju aidau ikaunmatajum tusa apu timatai ikaunmawajui. Dutikawagmatai ashí nuwejai, uchiji aidaujai yajuakag león batsatbaunum ashí chimpiawajui, dutikam eke nugka iyachunak yakig león aidau tsekentiag ichiajajui.


\par }{\PP \VS{25}Nunikmatai, apuk ashí aents tikich nugkanmaya ditash chichamtin aidaun papiin aatus agatjauwai:

\par }{\PP “Ashí atum aidautigmin kumpamjime,

\VS{26}nuniakun ashí wi inamag nuwi batsamin aidauk Daniela Apajuíjiya nuna ememattinme tajai.

\par }{\BB \par }
{\Q “Apajuíyai pujutan sukagtina duka,

\par }{\Q niig tuke pujuuwai.

\par }{\Q Nii inabaujiya duka makichkish megkaekashtinai,

\par }{\Q tuja niina senchijishkam nagkankashtinai.


\par }{\Q \VS{27}Apajuíyai agkanmitkagtin,

\par }{\Q Apajuíyai uwemtikagtin,

\par }{\Q niig nayaimpinmash, nugkaash wainchatai pegkeg aidaun iwainauwai.

\par }{\Q Apajuí Danielan león yuwawai tusa ayamjuke”, tiuwai.


\par }{\BB \par }
{\PP \VS{28}Nuadui Danielak apu Darío aajakua nunú eme anentsa diitai aajakui. Tuja apu Ciro Persian apuji aajakua duishkam imanuk aajakui.




\par }\Chap{7}{\SH Apajuí Danielan kajanum iwaintukbau
\par }
{\PP \VerseOne{1}Belsasar Babilonia apuji wajasa makichik mijan inamak pujai, Daniel kashi kajanum kajamjauwai, nunik shintaag nii kajamjamujin agajui. Tuja duka aatus tawai:


\par }{\PP \VS{2}“Kajanum nayaimpinmaya dase ashí yantamnum dasentuk nayantsan iyantug senchi tsukatmitkabi.

\VS{3}Imaniamunmaya pachiachbau ipak usumat kuntin múun maki makichik niimtin aidau jiiniagmayi.

\VS{4}Yama nagkamchak jiiniuwa duka leónjai betekmamtinayi, tujash nanapeg ukukuin nanapejai betekayi. Nuna dii wajai nanapen japiki ichinkagmayi, dutikawag inantainiag aentsjai betek awajainiagmayi, dutikawag aentsu anentaimtajijai betek awajsagmayi.


\par }{\PP \VS{5}“Untsu tikich kuntinuk chayujai betekayi, niina pagae juinia yantame ima wagakuyi. Tuja kampatum ukunch pagae aidaun apaakuyi, nuna chichajuinak: ‘¡Wetá, nunikam neje ame wakegamu shiig kuashat yuwata!’ tiagmayi.


\par }{\PP \VS{6}“Tuja tikich kuntinuk kaichjai betekayi. Nunú kuntinuk chigki nanapejai betek tuntupen ipak usumat nanape ajibi, tuja buukeshkam ipak usumta imaniyi. Niina senchimtikawagmayi, aents aidaun apuji wajas inamjati tusa.


\par }{\PP \VS{7}“Untsu tikich kuntinun kajamjabiag duka yama nagkamchakun kampatum kuntinun kajamjabiag nuna nagkaesau shiig tsumain, ishamain, senchigtin, diez kachugtinayi. Iman asa naísh jiju hierro tsakaskatu etsakamu asamtai, nii wainbaunak ashí amubi, dutikak ampinunak najak tsaika ukubi.


\par }{\PP \VS{8}“Nunú kuntinu kachuji diez asamtai, nuna dii wajai pachiachbau tikich kachuji piipich ukuunum jiinmayi. Nunikmatai, nunú nigki agkan wajasti tusa kachuji múun aidaun kampatum ukuitkagmayi. Tuja kachu yama tsapainiuwa nuna jiig aentsdaujai betekayi, chichaakush ememas chichabi.


\par }{\BB \par }
{\Q \VS{9}“Nuniakui dii wajai, apu ekemsa inamtai aidaun

\par }{\Q jukiag apusagmayi,

\par }{\Q nuwi makichik apu múun ekemsabi.

\par }{\Q Nuna jáanchjig yujagkim shiig pujua imanayi,

\par }{\Q intashishkam lana pujua imanayi.

\par }{\Q Tuja ekemtaijiya nuna ruedajig jii kegaujai betek

\par }{\Q tsawan wajas amayi.


\par }{\Q \VS{10}Tuja nii eketbaun emtinia jii kegau betsaka akaemayi.

\par }{\Q Nunú muunnak aents shiig kuashat emematiagmayi.

\par }{\Q Nuninai tikich aents aidau nuni kuashat

\par }{\Q makichkish dekapamainchau,

\par }{\Q jegantag ijuniagmayi.

\par }{\Q Nuninai nunú múun dita takasbaujin diijus

\par }{\Q suwimkan susatatus papii aidaun ujakmayi.


\par }{\BB \par }
{\PP \VS{11}“Nuna kuntinun kachuji yamajam tsapainiuwa nunú ememas chichaakui dii wajabiajai, nuniai nunú kuntinun maawagmayi, dutikawag tsupijag jii kegaunum chimpiawagmayi.

\VS{12}Nuna dutikawag tikich kuntin aidaunashkam kakaagchamin awajsagmayi, dutikau ainayatak mautsuk tsawanji jegagti tusag ukukiagmayi.


\par }{\PP \VS{13}“Nuna wika kajanum ashí diyakun wajabiajai.

\par }{\BB \par }
{\Q “Nuniai pachiachbau, yujagminum pachitkau

\par }{\Q makichik aentsjai betek akagun wainkabiajai.

\par }{\Q Nunik akaiki nunú múun eketbaunum jeganmayi.


\par }{\Q \VS{14}Nunikmatai niina dekas

\par }{\Q tikich aidaun nagkaesau apu emabi,

\par }{\Q dutikamtai aents ashí nugkanmaya maki makichik

\par }{\Q chichamtin aidau niina umijuinak emematiagmayi.

\par }{\Q Niina senchijig imanisag atinai,

\par }{\Q tuja inamtaijishkam makichkish megkaekashtinai.


\par }{\BB \par }
{\PP \VS{15}“Nuna imanun wainkan senchi ishamkabiajai, nunikan puyatkan jamaijai.

\VS{16}Nuniakun aents tuwaka ijunbaunum jegantan, makichik iniakun: ‘Aunash wagka imaninawa nunú minash ujatkata’ tibaijai. Tusa tai ayu tujutmayi. Tusa chichagtak:

\VS{17}‘Juju ipak usumta imajin kuntin múun aina duka ipak usumat apu aidau ashí nugkanum inamjagtina nunuwai.

\VS{18}Tujash nunú nagkaemakmatai, Apajuí aents aidaun etegkauwa nunú atakea duish tuke inamjatnai’, tusa ujatkabi.


\par }{\PP \VS{19}“Tusa ujatkamtai shiig dekatag tau asan, kuntin inagnamu ipak usumta nunú tikich aidaujaig betekchau tsumain, nai aidaush hierro, nanchikish bronce, nii wainbaunak ashí yuwa amuka, ampinunak najak tsaika ukua aush wagkag ibauwaita,

\VS{20}tuja nuigtush diez kachugtina dusha, tuja kachuji uchuchiji yama tsapainiuwa nunú jiinna dusha wagkag annaita, tuja nuigtush chichaakush ememas chichau, tuja kachuji yamajam tsapainiuwa nunú piipichitak tikich kachuji múun aidaun nagkaesau, nunú tsapatai kampatum kachuji ukuiniaja nunash, wagkag ankae nuna dekatasan iniasbaijai.

\VS{21}Tuja nuigtushkam, nunú kachu yama tsapainiuwa nunú Apajuín aentsji aidaujai maania ditan depeteaun wainkabiajai.

\VS{22}Imatika pujujai nunú múun taabi, nunik Apajuí ashí senchigtinu aentsji aidaun ayamjuk agkanmitkabi. Nunak Apajuí ashí senchigtinun aentsji aidau apu wajasag inamjagtin tsawan jegau asamtai nunak dutikatnai.


\par }{\PP \VS{23}“Dutika chichaak:

\par }{\BB \par }
{\Q “ ‘Kuntin inagnamu

\par }{\Q ipak usumta nunú kuntin wainkaum duka,

\par }{\Q apu ipak usumta nunú

\par }{\Q ashí nugkanum inamjatna nunuwai,

\par }{\Q duka tikich aidaujaig betekchau atinai.

\par }{\Q Ashí nugkanmaya aidaunak yuwa amuak,

\par }{\Q tikich aidaunak najak tsaika ukubi.


\par }{\Q \VS{24}Untsu diez kachujiya duka,

\par }{\Q nunú tsawantin diez apu aidau inamjagtina nunuwai.

\par }{\Q Nunú nagkaemakmatai, yama nagkamchak

\par }{\Q apu aajaku aidaun nagkaesau tikich apu wajastinai,

\par }{\Q nunik diez apu aidaunmayan kampatum depetuk maatnai.


\par }{\Q \VS{25}Nunú apuk Apajuí pegkegma nuna

\par }{\Q pegkegchau chichagtinai.

\par }{\Q Nuniak Apajuí aentsji aidaujai maanitnai.

\par }{\Q Tuja Apajuí chichame umiktin agagbauwa nunashkam,

\par }{\Q Apajuí emematku ijuntai tsawan etegjamu aidaunashkam

\par }{\Q yapajiatag titinai.

\par }{\Q Nuniak Apajuí aentsji aidaunak kampatum mijan

\par }{\Q nuigtu jimaituk nii wagagki waitka pujugtinai.


\par }{\Q \VS{26}Tujash nunú apua duka apu chichaman inagdau aidau

\par }{\Q utugchatjin ejetim suwimkan jukitnai,

\par }{\Q nunik ajumaish apu achatnun tuke megkaekatnai.


\par }{\Q \VS{27}Nunikmatai Apajuí ashí senchigtina nuna

\par }{\Q aentsji aidau apu wajasag

\par }{\Q nugkanmaya apu aidaunak ashí inagtinai.

\par }{\Q Dutikamtai dita aidau niina chichamen

\par }{\Q umijuinak emematiagtinai.

\par }{\Q Tuja nii inabaujig atakea duish tuke atinai.’


\par }{\BB \par }
{\PP \VS{28}“Juna augmattsag nunuwai wi kajanum wainkamua duka. Nuna kajamjan puyatkan shiigchau yampia wajasmaijai, tujash nuna pachisnukesh tikichnak makichkish ujakchabiajai”, tiuwai Daniel.




\par }\Chap{9}{\SH Daniel niina aentsji aidaun pachis Apajuín ausamu
\par }
{\PP \VerseOne{1}Asuero uchiji Darío, Medo aents aajakua duka, caldeo aents aidaun apuji wajas inamajakui.

\VS{2}Nunú apu makichik mijan inamai, nunú mijantin wi Daniel, Apajuí profeta Jeremíasan ujaak, Jerusalégnak tsaikagtinai, dutikam setenta mijan asatnai tiuwa nunú agagbaun augkun pujuyajai.

\VS{3}Nuna ausan, yujumka ijagmaan jáanch pegkegchaun nugkujan, yukunum antumka pujusan mina pataag aidaun pachisan Apajuín aujiajai.

\VS{4}Wi Tuke Pujuun mina Apajuíjun segaaknuk aatsan segayajai:

\par }{\PP “Apajuíjuh, ametme múun ashí senchigtinum. Ame dutikatjai tibauk betek uminaitme, tuja amina anempainak chichamjumin umigtamin aina nunú amina anenkem iwaintinaitme. Nuadui anentaimsan

\VS{5}dekas pegkegchauwap takasji tajai. Ii aidautik aminig pegkegkesh iwainmamtsuji. Ame atsakmin wajukmaina numamtuk batsatu asa, ame umigtash kajimatki idaisa wainka yujaji.

\VS{6}Amina takagtamin profeta aidau ame akatjam wekagas iina apuji aidaun, iina muunji aajaku aina nunash, tuja ashí Israel aents aidaunash chichaman ujaku ainawai. Tujash ii aidautik nii chichaman ujapakuish dekaskeapi tatsuji. Nunidau asa makichkish antugtsuji.

\VS{7}Apuh, ametme pegkegmamek. Nuadui ii judío aents aidautik datsaamaji. Jerusalégnum batsatushkam datsaamainawai, tuja tikich Israel aents aidau amina shiwagmatjamawagmatai, ame utsagkam tikich nugkanum batsatushkam datsaamainawai.

\VS{8}Tuke Pujuuwah, iik pegkegchau takamsau asa datsaamainaji. Tuja iina apuji aidaush, iina muunji aidaush datsaamainawai.

\VS{9}Iik ame intimjaku chichamjumik umikchaji. Tujash amek tuke wait anenkagtinaitam duwi tsagkugkagtumainaitme.

\VS{10}Tuke Pujuu iina Apajuíjiyah, amina profetajum aidau ame akatjamu jintinjamainakuish nunú antukaik umikchaji.

\VS{11}Israel aents aidauk ashí amina chichamem umiktina nunak umikchaje, nuninak tupantug idaisaje. Nuadui Moisés amina inakem agak: Apajuí umigchakjumek suwimak jukitnaitjume tiuwa nunú uminu asamtai, iina pegkegchaujin amina suwimkajum iyanjamae.

\VS{12}Ame yaunchuk ujajatkamu umiakum, jutii pegkegchau takasbaunum, tuja iina apuji aidaush pegkegchau takasagbaunum suwimak ishamain shiig katsunmainchau, yaunchuk Jerusalégnum aents iina shiwaaji aidau batsatu suwimak suwakmesh imatika susachbau sukagtusume.

\VS{13}Juju suwimak iina iyanjamja duka yaunchuk Moisés agajua nunú imanisag uminkae. Tuke Pujuu iina Apajuíjiyah, iik nunú iman dekainayatku ame egatsuk, tuja ame umigtsuk, nuigtush iina tudauji aidaush idaisachji, tuja amina chichamjumkesh umikchaji.

\VS{14}Nuadui Tuke Pujuuwah, ame suwimak sukagtusume, iina Apajuíjiyah, ame dutikamua duka shiig pegkejai, nunin aig jutii aidauti ame umijut dakituinaji.


\par }{\PP \VS{15}“Apuh, iina Apajuíjiyah, yaunchuk ame aentsjum aidau Egipto nugkanum inaku waitkatai batsatu ayamjukam amina senchigmijai jiigmayume. Nunú ame dutikakum senchijum iwainakuitam duka yamaikish augmattai awai. Iman aig jutii aidautik pegkegchau takamsaji.

\VS{16}Apuh, ame wait anenkagtinaitam duka shiig dekaji. Tuja Jerusalén amina yaaktagmia duka wait aneasam ame kajeku akumesh tsagkujata, wagki ashí aents amina umigtamchau tikich nugkanmaya aidau iina pegkegchaujin, tuja iina apachji aajakajua nuna pegkegchaujinishkam Jerusalégkan tsaikajua nuna diisag amina aentsjum aidautinashkam dushiktamainawai.

\VS{17}Iina Apajuíjiyah, wi amina inakmin segajam nunú wait aneasam antugtukta. Ame emematku ijuntai pegkegma nunú wajukaya awa nunú wait anenjata.

\VS{18}Apajuíjuh, wait aneasam antugkagtukta; ¡ii waitiamua nunú diista, tuja ame emematku ijuntai yaakat aya nunashkam tsaikajui! Ii sumag duka pegkeg takau asaikish sumatsji, amek wait anenkagtinaitam nunú dekau asa sumaji.

\VS{19}¡Apuh, ii pegkegchau takamsau ainakuish, wait aneasam tsagkugkagtugta! ¡Apuh, idaikagtutsuk atujatkata! ¡Apajuíjuh, amek anenmamsam, amina aentsjum amina emematjamin aidau anentaimtusam, tuja amina yaaktajum anentaimtusam, kuashat tsawan megkaetsuk wamak yaijatkata!” tusan segabiajai.


\par }{\SH Setenta semana
\par }
{\PP \VS{20}Tuja nuigtushkam, mina pegkegchaujun pachisan, Israel aents aidau pegkegchaujin, tuja Jerusalégkan pachisnushkam Tuke Pujuu mina Apajuíjun augkun pujuyajai.

\VS{21}Nunika Apajuí augkun pujai, yaunchuk ángel Gabriel wantintugkauwa nunú nanaak taawabi. Nunak etsa akagai aagkú Apajuí emematku kuntin maa apetia nuniai taawabi.

\VS{22}Nunik chichagtak:

\par }{\PP “Danielah, chichaman amina shiig ujaktasan minajai.

\VS{23}Apajuí amina senchi anempawai, nuadui ame yama nagkamchakum Apajuí augmaum duik nagkamas ame sumamunak Apajuí antugtamak aigmake. Wi nuna pachisan amina ujaktasan tajuagme. Tuja ame kajamjaum dusha wajukatnuk aan kajamjaume nunashkam wi ujaktatjam nunú shiig antukta:


\par }{\BB \par }
{\Q \VS{24}“Amina pataim aidau Apajuín intimjukiag

\par }{\Q pegkegchaun takamsaju asag

\par }{\Q suwimkan jukiag waituina nunak,

\par }{\Q setenta semana\FTNT{*}{{\FR 9:24 }{\FT{Jer 25.11-12; 29.10num chichaak, setenta mijan tawa nuna juwi setenta semana tawai. Junak maki makichik semanatinig siete mijan atinun tawai. Tuja setenta semanatinish wajupa mijanak jegawa imaan waitu batsamiagtinun taku tawai.}}} waitu batsamtatui,

\par }{\Q tuja yaakat pegkejam tsaikbauwa dushakam

\par }{\Q nunisag setenta semana asatnai.

\par }{\Q Imanik waituinak anentaimtan jukiagtinai,

\par }{\Q tuja Apajuí dita tudaujinak tsagkujatnai,

\par }{\Q dutikamtai ima pegkeg takata nunú tuke atinai.

\par }{\Q Tuja Apajuí emematku ijuntai jegamkamunum

\par }{\Q tesaamu shiig pegkejam tutaya dushakam

\par }{\Q yaunchuk profeta aidau takasu aina iman shiig iwajamu atinai.


\par }{\Q \VS{25}Juju ame shiig dekaata:

\par }{\Q Jerusalén tsaikbauwa nuna iwajatnume tabau

\par }{\Q chicham antuekatna nunú tsawantin nagkamas

\par }{\Q yamajam apu etegkamu wantinkatna duwi

\par }{\Q siete semana jegattawai.

\par }{\Q Jerusalégnum jinta ayá nunú iwagbaunak,

\par }{\Q Jerusalén peeja iwagbaujai sesenta y dos semana ashimkagtinai,

\par }{\Q tujash nunú tsawantinig senchi waitiamu,

\par }{\Q wake besemag atinai.


\par }{\Q \VS{26}Sesenta y dos semana nagkaemakmatai,

\par }{\Q apu atin etegka adaikamun makichkish

\par }{\Q utugchatji atsujunak maawagtinai.

\par }{\Q Tuja tikich apu ekemtina nuna suntaji aidau

\par }{\Q Jerusalégnak jega Apajuí emematku ijuntai

\par }{\Q jegamkamujai ashí tsaikagtinai.

\par }{\Q Nunú tsawan uminbauk pachiachbaunum

\par }{\Q nujag dujajak utuwama numamtuk atinai.

\par }{\Q Tuja maaniamu, tsainiamu atinai tusa etsegkamua

\par }{\Q duka imanisag wea weakua amuekatnai.


\par }{\Q \VS{27}Tuja nuigtu makichik semana inagnamua duwi

\par }{\Q apu pegkegchau ekemiuwa nunú aents aidaujai

\par }{\Q chichaman umiktinai.

\par }{\Q Dutikayatak jimaituk semana wegak

\par }{\Q Apajuí emematku kuntin maa

\par }{\Q nuna neje ashí apetia nuwi shiig pegkegchaun tsumainun takamsatnai.

\par }{\Q Nuniau asa Apajuí emematku anentag suwamuk atsusti titinai.

\par }{\Q Tusa umik pujuttaman, Apajuí suwimkan susa maatnai”, tujutmayi.

\par }