\NormalFont\ShortTitle{Habacuc}

{\MT Habacuc



\par }\ChapOne{1}{\SH Profeta Habacuc Tuke Pujuujai chichasbau
\par }
{\PP \VerseOne{1}Profeta Habacuc aajakua nuna Apajuí nii aentsji aidaun chichama ujakti tusa iwaintukui.


\par }{\Q \VS{2}“Tuke Pujuuwah, yainkata tusan senchi untsuagme,

\par }{\Q tujash amek minak antugtatsme.

\par }{\Q ¿Wajutiya minash antugtuktatme?

\par }{\Q Pempeentuniki waitkaniamu ayá nunú

\par }{\Q suwimak susam emegkagta tusan segamjame,

\par }{\Q tujash amek makichkish duka dutikatsme.


\par }{\Q \VS{3}¿Wagka minash ibau pegkegchau aidau

\par }{\Q iwaintugkumesh waitkajame?

\par }{\Q Pegkegchau takat aidau, utugchat aidau,

\par }{\Q yaakat tsayamu, jiyaniamu,

\par }{\Q maaniamu aina duka makichkish agkaatsui,

\par }{\Q ashí yantamnum ayawai.


\par }{\Q \VS{4}Amina chichamem umiktin agagbaunak

\par }{\Q makichkish uminatsui,

\par }{\Q ajantunisag shiig aneas betek yainidauk

\par }{\Q makichkish atsawai.

\par }{\Q Aents pegkegchau aidau aents pegkeg aidaun waitkainawai.

\par }{\Q Tsanumat, kasamat aina duka

\par }{\Q ashí yantamnum ayawai”, tiuwai Habacuc.


\par }{\SH Apajuí suwimak sukagtustin etsegkamu
\par }
{\Q \VS{5}Tusa timatai Apajuí ayaak:

\par }{\Q “Tikich aents aidau batsata nuwish

\par }{\Q wajukeawa nunú shiig diistajum.

\par }{\Q Aunak dukap tsawan atsuk wi dutikattag

\par }{\Q nunú wainkajum anentai jegashtatjume.

\par }{\Q Juna tikich ujapainakuig,

\par }{\Q atumek dekaskeapi tumaitsugme.


\par }{\Q \VS{6}Caldeo aents pegkegchau magkagtin aidau

\par }{\Q ashí nugkanum yujasag,

\par }{\Q tikichi nugken atankiagtatus wakeyin aina nuna

\par }{\Q inajagtatjai jetepaktinme tusan.


\par }{\Q \VS{7}Ditak pegkegchau takatnum eemkau ainawai,

\par }{\Q nunin asag, dita wakegamun takau ainawai,

\par }{\Q nuadui makichkish tumainchau ainawai.


\par }{\Q \VS{8}Aents caballonum maanin aidauk shiig kuashat

\par }{\Q caballonum entsatkau atushat minisag

\par }{\Q tutugtuinawai.

\par }{\Q Nunú caballo aidauk ikamyawan nagkaesau senchi tupikainawai,

\par }{\Q tuja nuigtush uwegshunmaya lobo kajen ajankachua nuna nagkaesau ainawai.

\par }{\Q Iman asag atushat minisag

\par }{\Q dita shiwaajinak águila yutaijin wainak,

\par }{\Q nanaak akaetuki achiyama iman ainawai.


\par }{\Q \VS{9}Dita shimuinakug ashí ijina shimawai,

\par }{\Q imaaninak senchi uwakmakag shimawai,

\par }{\Q tuja aentsun achijag yajumaina duka,

\par }{\Q nayantsanum kayam dekapamainchauwa iman weakui.


\par }{\Q \VS{10}Iman asag apu aidaunak, tuja tikich aents

\par }{\Q eme anentsa diitai aina nunashkam dushikinawai.

\par }{\Q Yaakat peejamu aina nunak

\par }{\Q wainkauch diinak dushikinawai,

\par }{\Q nuninak kamatkanum batsamas yaaktanak utuinawai.


\par }{\Q \VS{11}Dase senchi dasentak kedegtuk nagkaemama iman ainawai.

\par }{\Q Iman ainakush dita senchijiya nuna

\par }{\Q apajuímaidau asag tunamainawai”, tiuwai.


\par }{\SH Profeta kajeka ataktu chichakbau
\par }
{\Q \VS{12}“Israel aents aidaun Apajuíjiyah,

\par }{\Q amek pegkejam tuke pujuuwaitme;

\par }{\Q jinatnume tusamek idaikagtusaipa.

\par }{\Q Amek amina aentsjum aidau suwimak susam jintintuatag

\par }{\Q tusam, caldeo aents aidau ishitkaume.


\par }{\Q \VS{13}Amek pegkegmaitam iman asam,

\par }{\Q pegkegchauwa duka atsane pujuchuitme,

\par }{\Q tuja tudaushkam dakitnaitme.

\par }{\Q Nuadui ayatkek dii pujuipa, tuja aents pegkegchau aidau

\par }{\Q aents pegkeg aidaun maatnume tusamek

\par }{\Q agkan idaisaipa.


\par }{\Q \VS{14}¿Wagka aents aidaush

\par }{\Q nayantsanmaya namak aidaujai betekash,

\par }{\Q tuja kuntin apugtuchu aina nujai betekash awajsaume?


\par }{\Q \VS{15}Nuadui caldeo aents aidau,

\par }{\Q aents namaka main agsean ajuntuk,

\par }{\Q tuja retan nená yupichuch

\par }{\Q kuashat namakan achiyama numamtuk

\par }{\Q aents aidaun achija ijumainawai,

\par }{\Q dutikawag nuna diisag shiig aneenawai.


\par }{\Q \VS{16}Nuadui nunú aents namaka main aina duka

\par }{\Q niina redjin, agseajijai emematuinak

\par }{\Q kuntinun maa apeenak,

\par }{\Q kugkuin inciensonashkam apeenawai,

\par }{\Q wagki ditak duwi maawag

\par }{\Q dita yuwatnujinak shiig kuashat ijumag batsatu asag,

\par }{\Q shiig aneas batsatui.


\par }{\Q \VS{17}Caldeo aents aidau wainak mau batsamtitnume

\par }{\Q tusamek idaikagtusaipa”, tiabiajai.




\par }\Chap{2}{\SH Apajuí inagnak Habacukan aikbau
\par }
{\Q \VerseOne{1}Nuna pachisan Apajuín segau asan,

\par }{\Q suntag jinta niimin ekemas niimak ekemama numamtuk

\par }{\Q Tuke Pujuush wajinjuttig tusan dakakun pujubiajai.


\par }{\BB \par }
{\Q \VS{2}Nunikan pujai Tuke Pujuu mina aijak:

\par }{\Q “Wi amina iwaintuktatjam nunú

\par }{\Q tablanum paan shiig wainmain agagta,

\par }{\Q dutikamu asamtai, tikich aidaush yupichuch ausatnume.


\par }{\Q \VS{3}Nunú ame wainkattam duka

\par }{\Q juu tamawaikik nagkaemakchattawai,

\par }{\Q tujash amek waugtutsuk dakasta,

\par }{\Q nunú nagkaemaktinuk eke tsawan jegatsui.

\par }{\Q Tujash duka makichkish megkaetsuk

\par }{\Q tuké uminkattawai”, tujutmayi.


\par }{\SH Aents pegkegchau aidaush wajukatnuk ainawa
\par }
{\Q \VS{4}“Tuja wi agagta tajam nunak juna tajai:

\par }{\Q ‘Aents pegkegchau emebau aidauk jinawagtinai,

\par }{\Q untsu aents pegkeg ima Apajuínak umijuidauk jinachagtinai.’


\par }{\Q \VS{5}Aents emebau aidauk apu atag tusag wakegainawai,

\par }{\Q vino pegkejaitak enamkagtuwama nujai betek ainawai.

\par }{\Q Tikich aidau nagkaesau amí tuidau asag,

\par }{\Q makichkish ayámjutsuk yujajus

\par }{\Q aents tikich nugkanmaya aidaun amuinawai.

\par }{\Q Dita aidauk jaka megkaetaijai betek,

\par }{\Q tuja ukumatai aents jakaun dakitmaitsu nujai betek ainawai.

\par }{\Q Nunin asag ayatak wenawai.


\par }{\Q \VS{6}Tujash ditak yana waitkainawa nunú pempeentuki dushikiam agtinai.

\par }{\Q Dutika dushikinak:

\par }{\Q ‘¡Ame tikich aents aidaun wajiiji yajutkam

\par }{\Q wiakuch wajasum nunak wait anentagme!

\par }{\Q ¿Amesh wajutiya kasamtash idaisattame?’


\par }{\BB \par }
{\Q \VS{7}“Ame waitkam nunú pachiachbaunum

\par }{\Q pempeentugmakiag waitkagmasagtinai,

\par }{\Q imatijamainakui sapijai kujaitnaitme,

\par }{\Q tuja amina wajijum aidaunak ashí atanjamjagtinai.


\par }{\Q \VS{8}Tikich nugkanmaya aidau ijunag chichama umikag,

\par }{\Q ame dita kasajauwaitam dutiksag ditashkam

\par }{\Q ashí kasagtamjagtinai.

\par }{\Q Dutik akikmaktatme ame juju nugka juwiya

\par }{\Q aents ijinkum yaakat aidau tsaikuitam nuadui.


\par }{\Q \VS{9}¡Kasamkamu aidau,

\par }{\Q tikich tsanuja yajutkamu aidaujai

\par }{\Q amina aentsjum aina nunú wiakuch awajsaum,

\par }{\Q nuadui aminak wait anentagme!

\par }{\Q Ame anentaimsamek,

\par }{\Q jutikanus shiig batsasainja tamestai.


\par }{\Q \VS{10}Tujash ayatak datsanmain iwaintukume.

\par }{\Q Kuashat aents tikich nugkanmaya aidau ijinatjai

\par }{\Q tukamam, amek pempeentumakim amumakume.


\par }{\Q \VS{11}Yaakat peejamu aidau, jega ayanke aidaujai

\par }{\Q ame pegkegchau takamsamua nuna pachisag

\par }{\Q aentsjai betek senchi untsumiagtinai.


\par }{\BB \par }
{\Q \VS{12}“¡Amek aents aidau ijinkum,

\par }{\Q dita nugke atanjam nuwi yaakat najankaume,

\par }{\Q nuadui aminak wait anentagme!


\par }{\Q \VS{13}Tujash ame waittsa umikum duka wainka imatikaume,

\par }{\Q aunak Tuke Pujuu ashí senchigtina nunú ashí apea tsaika ajapattawai.


\par }{\Q \VS{14}Tuja Tuke Pujuun imanjiya duka,

\par }{\Q yumi nayantsan ipiamna numamtuk,

\par }{\Q ashí nugkanum piyaktatui.

\par }{\Q Nunikmatai ashí nuna dekawagtinai.


\par }{\Q \VS{15}¡Aents amejai tikiju batsatu

\par }{\Q vino drogajai pachimja ama amakuam enamkam wisu weakui,

\par }{\Q nunú diisam dushiki pujam nunak wait anentagme!


\par }{\Q \VS{16}Tuke Pujuu aminak inastamjattawai,

\par }{\Q amek makichkish emematam amaitsume.

\par }{\Q Atum tikich aidau datsan dushikiajum dutiksag,

\par }{\Q atumnashkam Apajuí datsanmainun iwaintamkagtatui.

\par }{\Q Dutijamawagmatai emebau ainajum duka

\par }{\Q ememachu wajastatjume.


\par }{\Q \VS{17}Muja Líbanonmaya kuntin aidau

\par }{\Q ijinauwaitam nunú aminak bakugmattawai.

\par }{\Q Ame aents aidau ijinamunum,

\par }{\Q tuja yaakat aidau tsaikbaunum, suwimak juki waitiakum

\par }{\Q amina pegkegchaujum akikmaktatme.


\par }{\Q \VS{18-19}¡Babilonianmaya aidaunak wait anentuinajai!

\par }{\Q ¿Wagka atumesh wainka apajuímtai aidaunmash

\par }{\Q kajintsagmesh anentaimjume?

\par }{\Q ¿Wagka atumesh aannush yainkata tusagmesh

\par }{\Q segash yujagme?

\par }{\Q Auk numi, kaya, atum najanamu ainawai,

\par }{\Q tujash duka wainak ainawai.

\par }{\Q Auk jiju najana orojai, platayai ukatkamu iwakuchu asa

\par }{\Q nigki wajamainchau, tuja chichamainchau ainawai.


\par }{\Q \VS{20}Tujash Tuke Pujuuk niina jee pegkegma nuwi pujawai.

\par }{\Q ¡Niina emtinig ashí nugkanmaya aents aidauk

\par }{\Q takamtak pujustinme!” tajai.




\par }\Chap{3}{\SH Habacuc Apajuí segamu
\par }
{\PP \VerseOne{1}Profeta Habacuc Apajuín juna aatus segauwai:


\par }{\Q \VS{2}Tuke Pujuuwah,

\par }{\Q ame ashí dutikaum nunak shiig dekajai,

\par }{\Q nuadui amina ishamakun kujajai.

\par }{\Q Wait aneasam iina apachji aidau yaigkuitam

\par }{\Q dutiksamek yaijatkata,

\par }{\Q kajegkagtukam idaikagtusu akumesh, wait anenkagtugta.


\par }{\BB \par }
{\Q \VS{3}Apajuík Temán nugkanmaya minawai,

\par }{\Q Apajuí pegkegma nunú muja Parágnumia jiinki minawai,

\par }{\Q Apajuín imanjiya duka ashí nayaimpin jajutua awai,

\par }{\Q tuja ashí nugkanum Apajuí emematku kantamtain kantamainawai.


\par }{\Q \VS{4}Winchamtinnum egkemak minawai,

\par }{\Q niina uwejenia chaajip keeka jiinui,

\par }{\Q nuniak niina senchiji uumak aunash iwainawai.


\par }{\Q \VS{5}Nii minitaik kuashat aents aidau

\par }{\Q jata ishamainun achiimakag jinuinawai.

\par }{\Q Tuja niina ukuujin tsuwemu ishamain minawai.


\par }{\Q \VS{6}Apajuí minau jasa wajataik, nugka uujui,

\par }{\Q tuja ashí aents aidaun diitaik,

\par }{\Q aents aidauk ishamainak kujainawai,

\par }{\Q muja aidauk tsainak megkagainawai,

\par }{\Q muja yaunchuk nagkamas aajaku aidaush yumpunainawai.

\par }{\Q Tujash Apajuín jintiya duka yumpunagkesh megkaekashtinun tuke atinai.


\par }{\Q \VS{7}Nuigtushkam Cusagnumia aents aidau

\par }{\Q initak makichkish jiinmainchaunum egkema

\par }{\Q waitmaina imanik senchi waituidaun wainkabiajai.

\par }{\Q Tuja Madián nugkanmaya aidaushkam

\par }{\Q senchi ishamainak jiintsuk ayatak kaemag

\par }{\Q aakchinmag batsatun wainkabiajai.


\par }{\Q \VS{8}Tuke Pujuuwah, aents caballonum entsatkau

\par }{\Q minimaina imanika minakum,

\par }{\Q aents maaniamunum depetmak carro maanitainum egkemag wegama

\par }{\Q numamtuk wajam dusha ¿wagka imanikmesh umintsaume?

\par }{\Q ¿Namak aidau, nayants aidau, wainka apajuímtai aina nunú kajegkamek imanikmesh umintsaum?


\par }{\BB \par }
{\Q \VS{9}Akentaiyai aketka iju ichimaina imatikabiume nugkak,

\par }{\Q amina senchigmin imatikamua nunú

\par }{\Q namak najaneakmayi.


\par }{\Q \VS{10}Muja aidauk amina waipainak, ishamjamak sunatuinawai.

\par }{\Q Tuja nayaimpinmaya yumi senchi yutawai,

\par }{\Q imanitai nayants kuna senchi tsukatu asa

\par }{\Q kedegtak ishamain wajawai.


\par }{\Q \VS{11}Ame chaajip ishamain winchamtin nagkijai betek

\par }{\Q ekemaka akupkaamin,

\par }{\Q etsak nantujai uumak megkaekaje.


\par }{\Q \VS{12}Ame kajekam nugka tenteame,

\par }{\Q dutikakum ame kajekbaugmin

\par }{\Q aents nugka muunnumia aidauk dajaja tsaika

\par }{\Q ajapmaina imatikame.


\par }{\Q \VS{13}Amina aentsjum aina duka ame apu etegkauwaitam nujai yayaakum miname.

\par }{\Q Untsu aents pegkegchau aina nuna apujig mantuam,

\par }{\Q inabaujiya duka ashí tsaigkam emegkatkaume.

\par }{\Q Dutikamu asa ditak shiig wainak juwakaje.


\par }{\Q \VS{14}Caballonum maanitan yacha aidau ememasag

\par }{\Q dase senchi dasentujai betek jetepaidau asag,

\par }{\Q amupaktag tiagmayi.

\par }{\Q Imatijamainakui ayamjumamainchau dekapmaiji,

\par }{\Q tujash ame dita apujig niina flechajinig depetkabiume.


\par }{\Q \VS{15}Amek amina caballogmin entsamkam

\par }{\Q nayants ishamain wajamunum wekaeme.


\par }{\BB \par }
{\Q \VS{16}Nuna antakun senchi ishamkabiajai.

\par }{\Q Nuniai mina wenujuk sunatmayi,

\par }{\Q imaniakun wajaschamin, ashí mina iyashjuig

\par }{\Q kakaumainchau dekapmaijai,

\par }{\Q nuniakun anentaijui tetegtimiajai.

\par }{\Q Tujash wika imaniaknush,

\par }{\Q waugtutsuk iina waitkagbau aina nuna Apajuí waitkastin tsawan jegatna nuna dakastatjai.


\par }{\BB \par }
{\Q \VS{17-18}Tuja higuera ajakbau nejeachkuish,

\par }{\Q uva nejeachkuish, olivo aceitunan nejeachkuish,

\par }{\Q ajanmaya aidaush, ikamia aidaukesh nejenachkuish,

\par }{\Q tuja baka aidaush, uwig aidaush ashí jinutjamamtaish,

\par }{\Q minak Tuke Pujuu uwemtijuju asamtai,

\par }{\Q wika shiig aneasan niina ememattatjai.


\par }{\Q \VS{19}Wagki Tuke Pujuu minak senchimtijawai,

\par }{\Q dutijak japa senchi tupikaina iman awajtus

\par }{\Q muja aidaunum iwajuk tikichish maumainchau kuitamjawai.

\par }