\NormalFont\ShortTitle{Deuteronomio}

{\MTB Chicham umiktin aidau agagbau aajakua nunú \newline  ataktu pataka agagbau

\par }{\MT Deuteronomio



\par }\ChapOne{1}{\SH Apajuí Israel aents aidaun anagkuawa nuna pachis Moisés muja Horebnum pujusa ditan ataktu ujakbau
\par }
{\PP \VerseOne{1}Juna Moisés namak Jordágka amain etsa minitaiya nuni uwejush awa nuwi pujus, Israel aents aidaun ujakui. Nunú uwegshuk Arabá nugkanum awai. Tuja duka yaakat Suf tawa nujai niniaku nugka Parán, Tótel, Labán, Haserot, Dizahab aatus aajaku aina nuwi awai.

\VS{2}Tuja Cades-barnea jegamuk Horebnum juwaki jinta Seírnum wetaya duke wea weakua once tsawanta imajin jegawai.


\par }{\PP \VS{3}Tuke Pujuu Moisésan Israel aents aidau ujakta tusa tima ujakua nunak,

\VS{4}amorreo aents aidaun apuji Sejón Hesbón nugkanum pujaun, tuja Basán nugka apuji Og aajakua nujai depetuk amuka, nuigtu Astarot nugkanum yaakat Edrei tawa nuwiyanashkam depetuk amukua duwi pujus, cuarenta mijan jegá, once nantu taka makichik tsawan tsawaju ai, Moisés Apajuí tibaunak imatiksag Israel aents aidaun ujakui.


\par }{\PP \VS{5}Nunak Israel aents aidauk namak Jordágka tsumujin Moab nugkanum batsatun, Moisés dita umikagtinun juna aatus chichajak:


\par }{\PP \VS{6}“Muja Horebnum batsatjin Tuke Pujuu iina Apajuíji juna aatus chichagtamak: ‘Atumek juju muja juwig kuashat tsawan batsamsaugme.

\VS{7}Nuadui aakjum aidau tegakjum, wajijum yajuakjum amorreo aents aidau batsatbaunum mujá wetajum. Nunikjum nuna yantamen tikich nugka ayá nuwi batsamsatajum. Duka nugkak juju ainawai: Arabá nugka, ikam tepaju, nugka paka weaju, Néguev nugká, nugka nayantsa pakaji, canaágnumia aents aidau nugke, nuigtu Líbano nugka, namak shiig múun Eufratesa aatus jegawai.

\VS{8}Wi nunú nugka aina nunak atumin amaajime. Wetajum nunikjum nunú nugka jukitajum, nunak atumi apachjum Abraham, Isaac, Jacob aajaku aina nuna uchiji wegantu aidaun susatnaitjai tusan anagkuawaitjai’, tujutmayi” tiuwai Moisés.




\par }\Chap{4}{\SH Apajuí umigkatajum tusa Moisés Israel aents aidaun chichagkamu
\par }
{\PP \VerseOne{1}“Mina pataag Israel aents aidauwah, chicham umiktina nuna wi jintintuawaitjim nunú yamai antukjum betek umiktajum. Nuniakjum iwaku pujusjum Tuke Pujuu atumi apachjum aajaku aidaun Apajuíji, nugka amastajime tusa anagtamauwa nunú nugkanum jegajum batsamsamnujum.

\VS{2}Chicham umiktina nuna wi tajim duka makichkish ewaetsuk, tuja esakagjumkesh emegkautsuk betek umiktajum. Tuke Pujuu atumi Apajuíjiya nuna chichame umiktin agagbauwa nuna wi tajim nunú betek umiktajum.

\VS{3}Atumek shiig dekagme iina patayi aidau muja Baal-peor tutainum batsamas, nuwiya aents aidau apajuímtaiji Baal aajakua nuna emematu yujatai, Tuke Pujuu kajejuk ijinauwai.

\VS{4}Tujash atum aidautijum Tuke Pujuu atumi Apajuíjiya nunú eme anentsajum niina chichame umigkau aidautigmek yamai juwi ashí iwaku pujagme.


\par }{\PP \VS{5}“Tuja Tuke Pujuu mina Apajuíg atumin nugka amasua nuwi atum pujusjum, chicham umiktinun nii tujutbaunak imatiksanuk ashí jintintuajime.

\VS{6}Nunú chichama duka ashí betek umiktajum. Nuniagmin aents nunú nugkanmaya aidaush, yachamet unuimatjai atumin awa nuna dekawagtatui. Nunú atum betek umiamugmin wainkag, dita chichainak: ‘¡Israel aents aidauk shiig yacha ainawai!’ tujamiagtinai.

\VS{7}Wagki aents tikich nugkanmaya aina duka ditá apajuímtaiji yayachbau asag, iina Apajuíji Tuke Pujuu ii segamak betek yaimpau asamtai, senchigtin ainag imanuk makichkish atsawai.

\VS{8}Tuja nuigtushkam iinu chicham umiktin aidau shiig pegkeg ajutjamu asamtai, senchigtin ainag ibauk makichkish tikich aents aidauk atsuinawai. Wagki ditanuk iinu chicham pegkeg umiktin aidau ajutjama nunin atsugbau asag. Nunú chichaman wi atumin jintintuan yamai amaajime.

\VS{9}Nuadui kuitamamkatajum Apajuí atumin yaimpau asa, kuashat waji wainchatai aidaun iwainamu wainkauwaitjum nunú kajimatkijum. Tuja wi atumin jintinjim dushakam makichkish kajimatkigpa. Kajimattsuk atumi uchijum aidau, tijajum aidau, nunú pachisjum jintintuatajum”, tiuwai.


\par }{\SH Apajuí muja Horebnum chichakbau
\par }
{\PP \VS{10}“Atum aidautijum muja Horebnum Tuke Pujuu atumi Apajuíji emtin pujuyujum nuadui Tuke Pujuu chichagtak: ‘Israel aents aidau ijumjata mina chichamjun antukag unuimagtinme. Nunikag mina tuké umigtuktinme, nuninak dita uchiji aidaunash jintintuatnume. Dutikam ditashkam dutiksag umiktin atinme’, tujutiabi.


\par }{\PP \VS{11}“Tusa tujutai atumek muja najatamunum ijunjabiugme. Nunika ijunjajumin nunú mujanmaya jii kegak bukuiti yaki takuni yujagkim najanea shiig suwe wajasabi.

\VS{12}Nunú kegamunmaya Tuke Pujuu Apajuí atumin chichagtamu antukuitjume. Tujash atumek chichame antakjumesh niina niimeg makichkish wainkachuitjume.

\VS{13}Tuja nunú mujanum jimag kaya pakama najanamunum diez chicham umiktin aidau agagbaun Tuke Pujuu amasabi. Dutika amaak juju ashí betek umiktajum tusa tujabiuwai.

\VS{14}Nuadui Apajuí nugka amastata nuwi batsamsajum nunú chicham umiktina nuna atumin jintintuati tusa Tuke Pujuu mina inatjauwai.


\par }{\SH Dakumka najanamu aidau emematigpajum tibau
\par }
{\PP \VS{15}“Muja Horebnum jii kegamunum Tuke Pujuu atumjai chichasua duwikish atumek makichkish niina niimeg wainkachuitjume. Nuadui kuitamamkatajum,

\VS{16}wainkajum dakumka najana ememattai aina nunú aishmagkesh, nuwakesh dakumka najanagmek emematigpa pegkegchau wajasaijum.

\VS{17}Tuja kuntinkesh, chigkikesh,

\VS{18}japiinas yujau aina dukesh, namakia aina dukesh ememattinuk dakumkagmek makichkish najanawaigpa.

\VS{19}Tuja nayaim diyakjumesh, etsa, nantu, yaya aidau, nuigtu tikich agkajunum etsantin ayá dukesh wakemain diyakjum emematigpa. Wagki nunú aidaunak juju nugkanum tikich aents aidau batsata nunú ememattinme, tusa Tuke Pujuu tiuwai. Tujash ii Israel aents aidautik Tuke Pujuu Apajuí ii emematin ainag ima duke emematiagmi.


\par }{\PP \VS{20}“Atumnak jiju ukuijatasa hornonum jitayama numamtuk Egipto nugkanum waitkam batsatutigmin Tuke Pujuu jiipag niinu etamiuwai.

\VS{21}Dutijamawaitak atumi pegkegchaujin Tuke Pujuu mina kajegtuke. Nuadui amek namak Jordágkak katitkashtatme tujutne. Tuja nuigtushkam nugka atumdau atinun amastata nuwig jegashtatme tusa tujutne.

\VS{22}Tujutiu asamtai wika namak Jordágnak katittsuk juu nugka juwig pujusan jakattajai.

\par }{\PP “Untsu atum aidautijum Jordán katitkajum nugka pegkeja nunú jukittagme.

\VS{23}Tujash kuitamamkatajum atum chicham umiktinum Tuke Pujuu atumi Apajuíjum amasua nunú kajimatkijum. Nuadui dakumka najana apajuímtai aidaun, Tuke Pujuu Apajuí dutikawaigpa tusa tujabiuwa duka makichkish dutikawaigpa.

\VS{24}Wagki Tuke Pujuu atumi Apajuíjiya duka dekas, Apajuí akasmauwai. Iman asa niig jii kegak apea emegkaina imanai.


\par }{\PP \VS{25}“Tuja nunú nugkanum batsamsajum uchijinkajum, tijajinkajum múuntuch wajasa pujakjumesh, Apajuí emematut idaikujum dakumka najana ememattai aina nuninuk emematigpajum, Tuke Pujuu atumi Apajuíjum kajegtamkainum.

\VS{26}Tuja atum Jordágka amain katigjum Apajuí nugka amasua nuwi pujusjum dakumkamu emematu yujakjumek, nunú nugkanmak dukap tsawan pujutsuk ijina emegkam atinaitjume. Duka tuke uminkatta nuna wi yamai nayaimpin nugkajai adaisan tajai.


\par }{\PP \VS{27}“Tuja nuigtushkam Tuke Pujuu jiipag ashí nugkanum utsampaktatjume, dutijamawagmatai nunú nugkanmak ujumchik juwakag pujusagtinai.

\VS{28}Dutika utsampakmatai tikich nugkanum yujasjum nuwiya aidaun apajuímtaiji numi najanamu, kaya najanamu antuchu, wainmachu, yuchau, mayatchau aina nunú ememattinaitjume.

\VS{29}Nunika tikich nugkanum batsamsajum waitiakjum, Tuke Pujuu atumi Apajuíjiya nunú, ashí anentaimijai, wakanmijai segaakjum antujam atinaitjume.

\VS{30}Atum tikich nugkanum batsamsajum dakumkamu emematkujum waitu pujautijum idaikujum, ataktu Tuke Pujuu atumi Apajuíjum umigjuminig,

\VS{31}niig wait anenkagtina iman asa atumnakek idaitamsashtinai. Ijipatnash ijipashtinai, nuigtushkam nii atumi muunjum aidaujai chichaman umikua nunak kajimatkishtinai, wagki nunak tuké umiktinaitjai tiu asa.


\par }{\PP \VS{32}“Atumesh anentaimsatajum: Apajuí yama nagkamchak aentsun najanauwa duwi nagkamsash, tuja ashí nugka najatawa imanuish, Apajuí iina yaimpau asa pegkeg aidaun yamai iwaina aika iwainakui tabaush makichkish antukukaitjum.

\VS{33}¿Jii kegamunum Apajuí atumin chichagtabau antakjumesh, jinachuitjum nuninush tikich aents aidaush ainawash?

\VS{34}Ii aidautinak Apajuí etegtamjauwai. Dutijabau asa iina ayamjutpak, jutii makichkish wainajakchamun ishamain aidaun Tuke Pujuu iwainag egiptunmaya aidaun senchi sapigmitkakua nunú atumek shiig wainkauwaitjume. Tuja tikich apajuímtai aina duka makichkish imanun iwainamainuk shiig atsawai.

\VS{35}Nunak dutikauwai Tuke Pujuu senchigtina imanuk, tikich Apajuík shiig atsa nuna ashí aents aidau dekatnume tusa.

\VS{36}Apajuí atumi pujutjumin esetamatag tau asa, nayaimpinum pujusa chichagtamkauwai. Tuja nugkaashkam jii kegaun iwaintugmakui. Nunú jii kegamunmaya niina chichame antukuitjume.

\VS{37}Tuja atumi apachjum aajaku aina nunashkam Apajuí aneau asa dita wegantunmayan etegjauwai. Dutikau asa Egipto nugkanum waitkam batsatun niina senchijijai jiija agkanmitkauwai.


\par }{\PP \VS{38}“Nuadui tikich aents atumi nagkaetamsau kuashat, nuigtush senchigtin aidaun atumesh wainjumin Apajuí jiija utsagke, wagki yamai atum juju nugka jukitin asagmin.


\par }{\PP \VS{39}“Nuniau asamtai Tuke Pujuu Apajuí nayaimpinash, nugkanash apujiya nunú shiig antukjum kajimattsuk aneaku atajum. Wagki Apajuíya imanuk tikichik atsawai.

\VS{40}Nuadui niina chichame umiktajum tibauwa nuna wi yamai juju tsawanta juwi amaajim nunú betek umiktin atajum. Nunú betek umiakjumek, Tuke Pujuu Apajuí atumdau nugka tuke atinun amastata nuwi kuashat mijan pujustinaitjume”, tiuwai.




\par }\Chap{6}{\SH Chicham umiktin aidau agagbaun Moisés jintiamu
\par }
{\PP \VerseOne{1}Moisés Israel aents aidaun chichajak: “Tuke Pujuu atumi Apajuíjum nugka anagtabauwa nuwi jegajum pujusjum, chicham agagbauwa nunú atum umiktin aidaun jintintuati tusa, Apajuí mina inatjauwa duka jujuwai:

\VS{2}‘Tuke Pujuu Atumi Apajuíjiya duke ememattajum. Dutikakjum niina chichame umiktin aidau agagbauwa nunú atum, atumi uchijum aidau, tijajum aidau aatus umiktinun wi jintinjim nunú betek umiktajum. Nuniakjum kuashat mijan iwaku pujustinaitjume.

\VS{3}Nuadui Israel aents aidauwah, chicham umiktin aina nunú betek umiktajum. Nunú betek umiakjumek, nugka pegkeg ajak shiig tsapaun amastinaitjime tusa Tuke Pujuu atumi Apajuíjum atumi apachjum aidaun anagkuawa nuwi pujusjum shiig kuashat yujaktinaitjume.’


\par }{\PP \VS{4}“Antuktajum Israel aents aidauwah: Tuke Pujuuwa nunuwai iina Apajuíjig; Tuke Pujuuk ima makichkiuchi.

\VS{5}Tuke Pujuu amina Apajuígmea nunú amina anentaimijai, wakanmijai, senchigmijai aneeta.

\VS{6}Nuniakum wi yamai tajim nunú shiig atukjum kajimattsuk aneaku atajum.

\VS{7}Nunikjum atumi uchijum aidau kashi kashinig jintintajum. Dutikakjum atumi jeminish, tuja jintá wekaekugmesh, kashi kanakjumesh, tsawaku nantakjumesh, chicham umiktin aina nunú uchijum aidau jintintuatajum.

\VS{8}Atumek Apajuí etegkamu ainajum nunú iwainmamkujum chicham agagbau umiktin aina nunú kuntugmin patakumajum, atsejukjum yujastajum.

\VS{9}Tuja nuigtushkam shugku aidaunum, nuigtu atumi jee aina nuna waitijinchakam agaja anujkatajum.


\par }{\SH Moisés Israel aents aidaun chicham umiktin agagbauwa nunú betek umiktajum tibau
\par }
{\PP \VS{10}“Atumi apachjum Abraham, Isaac, Jacob aajaku aina nuna nugka amastajime tusa Tuke Pujuu atumi Apajuíjum anagkuawa nuwi atumnak ejetamawagtatui. Nunú nugka nuwig yaakat múun shiig pegkeg aidau atumkesh yaaktamkachbau,

\VS{11}jega aidaunum waji pegkeg aidau pimasua weaku atum ipiakchamu, yumigmat aidaush atum taichbau yaunchuk tai umikbau aidau, tuja uva ajakbau aidau, aceituna ajakbau atum ajakmachbau aidau, yaunchuk ajaka umikbau aina nuwiya shiig yuwajum pujustinaitjume.

\VS{12}Nunú iman ayaunum jegagmesh, Tuke Pujuu Apajuí atum Egipto nugkanum inaku waitkatai batsatutigmin agkanmitkagmauwa nunú kajimatkigpa.

\VS{13}¡Tuke Pujuu atumi Apajuíjiya duke ememattajum! ¡Nuniakjum ima nigki eme anentsajum umigkatajum! ¡Tuja atum umiktin dekas takugmek ima Apajuí daajinig titajum!


\par }{\PP \VS{14}“Tuja tikich aents aidau apajuímtaiji aina duka emematigpa,

\VS{15}wagki Tuke Pujuu atumi Apajuíjiya duka, dekas Apajuí akasmauwa, nuniau asa atum wainka apajuímtai aina nunú emematu yujataik, nii kajegtamak ashí ijipamainai.


\par }{\PP \VS{16}“Tuja Masá nugkanum pujusjum Tuke Pujuu atumi Apajuíjum dekapsauwaitjum numamtuk ataktu dekapsatasagmek wakeyigpajum.

\VS{17}¡Tuke Pujuu atumi Apajuíjiya nuna chichame umiktin agagbauwa nunú umiktajum tusa tujamauwa duka ewaetsuk betek umiktajum!

\VS{18}Atumi apachjum aajaku aina nunú umikagtinun Tuke Pujuu anagkuawa nuwi jegajum shiig pujustag takugmek Tuke Pujuu wakegamu pegkeg aina duke takastajum.

\VS{19}Nuniagmin nii tibauwa nuna imatiksag atumi shiwaajum aidaunak atumjai maaniawai tusa uwakek ipisjattawai.


\par }{\PP \VS{20}“Tuja atakea duwi atumi uchijum aidau inimpainak: ‘¿Juju chicham umiktin agagbau aina nuna Tuke Pujuu iina Apajuíji umiktajum tujabiuwa nunash wajina taku tiuwaita?’

\VS{21}Tujamainakuig atum ayaakjum: ‘Ii aidautik Egipto nugkanum batsamsa faraógka inaku waitkatai ayaji. Nuni batsatjin Tuke Pujuu niina senchijijai jiipagmayi.

\VS{22}Tuja faraógkan, niina nuwen, niina uchijin aatus Tuke Pujuu suwimka suwak wainchatai ishamain aidaun iwainajua nunú ii wainkauwaitji.

\VS{23}Untsu jutiinak nuwi batsatutin nii jiipag jujamki iina apachji aajaku aina nuna anagkuak nugka amastajame tiuwa nuwi itagmae. Dutijama nunú nugkan iina amase.

\VS{24}Dutika amasu asa Tuke Pujuu iina Apajuíji chichagtamak: Juju chicham umiktin aidau agagbauwa nunú umiktajum, nuniakjum ajaantusjum diitajum, tusa tujamui. Wagki nunú betek uminaku yamai iwaku shiig batsatag junika batsamsatag tau asaja.

\VS{25}Tuja chicham umiktin agagbauwa nunú umiktajum tusa Tuke Pujuu iina Apajuíji tujabiuwa nunú betek umiajinig, dekas atumek pegkeg takagme tujamtatji’ titatjum”, tiuwai Moisés.




\par }\Chap{7}{\SH Dakumka najanamu aidauk emematigpa tibau
\par }
{\R (Ex. 34.11-17)

\par }{\PP \VerseOne{1}“Tuke Pujuu atumi Apajuíjum, atum batsamsatnun nugka amastata nuwi ejetamawagtatui. Dutijama nuwiya aents aidau siete nugka múun aidaunmaya maki makichik chichamtin, atumi nagkaetamsau senchigtin, shiig kuashat batsamin: hitita aents aidau, gergeseo aents aidau, amorreo aents aidau, cananeo aents aidau, ferezeo aents aidau, heveo aents aidau, Jebús aents aidau batsata nunak atumesh wainjumin Tuke Pujuu jiija utsagtatui.

\VS{2}Tuja nunú aents aina nuna depetkatnume tusa Tuke Pujuu atumi Apajuíjum senchimtijamamtai, depetkajum utuagmek wait anenjaigpajum, tuja nuigtush ditajaigkish chichamak umikaigpajum, ayatak ijina utsagtajum.

\VS{3}Tuja nuigtushkam atumek nuwiya nuwa aidaujaig nuwenawaigpajum, atumi uchijum aidaush, nawanjum aidaushkam nuwiya aents aidaujaig nuweawaigpajum.

\VS{4}Wagki ditá aishin umijuinak aishi apajuímtaiji aidaun uchijum aidau, nawanjum aidau emematuinak Tuke Pujuu ememattan kajimatkinum. Dita nuniagtai Tuke Pujuu atumin kajegtamak shiig wamak ijipamain asamtai.


\par }{\PP \VS{5}“Nuadui dita apajuímtaijin emematuinak kuntinun patasa apetai aidau najankamu ajuina duka tsaigkatajum. Dutikakjum dita apajuímtai kaya aidau, numi kampujam tsupikbau, Asherá daagtin aidaun aatus dita emematuina duka ashí tsaigkatajum. Tuja nuigtushkam ashí tikich dakumka najanamu aina dushakam dutiksagmek tsaigka apeajum utsankatajum.

\VS{6}Wagki atumek ima Apajuí Tuke Pujuu tutaya nudau atinme tusa etegjamu ainagme. Nuadui atumnak ima niinuk atinun ashí aents nugkanmaya aina nuwiyan etegtamjauwai.”


\par }{\SH Israel aents aidauk Apajuí etegjamu ainakush juna umiktinme tibau
\par }
{\PP \VS{7}“Tuke Pujuu atumi Apajuíjiya nunú etegtamjauwa nunak, aents tikich nugkanmaya aina nuna nagkaesau ima kuashat asagminigkish etegtamjachui. Atumek dekas tikich aina nujai apatkamak imanchaush ainagme, nunin ajuminig etegtamjauwai.

\VS{8}Tujash ¿wagkag nunash etegtamjabi? Nunak Tuke Pujuu atumin anempau asa, atumi apachjum aajaku aidaun anagkuawa nuna umiktag tau asa, Egipto nugkanum batsamsajum faraógka inaku waitkatai batsatutigmin niina senchijijai jiigmajui.

\VS{9}Nuadui Tuke Pujuu atumi Apajuíjiya duka aents aidau niina aneak umijuinamak, nii umiktajai tibaujinak ewaetsuk, ditá uchiji wegantu aidaunmashkam tuke umina nunú dekaskeapi titajum.

\VS{10}Tuja niina betek umigtsuk kajejuina nunak nii suwimka susa wamak ijina utsainai. Nunin aina nunak kuashat tsawannakesh sutsuk shiig wamak ijina utsainai.

\VS{11}Nuniau asamtai yamai wi atum aidautigmin chicham umiktin agagbau aidaun umiktajum tajim duka betek umiktajum”, tiuwai.


\par }{\SH Chicham umiktina nunú betek umiakjum pegkegnum yumigkiam atatjume tibau
\par }
{\R (Lv. 26.3-14; Dt. 28.1-14)

\par }{\PP \VS{12}“Juju chicham umiktin aidau agagbauwa nunú antukjum betek umiagminig, atumi apachjum aidaun Tuke Pujuu atumi Apajuíjum ditan anagkuawa nuna betek umiktatui.

\VS{13}Dutikak ima atumnak anempatnai. Nuadui pegkegnum yumigtamag atumi uchijum aidaunash pegkegnum yumigkig kuashat ikauntugmaktinai. Tuja ajakma juutnumash, trigogminash, vino, nuigtu aceite aidaunash, tuja baka aidau, uwig aidau tsakapatnumash atumi apachjum aidaun anagkuauwa nunak imatiksag amasagtatui.


\par }{\PP \VS{14}“Atum atinaitjume dekas tikich aents aidaun nagkaesau pegkegnum yumigsamu. Nuadui nuwa kaga aidaush atsutnai. Tuja aishmag aidaushkam uchi akiichuk atsutnai. Tagkujum nuwa aidau petsachuk, tuja aishmag uchi akiichush atsutnai.

\VS{15}Egiptunmaya aents aidaun jata ishamainun Tuke Pujuu ajuntug atumesh wainjumin ijinauwa annuk atum batsatmaunmak shiig atsutnai. Apajuí nunak emegkaktinai. Iman jata aina duka atumnak waitkagmaschagtinai, untsu tikich aents atumi shiwaajum aina nuna waitkasagtinai.


\par }{\PP \VS{16}“Tuja tikich aents aina nunú ijinatajum tusa Tuke Pujuu atumi Apajuíjum tujamkuig, wait anentsuk ijinatajum. Tuja ditá apajuímtaijiya dukesh emematigpajum. Nunú nuniakjumek waitut igkugjum suugtatjume.


\par }{\PP \VS{17}“Tuja namputchawame, atum anentaimsajum, juju aents aina nunú iina nagkaetamsau kuashat aina imajush ¿itugkaik jiijaish utsagtaji? tumainaitjume.

\VS{18}¡Tujash ishamkaigpajum! Tuke Pujuu atumi Apajuíjum faraógkan egiptunmaya aents aidaujai itujuk ijinauwaita nunú adeagtajum.

\VS{19}Atum Egipto nugkanum batsatutigmin Tuke Pujuu atumi Apajuíjum niina senchijin kuashat wainchatai aidaun atumesh wainjumin iwainag jiipajajua nunú anentaimtustajum. Tuja atumi shiwaajum kuashat asamtai ishamajum nunashkam Tuke Pujuu ijinattawai.


\par }{\PP \VS{20}“Tuja nunú aents aidau atum ijinjumin ujumak uwemjau, tuja tupikaki uumkaju aina nunashkam ijinati tusa Tuke Pujuu ete múun aidaun ishitkattawai.

\VS{21}Nuadui nunú aents aina duka ishamkaigpajum. Atumnak Tuke Pujuu atumi Apajuíjum senchigtina nunú uyuntamjume.

\VS{22}Nunú aents aina nunak Tuke Pujuu diipas utsa utsakua emegkagtatui. Atumek juu tamawaikik, waamkek utsagkaigpa, dutika ajuminig nugka ankan wajasmatai, kuntin ikamia aina nunú yujaka waitkagmasainum.

\VS{23}Tujash Tuke Pujuu atumi Apajuígmia nunú aents aina nunak atumin idaitugmastatui. Dutikau asa diipas utsa utsakua ashí emegkagtatui.

\VS{24}Dutika utsagkam ditá apuji aina duka atumin yunumjagtatui, nuninakui atum ashí ijinajum emegkaktinaitjume. Dutikamu asa makichkish ayamjumainjig shiig atsujiagtinai. Nuadui atum ashí amuktinaitjume.


\par }{\PP \VS{25}“Tuja ditá apajuímtaiji aina dushakam apea utsankatajum. Untsu nunú tsayakjumesh wainkajum oro aidau, plata aidau ayá nunú wakejukjum jukigpajum, nunú atumin waittan itagtamamtai waittsaijum. Wagki nunú aina nunak Tuke Pujuuk tsuumawai.

\VS{26}Nuniau asamtai, Apajuí diisam, waji pegkegchau aina nuninuk atumi jeminig awayawaigpa, Apajuí atumnashkam ijipawainum. Wagki nunú waji aina duka shiig pegkegchau asamtai, tsaika utsagbau atatui.”




\par }\Chap{8}{\SH Aentsuk ima yujumkanak yusagkek iwaku pujumaitsui tibau
\par }
{\PP \VerseOne{1}“Tuja wi atum aidautigmin chicham umiktin agagbauwa nunú umiktajum tusan yamai tajim duka betek umiktajum. Nunú umiakjum iwaku batsamsajum kuashat yujaktinaitjume. Nuniakjum atumi apachjum aidaun Tuke Pujuu nugka amastajime tusa anagkuawa nuwi jegajum batsamsamnujum.


\par }{\PP \VS{2}“Atum Egipto nugkanum batsatutigmin Tuke Pujuu atumi Apajuíjum jiipag jujamki cuarenta mijan uwegshunum awekapasua nunú makichkish kajimatkigpajum. Imaan mijan awekapasua nunak, ememataiji aidaun idaisatnume tusa, tuja nuigtu imanik waituinakush dekas mina chichamjunash umigtumainash aina tusa dekapjamak, dutijamauwai.

\VS{3}Tuja kuashat tsawan nujantai waitiagminish, maná atumi wainchatain tuja atumi apachjum aajaku aina dukesh wainajakchamun Tuke Pujuu ayugtamauwai. Nunak dutikauwai wagki aentsuk ima yujumkanak yusagkek iwaku pujutsuk, Tuke Pujuu chichamejai pujumaina nuna jintinjamak.

\VS{4}Cuarenta mijan yujasuitjum duwikish atumi jaanchjumek mamukchajui. Tuja atumi nawe aidaukesh iyagchajui.


\par }{\PP \VS{5}“Nuadui Tuke Pujuu atumi Apajuíjum makichik múun niina uchijin jintintama numamtuk jintinjamawajua nunú anentaimtusjum diistajum.

\VS{6}Nuniakjum niina chichame umiktin agagbauwa nunú betek umiakjum, Apajuí eme anentsajum diitajum. Tuja nii jintinjamamua dushakam imatiksagmek umiktajum.


\par }{\PP \VS{7}“Wagki atumnak Tuke Pujuu atumi Apajuíjum jujamki nugka pegkeg paka tepetpetu ikamnum, entsa aidau, yumi pukuni jiinaidau, yumi initkanmaya aidau shiig kuashat ayaunum ejetamawagtatui.

\VS{8}Nunú nugkanmak trigo, cebada, uva ajakbau, higuera aidau, munchi aidau, olivo aidau, dapa yumiji aidau aatus ayawai.

\VS{9}Nunú nugkanmak atumek wajinak yuwatja tusagmek puyatchattagme. Tuja tikich waji aina dukesh puyatjukchattagme. Kaya aidaunmaya wainkatnaitjume hierro aidau, nuigtushkam mujanmaya taijum jiju cobre yajumtinaitjume.

\VS{10}Tuja yutai yuwajum ejemagjum shiig aneasa pujakjumek, Tuke Pujuu atumi Apajuíjum kajimattsuk see titajum, nii nugka pegkejan amasu asamtai.”


\par }{\SH Apajuí kajimatkigpajum tusa tibau
\par }
{\PP \VS{11}“Kuitamamkatajum Tuke Pujuu atumi Apajuíjiya nunú kajimatkijum. Niina chichame umiktin agagbauwa nuna wi jintintuajim nunú umitsuk idaisaigpajum.

\VS{12}Tuja yutai yuwajum ejemagjum shiig aneasjum jega pegkeg jegamkamunum pujakjumesh,

\VS{13}nuigtu uwigjum aidau, bakajum aidau, oro aidau, plata aidau, nuigtu tikich wajijum aidau aatus kuashat kawegku wainkugmesh,

\VS{14}ememakjum Tuke Pujuu atumi Apajuíjiya nunú atum Egipto nugkanum inaku waitkatai batsatutigmin jiipag,

\VS{15}jujamkiag uwejush ishamain dapi aidau, titig aidau ayaunum kuitamjamak, yumi atsutaish nii kayanmayan yumi jiiki uwagtinme tusa amasajua nunú kajimatkigpajum.

\VS{16}Tuja nuigtushkam atumi ememataigmin idaimitkagmastatus, tuja nuigtu dekas mina chichamjunash umigtumainash aina tusa dekapjamak atumi wainchatain, tuja atumi muunjum aajaku aina dukesh wainajakchamun uwegshunum manán ayugtabauwai. Nunak nii dekapjamas pegkegnum yaimpaktag tau asa dutijamawajui.


\par }{\PP \VS{17}“Wainka anentaimsajum: ‘¡Juju waji aina junak mina senchigjai imatikatsjash!’ tiigpajum.

\VS{18}Nunak Tuke Pujuu atumi Apajuíjum atumi muunjum aajaku aina nuna anagkuamun umiak, jamamtuchu pegkeg batsamas takastinme tujabiu asamtai, pegkeg pujusa takakjum wajijinau asajum. Nuadui Tuke Pujuu atumi Apajuíjiya duka kajimatkigpajum.


\par }{\PP \VS{19}“Untsu atum Tuke Pujuu atumi Apajuíjiya nunú umigtsuk, tikich apajuímtai aina nunú emematkugmek, duka ashí ijina utsam atatjume. Junak dekas uminkatnun tajime.

\VS{20}Atum Tuke Pujuu atumi Apajuígmin chichame umigtsugminig, nii atumi shiwaajum aidaun ijinatta dutiksag atumnashkam ijipattawai.”




\par }\Chap{9}{\SH Depetmatak Israeldauchui, Apajuínui tibau
\par }
{\PP \VerseOne{1}“Israel aents aidauwah, antuktajum: Namak Jordán katitkajum atumi shiwaajum aidau senchigtin, atum ainajum aan kuashat, yaaktajish múun peeja apakbau utumainchau aina nunú utuajum depetkatnuk tsawantak jegawai.

\VS{2}Nuwiya aents aidauk múun esajam gigante Anac aajakua nunú wegantujai betek aidau batsatui. Tuja atumek dekagme yaunchuk aaja timauwa nunú: ¿Gigante Anac aajakua iman aents aina nunash yaki depetkainta?


\par }{\PP \VS{3}“Tujash atumnak Tuke Pujuu atumi Apajuíjiya nunú kuitamjamsamtai shimajum nunú shiig dekau amainaitjume. Niig jii kegak ikagnamainchau ashí apeka weama iman asa, nunú aents aina nunak atumesh wainjumin ijinattawai. Tuke Pujuu atumi Apajuíjum tujabiuwa duka imatiksagmek utugchat atsau, nunú aents aidauk shiig wamak jiija utsaakjum ijinattagme.


\par }{\PP \VS{4}“Tuke Pujuu atumi Apajuíjiya nunú atumi shiwaajum aidaun jiija utsaak nugka amasmataish: ‘See kuashat, ii ima pegkeg ainag duwi Tuke Pujuu juna nugkan amase’, tiigpajum. Wagki Tuke Pujuuk nunú aents aidaunak ditá pegkegchaujin utsagtatui.

\VS{5}Tuja atum ima pegkeg asagminkish, atsa nuniachkush atum dekas ima shiig takau asagminkish wait anenjamu asag, nunú aents aina nunak jiijag utsagchattawai. Nunak ditá pegkegchaujin, nuigtushkam atumin apachjum Abraham, Isaac, Jacob aajaku aidaun anagkuawa nuna umiak dutikattawai.

\VS{6}Juju shiig dekatajum: ¡Tuke Pujuu atumi Apajuíjiya nunú nugka pegkejan amastata nunak, atum ima pegkeg takau asagminkish amaschattawai! Atumek dekas chicham umichu intimkiu ainagme.”


\par }{\SH Israel aents aidau muja Horebnum batsamas Apajuí chichame intimjukiagbau
\par }
{\PP \VS{7}“Uwegshunum batsamsajum Tuke Pujuu atumi Apajuíjiya nuna chichame intimjukiu ainajum nunú kajimatkitin aigpajum. Atumek Egipto nugkanum batsatutigmin Tuke Pujuu jiipajajua duwi nagkamsajum yamaishkam tuke intimjakjum ikaje yujagme.

\VS{8}Nuigtushkam muja Horeb pujusjumesh pegkegchau takakjum Tuke Pujuu ikajkauwaitjume. Nuadui Tuke Pujuu atumin senchi kajegtamak ijipamain awagtamkabi.

\VS{9}Tuja chicham umiktin agagbaun jukitasan wi mujá weamiajai. Nunikan yujumka yutsuk, umutnash umutsuk cuarenta tsawan nuigtu cuarenta kashi pujuyajai.


\par }{\PP \VS{10}“Nunika pujai, atumesh ijunjajum diyagmin jii kegamunmaya atum chicham umiktinun Tuke Pujuu ujapakabi. Nunú chichaman jimag kaya pakamamunum nii agagbaun juki sujusabi.

\VS{11}Nuwi cuarenta tsawan nuigtu cuarenta kashi ejeyi ai, Tuke Pujuu jimag kaya pakama najanamunum chicham umiktin aidau agagbaun sujusami.

\VS{12}Nuna sujusa chichagtak: ‘Amina aentsjum aidau Egipto nugkanum batsatu jiigmayum duka wainak yujawai. Nuniau asamtai wamak wakitkita, wi dita aidaun juju umiktajum tusa tibaunak kajimatkiag idayinak jiju ukuijag nujai dita ememattinum najanawag batsamtuinawai’, tujutiabi.

\VS{13}Tuja nuigtu chichagtak: ‘Juju aents aina junak shiig wainkagjai, ditak dekas chichaman shiig intimkiu ainawai.

\VS{14}Nunin asagmatai amek dita aidauk chichamjukaipa, wi ditanak ijinan utsagtatjai. Dutika ai nugkanmak makichkish juwakchatnai. Tujash aminiyanak dita aina nuna nagkaesau kuashat aentsun ikaugkattajai’, tujutiabi.


\par }{\PP \VS{15}“Tujutmatai jii kegamunum mujá pujaun waketkun, chicham umiktin agagbaun jukiamiajai.

\VS{16}Nunika atum batsatbaunum jegakman, Tuke Pujuu umiktajum tujabau umitsuk wamak kajimatki idaikujum, jiju ukuijajum nujai toro tsakat dakumka najanajum batsamtautigmin wainkabiajime.

\VS{17}Nunika kajekan, jimag kaya pakama najanamunum chicham umiktin aidau agagbau takakbaujun atumesh wainjumin nagkima ajiajan tsaikamiajai.


\par }{\PP \VS{18}“Nuna dutikan atum yaunchuk pegkegchau takakjum Tuke Pujuu ikajkagmin, wi niina segaakun cuarenta tsawan nuigtu cuarenta kashi yujumka yutsuk umutnash umutsuk pujuyag imanisnuk ataktushkam Tuke Pujuu segaaku pujuyajai.

\VS{19}Nuniakun atum aidautigmin nii senchi kajegtamak ijipatag takui puyatiajai.

\par }{\PP “Tujash Tuke Pujuu wi ataktu segamun antugtuku asa ijipachabi.

\VS{20}Tuja Aarógnashkam Tuke Pujuu kajejuk maatag takui, wait aneasam maawaipa tusan ayamjukamiajai.

\VS{21}Nuna dutikan nuadui, atum pegkegchau takakjum toro tsakat dakumka najanamugmin jukin jii kegamunum nagkiman patakamiajai. Dutika ai kuwigmatai, dekegka tsaika yukukuntu eman, nunú mujanmaya entsa akagunum ajugka ajapawamiajai.


\par }{\PP \VS{22}“Tuja nuigtushkam Taberá nugka, Masá nugka, Quibrot-hataavá nugka aina nuwi pujusjumeshkam pegkegchau takakjum Tuke Pujuu ikajkauwaitjume.

\VS{23}Atum Cades-barnea pujagmin Tuke Pujuu chichagtamak: ‘Wi nugka amasuitjim nuwi wetajum’, tusa tujamkuish atumek antugtsuk, nuigtush niiyai kajintsa anentaimchau asajum, nii tujabau umigkachuitjume.

\VS{24}¡Atumek yaunchuk nagkamsagmesh intimkiu, Tuke Pujuu umigchau ainajum nunak wika dekajime!


\par }{\PP \VS{25}“Nunin asagmin Tuke Pujuu ijipatag takui, wi cuarenta tsawan nuigtu cuarenta kashi makichkish ayamtsuk shiig senchi Tuke Pujuu segaakun pujusamiajai.

\VS{26}Nuwi pujusan niina senchi segaakun: ‘Tuke Pujuu Apajuíyah, ame tujinmainuk makichkish atsawai. ¡Nuadui juju amina aentsjum aidau, Egipto nugkanum batsatu amina senchigmijai jiijuitam duka, wait aneasam ijinawaipa!

\VS{27}Tuja adeagta amina inakem Abraham, Isaac, Jacob aatus aajaku aina nunú. Nuniakum juju aents aina nuna umishtaiji, tuja dita pegkegchauji aina nujai tsagkujam wait anenjata.

\VS{28}Wagki Israel aents aina juju ame ijinawaminig, egiptunmaya aents aidau chichagtamainak: “Apajuí Israel aents aidaun kajejau asa Egipto nugkanum batsatun jiija yajuak, nii nugka anagkuawa nuwi ejetsuk jintá uwegshunum ijina utsagke”, tujamain ainawai.

\VS{29}¡Tujash Israel aents aidauk amina aentsjum ainawai! Nuniau asamtai amina senchigmin Egipto nugkanum batsatu jiigmayume’, tusan tiyamiajai” tiuwai Moisés.




\par }\Chap{10}{\SH Apajuí Israel aents aidaujai ataktu chicham umikbau
\par }
{\R (Ex. 34.1-10)

\par }{\PP \VerseOne{1}Tusa tai Tuke Pujuu chichagtak: “Jimag kaya pakamamu yama nagkamchak aajakua nujai betek tsupika umikta. Dutikam nuigtushkam chicham umiktin agagbau egkeatin arca najanata. Dutika nunú jukim mujá wakata wijai chichastasam,

\VS{2}nunikamin wi nunú kaya pakama najanamua nuwi chicham umiktin yama nagkamchaku agagbau ame ajiaja tsaikabium nujai betekan agagtajai. Dutikamtai arca numi najanamunum egkeam kuitamkattame”, tujutiabi.


\par }{\PP \VS{3}Tusa tujutmatai numi acacia tutaiyai arcan najanawabiajai. Tuja nuigtushkam jimag kaya pakamamun tsupika jukin mujá weamiajai.

\VS{4}Nunika waka ai Tuke Pujuu nunú kaya pakama najanamunum diez chicham umiktin aidaun yama nagkamchak atumesh wainjumin ashí tuwaka ijunbaunum jii kegamunum tujabiuwa nuna imatiksag agag sujusabi.

\VS{5}Dutika sujusmatai nuna jukin mujá pujaun wakitkiamiajai. Nunika jegaan arca najanamunum Tuke Pujuu dutikata tujutbaunak imatiksanuk egkeawabiajai. Duka yamaikish nuwi awai.


\par }{\BB \par }
{\PP \VS{10}Tuja wi yama nagkamchaku pujusamiag imanisnuk mujá cuarenta tsawan, nuigtu cuarenta kashi pujusamiajai, nunika pujusan Tuke Pujuu segabiajai, ijinawaipa tusan. Tusa sega ai yaunchuk antugtukua nunisag ataktushkam Tuke Pujuu mina antugtuku asa ijipachabi.

\VS{11}Untsu ayatak mina chichagtak: “¡Wamak wakitkita, nunikam umintsam Israel aents aidau yajuakam, wi ditá apachji aajaku aina nuna nugka anagkuawaitag nuwi emata!” tujutmayi.


\par }{\SH Apajuí Israel aents aidaun juju umiktajum tusa tibau
\par }
{\PP \VS{12}Israel aents aidauwah, atumnash Tuke Pujuu atumi Apajuígmish yamaish ¿wajina segapainawa? Ima nigki eme anentsajum nii tabau betek umiktajum, dutikakjum aneetajum, nuniakjum atumi anentaimijai, wakanmijai ememattajum.

\VS{13}Apajuí wakegawai chicham umiktin agagbauwa nuna umiktinme, nuninak shiig batsamsatnume tusa.


\par }{\PP \VS{14}Tuja nayaim aina duka, nayaimpi yakintin ayá dushakam, nuigtu nugka, tuja nugkanum ayá nujai ashí Tuke Pujuu atumi Apajuíjiya nudau aina nunú dekaatajum.

\VS{15}Nunú imanuk ayaig, nuna etegmainaitak, atumi apachjum aajaku aina nuna aneau asa etegkauwai. Nuigtushkam kuashat aents tikich nugkanum ayau dekag nuwiyan etegmainaitak, atumi apachjum wegantunmaya aidautigmin mina aentsug atinme tusa etegtamjauwai.


\par }{\PP \VS{16}Nuniau asamtai anentainkachu atsuk, Tuke Pujuu atumjai chichaman umikua nunú shiig antukjum kajimattsuk aneaku atajum.

\VS{17}Wagki Tuke Pujuu atumi Apajuíjiya duka tikich apajuímtai aina nuna nagkaesau, ashí apu aidaun Apujiyai. Niig dekas Apajuí múuntai, senchigtinai, tuja ishamainai, niig aents aidaunak etegka idaitsuk ashí betek kuitamnai, nuigtushkam wait anenjugti tusa akiamkesh amaitsui.


\par }{\PP \VS{18}Niig bitaik aidaun, waje aidaun wait anentau asa kuitamui, tuja nuigtushkam tikich nugkanmaya aidau atum batsatbaunum pujuina nunashkam aneau asa, yutain, nugkutaijai suwawai.

\VS{19}Nuadui atumek aents tikich nugkanmaya aina nunú aneetajum, wagki atumshakam egiptunmayachuitkujum Egipto nugkanum batsamajakuitjume.


\par }{\PP \VS{20}Tuke Pujuu atumi Apajuígmia duke ememattajum, nuniakjum ima nigki umigkatajum. Tuja atum umiktina nunú dekas takugmek ima Niina daajinig titajum.

\VS{21}Wagki Apajuík dekas múuntai. Iman asamtai, ima nigki emematuinaji. Niyai atumi Apajuíjig, nuniau asa atum aidautigmin ayamjutpak, wainchatai ishamain aidaun iwainajua nunú wainkauwaitjume.

\VS{22}Atumi apachjum aidau Egipto nugkanum jegawaju aina duka setenta aentsuk aajaku ainawai. Tujash yamaik, Tuke Pujuu atumi Apajuíjiya nunú shiig kuashat ikauntamak, yaya nayaimpinum ayá ibau kuashat awajtamsaugme.




\par }\Chap{12}{\SH Apajuí makichik nugkan etegkatta ima nuwig nii ememattajum tibau
\par }
{\PP \VerseOne{1}“Atumi apachjum aajaku aina nuna nugken Tuke Pujuu atumi Apajuíjum amastata nuwi jegá pujusjum, chicham tuke umiktina duka juju ainawai.


\par }{\PP \VS{2}“Nunú nugkanmaya aents aidau atum utuajum depetkattajum nuna ememattaiji aidau muja aidaunum, nain aidaunum, nuigtu numi múun dukentin aidaun wakentin ayá nujai ashí tsaigkajum utsankatajum.

\VS{3}Tuja dita apajuímtaijin emematuinak kuntin maa patasa apetai dita najankamu aina duka tsaigkatajum. Nuigtu kaya aidau, numi múun kampujam tsupikbau aidaun aatus dita emematuina duka ashí tsaigkatajum. Tuja nuigtushkam dakumka najanamu ditá apajuímtaiji aina dushakam dutiksagmek tsaika utsankatajum. Dutikamu asa makichkish atsusti.

\VS{4}Tikich aents aidau ditá apajuímtaijin emematuinak wajina dutikin ainawa, nujai betekak atumek Tuke Pujuu atumi Apajuíjum emematkugmek dutikawaigpa.


\par }{\PP \VS{5}“Tuja atum maki makichik wegantu ainajum nuna nugke aina nuwiyan Tuke Pujuu makichik etegkattawai nii pujustinun. Dutikamtai nuwi wejum Apajuí ememattajume.

\VS{6}Nuwi kuntin maajum nuna neje ashí apeakjum Apajuí ememattatjume. Tuja nuwi weakjumek, diezmo, tuja atum Apajuí susatasa anagkuamu, tuja atumek anentaimsajum anentag Apajuí suwamu, nuigtu baka uchiji yama nagkamchaku petsakbau, uwija uchiji yama nagkamchaku petsakbau aatus jukijum wetajum.


\par }{\PP \VS{7}“Nunika nuwi jegajum Tuke Pujuu atumi Apajuígmi emtin yutai yuwattagme. Tuja Tuke Pujuu atumi Apajuíjum yaimpasmatai atumi ajakjum aidaush, tagkujum aidaush kuashat kawegku asamtai, nunú yuwakjum pataim aidaujai ijunjajum shiig aneastinaitjume.


\par }{\PP \VS{8}“Tuja Tuke Pujuu makichik nugká etegkatta nuanuig, yamai atum wakegamu takajum duka dutikashtatjume.

\VS{9}Tujash Tuke Pujuu atumi Apajuíjum nugka pegkeg agkan atum pujustinun amastata nuwig eke jegatsjume.

\VS{10}Tuke Pujuu atumi Apajuíjum nugkan amastata nuwi namak Jordán katitki jegajum pujuttajum nuwig, atumi shiwaajum yamai waitkagmaina dutika waitkamak achattagme. Nuadui atumek ishamkagtutsuk pujutnaitjume.

\VS{11}Nuniau asamtai wi Apajuí tibaun yamai tajim juka jega pegkejam jegamkatnun Tuke Pujuu atumi Apajuíjum nugka etegkatta nuwi betek umiktatjum duka juju ainawai: Apajuí emematku kuntin maa nuna neje ashí apeamu, diezmo aidau, tuja Tuke Pujuun susatjai tusa etegjamu aidau aatus.

\VS{12}Nunú umiakjum Tuke Pujuu atumi Apajuígmia nuna emtin atumi uchijum aidaujai, inakem aidaujai, Leví wegantu aidau nugkenchau atumjai batsata nujai ijunjajum shiig aneakjum dakujustajum.


\par }{\PP \VS{13}“Kuitamamkatajum, tikich yantamnum yujasjum Apajuí emematji tusajum kuntin maa apé yujaijum.

\VS{14}Duka nunitsuk Apajuí atum wegantu aina nuna nugkenian makichik etegkatta nuwi, wi yamai atumi tajim duka dutikattagme.

\VS{15}Untsu atumi yaaktajin pujusjum neje yuwatag tusa wakegakjumek, kuntin atumdau aina nunú maajum japa nejejai betek yumainaitjume. Apajuí atum aidautigmin kuntin ikamian, nuniachkush tagkumtai aidaun amastata duka sacerdote Apajuín sega pegkemtijuamtai yuwatjai tusajum dakatsuk, pegkemtikachbau akugmesh, atum wakegakjumek maajum yuwatajum.

\VS{16}Untsu kuntinu numpe aina duka yuwawaigpajum, ayatak yumi ukaja ajaptayama dutika ajapatajum.


\par }{\PP \VS{17}“Untsu trigo, vino, aceite aina nuwiya diezmo Apajuí susatin jukimu aina duka atumi yaaktagmin pujusjumek yuwawaigpajum, nuigtushkam baka aidau, uwig aidau yama nagkamchaku petsakbau aina dushakam yuwawaigpajum. Tuja Apajuí anagkuamu aidau nuniachkush Apajuín anentag susatjai timau aina atumi yaaktagmin pujusjumek dushakam yuwawaigpajum.

\VS{18}Untsu Tuke Pujuu atumi Apajuíjum nugka etegkatta nuwi niina emtin atumi uchijum aidaujai, inakem aidaujai, Leví wegantu atumjai batsata nujai aatus ijunjajum nunú yuwattajume. Tuja Apajuí yaimpasmatai atumi ajakjum aidaush, tagkujum aidaush kuashat kawegku asamtai, shiig aneasjum dakujustajum.

\VS{19}Apajuí nugkan amastata nuwi batsamsagmesh, Leví wegantu aidau makichkish kajimatki idaisaigpajum.


\par }{\PP \VS{20}“Tuke Pujuu atumi Apajuíjum nugka muuntan amastinaitjime tusa tujabiuwa nuna imatiksag amasmatai pujusjum, neje yuwatag tusa wakegakjumek, puyatjutsuk atum wakegamu yuwatajum.

\VS{21}Tuja Tuke Pujuu atumi Apajuíjum emematku ijuntai atinun nii nugkan etegkatta nunú atushtaitkuig, atumdau baka aidau, uwig aidau, Apajuí amasbau aina duka atum batsatbaunmak maajum nuwig pujusjum, wi atumin timajim dutiksagmek atum wakegamu yuwatajum.

\VS{22}Sacerdote Apajuín sega pegkeemtijuamtai yuwatjai tusajum dakatsuk, dutikachbau akugmesh japa neje yumaina dutiksagmek yuwattagme.

\VS{23}Untsu kuntinu numpe aina duka makichkish yuwawaigpajum, wagki numpanum pujut au asamtai. Nunin asamtai, pujuta duka nejejai apatkaik yumaitsui.

\VS{24}Nuadui yumi nugká ukaja ajaptayama dutika ukaja ajapatajum.

\VS{25}Nunú numpa yutsuk idaikugmek, Apajuí emtin pegkeg takau asajum, atumi uchijum aidaujaí shiig pujustinaitjume.


\par }{\PP \VS{26}“Tuja Apajuín anentag susatjai tusa anentaimtugbau aina nunú, nii susatin anagkuamu aina nujai jukijum Apajuí emematku ijuntai etegkamua nuwi ejegatajum.

\VS{27}Dutika ejegajum nuwi kuntin maajum nuna neje altarnum pataijum ashí apeakjum Apajuí ememattajum. Kuntin aidaun numpega duka altar ukatkatajum. Untsu nuna nejega duka yuwatajum.


\par }{\PP \VS{28}“¡Wi atumin inajim nunú shiig antukjum betek umiktajum, nunú nuniakjum Apajuí emtin pegkeg takau asajum, atumi uchijum aidaujaí shiig pujusminjum!” tiuwai.


\par }{\SH Dakumka najanamu aina nunú emematigpajum tibau
\par }
{\PP \VS{29}Moisés Israel aents aidaun ataktu chichajak: “Tuke Pujuu atumi Apajuíjum nugkan amastata nuwiya aents aidaun ijina nugkan amasmatai jegajum pujusjumesh,

\VS{30}nuwiya aents aidau ditá apajuímtaijin wajuk emematin ainawa nunú dekatag tusagmek ¡atumek makichkish inima yujaigpajum! Nuní yujasjum atumshakam nunú emematijum.

\VS{31}Tikich aidau apajuí emematji tusag dakumak najanawag emematuina dutikagmek Tuke Pujuu atumi Apajuíjiya duka emematigpa, wagki nunin aina duka ditá apajuímtaijin emematuinak, ditá uchiji aidaun maawag jinum apen ainawai. Nunú dutikamua duka Apajuí diismak shiig pegkegchauwai.


\par }{\PP \VS{32}“Wi juna tajim duka atumek nuwi ekekjumkesh ematsuk, tuja nuigtush esakagjumkesh emegkautsuk, betek umiktajum”, tiuwai.




\par }\Chap{13}{\PP \VerseOne{1}“Namputchawame atum ainajum anuiya makichik aentskesh Apajuí chichamen etsegjai tusa kajanmayan dekau wekagas chichagtamak: ‘Wika dekajai wainchatai aidau atak nagkaemagtata nunak’ tusa tujabauwa,

\VS{2}nunú betek imaanisag umintai chichagtamak: ‘Atumi wainchatai, tikich apajuí aina nunú emematmi’, tusa tujamainakuish,

\VS{3}duka antugkaigpajum. Wagki nunak Tuke Pujuu atumi Apajuíjiya nunú, dekas minash ashí ditá anentaijijai, wakanijai anentuinawash tusa dekapjamsatatus dutijamawagtatui.

\VS{4}Tuke Pujuu atumi Apajuíjiya duke nemagkujum ajaantusjum diitajum. Nuniakjum chicham umiktajum tusa tujamauwa nunú betek umigkatajum. Niina chichame antugkajum umigkatajum, nuniakjum ima niiyaig sumitkau atajum.

\VS{5}Tuja nunú aents Apajuí chichamen etsegjai tusa, kajanmayan dekau wekaga duka maatajum, wagki atum Egipto nugkanum waitkam batsatutigmin Tuke Pujuu atumi Apajuíjum agkanmitkagmawajua nujai shiwagmitkagmatatus wakegau asamtai. Nunú aentsua duka Tuke Pujuu atumi Apajuíjum chicham umiktajum tujamauwa nuna datumtijamatag tiuwai. Nunin asamtai nunú aents pegkegchau aidau atumjai batsata duka ijina emegkagtajum.


\par }{\PP \VS{6}“Amina yatsumkesh, amina uchigmekesh, nawanjumkesh, atsa amina nuwem aneetaigmekesh, nuniachkush amina shiig kumpagmekesh wakenmataik chichagtamak: ‘Apajuímtai tikich aidau ame wainchatain, tuja amina apakesh wainajakchamun emematmi’ tusa,

\VS{7}nuwiya aents aina nuna apajuímtaiji aidau atum pujamunum tikiju, nuniachkush atushat ashí tikich nugka aidaunmash ayá nuninun pachis wakenmataik tujamainakui,

\VS{8}nunú antugkajum umigkaigpajum. Duka makichkish wait anenjaigpajum. Tuja waittsai tusagmesh puyatjukaigpajum, nuigtush uukaigpajum.

\VS{9}Duka dutiktsuk maatajum. Tuja dekatkauk, amea kayai tukua tukuakua maattame. Dutikawamin tikich aidaushkam dutiksag maawagtatui.

\VS{10}Apajuí Egipto nugkanum inaku waitkatai batsatutigmin jiigmajajua nujai datumtamain awagtamkau asamtai, duka kayai tukua tukuakuajum maatajum.

\VS{11}¡Nunú dutika ajumin ashí Israel aents aidauk nuna dekawag ishamkagtatui, nunikag ataktu awagkig nunin pegkegchau aina nunak takaschagtatui!”




\par }\Chap{18}{\SH Profeta Moisésjai betek atinun Apajuí etegkattawai tibau
\par }
{\PP \VS{14}Moisés Israel aents aidaun chichajak:

\par }{\PP “Atum nugka jukittajum nuwiya aents aina duka anentaimsa atak atinun dekajai tinu aina nuna antuju yujau ainawai. Tujash atumnak Apajuík nuninun takasainum tusa dakitawai.

\VS{15}Nuadui Tuke Pujuu atumi Apajuíjiya nunú atum wegantu ainajum nuwiyan makichik profeta witag imajun etegkattawai. Dutikamtai nunú umigkattagme.

\VS{16}Atum aidautijum muja Horebnum ijunja batsamsajum Tuke Pujuu segaakjum: ‘Tuke Pujuu iina Apajuíji ataktu chichaakui antutak ishamaji, nuigtushkam jii kega ibau waintash dakitaji jinawaig tuidau asa’ tuyugme.

\VS{17}Tusa tajumin Tuke Pujuu mina chichagtak: ‘Dita tuina duka dekas pegkejai.


\par }{\PP \VS{18}“ ‘Wi dita aina nuwiyan makichik mina chichamjun etsejin amejai betekan dita wegantunmayan etegkattajai. Dutikan wiki nii chichaktinnak jintintuattajai. Nuadui wi tabaun juki etsegtatui.

\VS{19}Tuja nuna chichamen antugkachaju aidaunak wi suwimkan susattajai.


\par }{\PP \VS{20}“ ‘Tuja chichama etsejin wi inagchamaitak, wainak mina daajun pachis chichaushkam, mantamnattawai. Tuja tikich apajuímtai aina nuna daajin wekagas chichaman etsejushkam nunisag mantamnattawai.’


\par }{\PP \VS{21}“Atum anentaimsajum: ‘Tujash dekas Tuke Pujuu tibaunash etseja tusaish ¿wajuk dekamainaita?’ tusa takugmek juju dekatin atajum.

\VS{22}Nunú wekagas atak atinun etsegkatta nunú betek uminchakuig, dekas Tuke Pujuu awemachmawaitkumpap ememak tuu wekaewa tusajum dekattagme. Nuadui nunú aina duka ishamkaigpajum”, tiuwai.




\par }\Chap{19}{\SH Waita etsejin aidau chicham umigkamu
\par }
{\PP \VS{15}“Makichik aents wi wainkamjai takuig dekaskeapi tiigpajum. Untsu jimagkesh, nuniachkush kampatumkesh, ii pegkegchaun takau wainkamji tusa tuinakui, nuadui nunú aents pegkegchau takamsauwa duka suwimak sumainaitjume.


\par }{\PP \VS{16}“Makichik aents wait wekagas, tikichin chichajak: ‘Juju aents pegkegchaun takase’ tusa tsanumjakuig,

\VS{17}duka mai jukijum aak Apajuíjai chichatainum sacerdote aidau, apu chichama epegkin aidau aatus batsata nuwi ejegatajum.

\VS{18}Dutika ajumin, chichama epegkin aidau emamkemas shiig dekajuawagtatui. Dutika dekajam dekaskenum jegachmataig,

\VS{19}tsanumjuja ai suwimka susatnume tukama tsanumjauwa nunú nigki suwimkanak jukittawai. Aatsa dutikakjum aents pegkegchau aidau atumjai batsata duka ijina emegkagtajum.

\VS{20}Nuna dekaawag tikich aidaushkam ishamainak tsanumat pegkegchau aina nunak idaisagtatui.

\VS{21}Nunú aents aina duka atumek wait anenjaigpajum. Aents magkagtauk atumshakam dutiksagmek maatajum. Aents tikichi jiin emestauk atumshakam dutiksagmek emestugtajum. Aents tikichi naín emestauk atumshakam dutiksagmek emestugtajum. Aents tikichi uwejen tsupijuk atumshakam dutiksagmek tsupigkatajum. Aents tikichi nawen tsupijuk atumshakam dutiksagmek tsupigkatajum” tawai Apajuí.




\par }\Chap{24}{\SH Nuwa ajapet pachisa chicham umikbau
\par }
{\PP \VerseOne{1}“Makichik aents nuwena pujau niina nuwe shiig pujachbaun dekajua ajapatag takug, ajapdayatag tusa umitain papii umika nuwen susa idaimainai.


\par }{\PP \VS{2}“Dutika ajapamak tikich aentsjai aishinmainai.

\VS{3}Tuja tikich aents nuna juki pujau dakitak ajapatag takug, dakitajai tusa, papiin umika susa idaimainai. Untsu nunú aishi jakamtaig,

\VS{4}yama nagkamchak nuwatkauwa duka ataktu awagkig nuwatmaitsui, wagki nuwa pegkegmachu asamtai. Nunú nuniamua nunak Tuke Pujuu dakitawai. Nuniau asamtai atum aidautigmek nuninuk takasaigpajum. Atum nuniakjum Tuke Pujuu atumi Apajuíjum nugka amastata nunú pegkegchau emaijum.”


\par }{\SH Kuashat chicham umiktin aidau
\par }
{\PP \VS{5}“Makichik aents yama nuwena pujauk maaniamunmak wechattawai. Nuigtushkam tikich takat aina nunashkam takatsuk makichik mijan pujustatui. Aatus niina nuwejai shiig aneas, yainiak shiig agkan niina jeen pujuttawai.


\par }{\PP \VS{6}“Atumin diwimjamkatag takuish, trigo chimpia dekeetai kaya ajutjama nunú sujusta, akigkumin awagtuktagme tusagmek jujukigpajum. Nunú dutikakjumek niina pujutji atanmaina\FTNT{*}{{\FR 24:6 }{\FT{Pujutji atanmaina numamtin tawa nunak nunú jujukim dekegka pagka najana yutsuk nujantai jamaina nuna taku tawai.}}} numamtin asamtai.


\par }{\PP \VS{7}“Makichik aents Israel aentskesh nii wegantunak pempeentuki achika juki, niina inaku waitkataiji ematatus, nuniachkush tikich nugkanum sujuktatus wekagu wainkugmek, duka maatajum. Dutikajum aents nuninun takau aidau atumjai batsata duka ijina emegkagtajum.


\par }{\PP \VS{8}“Tuja lepra achiimakjum jakjumek, sacerdote Leví wegantu aidau wajinjutpatig nunú betek umiktajum. Nuniakjum wi atum umiktinun jintintuawaitjim duka ashí betek umiktajum.

\VS{9}Atum Egipto nugkanum waitkam batsatutijum jiinjajum shimagmin, jintá Tuke Pujuu atumi Apajuíjum Marían suwimka suwak itugkauwaita nunú aneaku atajum: Niig Apajuíjai shiwagmagau asa, suwimkan juwak lepran achiimakui.


\par }{\PP \VS{10}“Tuja atum ijutkamunmaya kuichik tsagkatkugmesh, wi kuichkin tsagkatjam nunú akigkumin awagtuktagme tusajum niina jeen wayagmek niina wajijig jujukigpajum.

\VS{11}Ayatak agá wajasjum dakastajum, nuniagmin nii juki amastí.


\par }{\PP \VS{12}“Tuja aents ujudauch kuichik tsagkatjukta tusa niina jáanchjin amastata duka kashin awagtuktagme tusagmek emetjuawaigpa.

\VS{13}Duka dutiktsuk nunú tsawantaik etsa akagai wamak awagtuktajum. Dutikam nuna asepak kanagti. Nuniak nii Apajuín segatjamtatui atumin yaimpakti tusa, aatsa atum dutikamua nunú Apajuín shiig awagbau asamtai.


\par }{\PP \VS{14}“Aents ujudauch aidau, atumi pataim aidaukesh, nuniachkush tikich nugkanmaya atumi yaaktaji aina nuwi pujuidauk wainka akitsuk takamtikkujum waitkasaigpa.

\VS{15}Duka dutiktsuk nunú tsawantaik nii takasbaujiniag akiktajum, wagki niig ujudauch asa sumak yuwatatus atsumawai. Untsu nunú betek umiatsjuminig, nii Tuke Pujuun segattawai atumin suwimkan amastinme tusa.


\par }{\PP \VS{16}“Múun uchigtin aina duka, niina uchiji aidau pegkegchau takamsamujinig maamak amaitsui, tuja uchi aina dushakam ditá apaji aidau pegkegchau takamsamujinig maamak amaitsui, ayatak maki makichik dita pegkegchau takasbaujin maam agtatui.


\par }{\PP \VS{17}“Bitaik aidaush, tikich nugkanmaya aidaush wainka waitkasaigpajum. Duka dutiktsuk dita atsumainakuig yaigtajum.

\par }{\PP “Tuja waje kuichik tsagkatkugmesh, akigkumin awagtuktagme tusagmek niina jáanchjig jujukigpajum.


\par }{\PP \VS{18}“Atum Egipto nugkanum makichkish ayamjumamainchau inaku waitkatai batsatutigmin Tuke Pujuu atumi Apajuíjum jiipajua nunú kajimattsuk aneaku atajum. Nuadui wi atum aidautigminak juju ashí umiktajum tusan tajime.


\par }{\PP \VS{19}“Tuja trigo juwamunum makichik trigo jigkamu kajimatkigmesh waketjukmek jukigpajum. Duka idaisatajum aents tikich nugkanmaya aidau, waje aidau, bitaik aidau nuna juki yuwatnume. Aatsa dutikagmin Tuke Pujuu atumi Apajuíjum takatjumin pegkegnum yumigtamsattawai.

\VS{20}Olivon neje juwaakjumesh, kanawen ampinjau juwaktata duka waketjukmek juukaigpajum. Duka idaisatajum aents tikich nugkanmaya aidau, waje aidau, bitaik aidau nuna juuká yuwatnume.

\VS{21}Uva ajakbaunmaya nuna neje uva juwaakjumesh, ampinjau juwaktata duka waketjukmek juukaigpajum. Duka idaisatajum aents tikich nugkanmaya aidau, waje aidau, bitaik aidau nuna juuká yuwatnume.

\VS{22}Wagki atumshakam Egipto nugkanum inaku waitkatai batsamajakuitjum nunú aneaku atajum. Nuadui wi atum aidautigminak juju chicham ashí umiktajum tusan tajime.”




\par }\Chap{25}{\PP \VerseOne{1}“Aents utugchatjin diták epegmainchau dekapenakug, chicham epegkeaku ijuntainum suwimka jukiagtatus weagtatui, nunikmatai chichama epegkin shiig dekajua, yakita utugchatjinnush nuna suwimka suwak tikichnak akupkattawai.

\VS{2}Aents utugchatji aja nunú asutnati takug, chichama epegkin aidau nugká aepsatajum tusa tima aepsagmatai, nii pegkegchau takamsamujin diijus suwimka suwinak asutiawagtatui.

\VS{3}Tujash nunú aents utugchatji aja nunak cuarentaya nuna ewaekag asutiachagtatui, wagki imatika asutiamak suwimak shiig múun asamtai, atumi pataim datsan diimain asajum.


\par }{\PP \VS{4}“Tuja toro trigon dajag akaak wekaeta nuna wenig jigkatuawaigpa yuwati.”


\par }{\SH Aents nuweena pujau jakamtaish nuna yachi aidaush wajenash itugmain ainawa nunú pachisa chicham umikbau
\par }
{\PP \VS{5}Jimag uchi akiamu makichik nugkanmak pujuidau niina yachi nuweena uchin akiitsuk jakamtaig, wajea duka tikich aentsjaig aishinmaitsui, ima niina wajejiya duke niinak nuwatmainai. Dutika nuwatuk uchin akia, niina yachi uchijiya nunin emattawai.


\par }{\PP \VS{6}Nuadui yama nagkamchak nuwa uchi aishmagkun uchigmaktata nunak niina yachi daaji aajakua nuna adaikattawai, wagki nuna daaji Israel aents aidaunum megkaekai tau asa.


\par }{\PP \VS{7}Untsu nuwatkashtatjame tusa niina wajeji dakitamak, chicham epegkeaku ijuntainum jeganta Israel aents aidaun apuji aidaun chichajak: “Mina wajejuk niina yachi daajiya nunú Israel aents aidaunum megkaekai tutan dakitawai. Nuniau asa mina nuwatjutan dakitawai”, tumainai.

\VS{8}Tusa timatai apu aidau nuna untsukag, niijai chichamain ainawai.

\par }{\PP Untsu tusa tama, nii chichaak: “Wika niinak nuwatkashtatjai”, tusa tutaik,

\VS{9}Israel aents aidaun apuji aidau wainbaunum, nuwa niina wajejin jegantun sapat wegamakbaujin makichik jujuktatui, dutika yapinum usukia chichajak: “¡Aaja jutiktaya aents wajejin juki niina yachi uchiji atinun akiitan dakitauk!” titatui.

\VS{10}Dutikamu asamtai nuna patayi niina jeen batsata duka Israel aents aidaunmak “sapatji atankimu” tutai agtinai.




\par }\Chap{26}{\SH Ajak ajakmamunmaya yama nagkamchaku juuktatjum nunú Apajuí anentag susatajum tibau
\par }
{\PP \VerseOne{1}Tuke Pujuu atumi Apajuíjum nugka atumdau atinun amasagtata nuwi jegajum pujusjum,

\VS{2}ajak ajakmattajum nunú nejekmatai, yama nagkamchaku juuktatjum nunú makichik chagkinnum chimpia jukijum Apajuí ememattai atinun nii etegkauwa nuwi ejegatajum.

\VS{3}Dutikajum sacerdote puja nunú chichagkujum: “Wi mina Apajuíju emtin titatag nuna ashí tikich aidaush antuktinme: wika yamaik mina apachug aajaku aina nuna Tuke Pujuu Apajuí chichajak: Ame wegantu aidaun nugka susatnaitjai tusa anagkuawa nuwi taa pujajai”, titatme.


\par }{\PP \VS{4}Tusa tiyamin nunú chagkinnum aimka ejeentamun sacerdote juki altarnum ejeenta nuna niimtika apusattawai.

\VS{5}Dutikamtai Tuke Pujuu amina Apajuígmi emtin ame chichaakum:

\par }{\PP “Mina apachug arameo aents aajaku aina duka kuashtachu, nuigtush nugkenchau yujajaku ainawai. Nunik yuja yujakua Egipto nugkanum shiyakag nuwi batsamsajui. Nuwi kuashat tsawan batsamas shiig kuashat yujakag senchigtin wajasajui.

\VS{6}Tujash egiptunmaya aents aidau shiig kuashat waitkagmasu ainawai. Dutijamainak wainka inatai etamiag waitkagmasajui.

\VS{7}Imatijamainakui Tuke Pujuu iina apachji aajaku aina nuna Apajuíji yaimpakti tusa segayaji. Nunú ii sumamun antugtamak, nuigtushkam inapainakui takainaku kuashat waituinamun waipaku asa,

\VS{8}niina senchijijai ishamain wainchatai aidaun iwainag, Egipto nugkanum batsatutin jiipagmayi.

\VS{9}Dutika jiipag jujamki imajui itagmauwai. Dutika itagma juju nugka pegkeg ajak shiig tsapaa imajun amase.

\VS{10}Nunú nugkan Tuke Pujuu Apajuí sujusua nuwi ajakmamunmayan yama nagkamchaku juukbaun juki itaajai”, titatme.

\par }{\PP Tusa tamawaik chagkinnum ajak juuka aimkamu pujau jukim altarnum ejeentam apusattame. Dutikam nuwi Tuke Pujuu amina Apajuígmi emtin tikishmaja pujustatme nii emematkum.

\VS{11}Nunika emematim, amina pataim aidaujai, Tuke Pujuu amina Apajuíjum atumin amasbau aina nunú anentaimtusam shiig aneakum jiistamata. Nuniamin Leví aents aidau, tuja aents tikich nugkanmaya atumjai batsata dushakam, atumjai ijunag jiistamatnume.


\par }{\SH Ame takasa juwamunmaya Tuke Pujuu susatin diezmo akankatajum tibau
\par }
{\PP \VS{12}“Mijan kampatuma nunú jegamunum Tuke Pujuu susatin diezmo jukitajum tusa timauwa duka, ashí ame ajak ajakmamua nuwiya akanja umikta. Dutikam Leví wegantu aidau, aents tikich nugkanmaya aidau atumjai batsatu, tuja bitaik aidau, waje aidau aatus atumi yaaktaji aidaunum batsamas, dita wakegamun yuwatnume tusam ashí susata.

\VS{13}Dutikam Tuke Pujuu amina Apajuígmi emtin chichaakum: ‘Wi ajakmamu aina nuwiya juuka ijumjamunmayanak, diezmo Tuke Pujuu susatnun akankajai. Nuna Leví wegantu aidaun, tikich nugkanmaya jutijai batsata nuna, bitaik aidaun, waje aidaun aatsan ashí tinamkajai, ame umikta tujutbauwa nunak ewaetsuk, nuigtush makichkish kajimattsuk.

\VS{14}Tuja nunú diezmo akankamua nunak jakamunum buutku pujaknush, pegkegchau wajasa pujusnukesh, makichkish yuwachmajai. Tuja jakau aina nunakesh anagkuachmajai. Tuke Pujuu mina Apajuíjuh, wika ame umikta tujutbaunak betek ashí umikjai.

\VS{15}Amek nayaimpinum amina pujutaijum pegkegma nuwi pujusam, amina aentsjum Israel aents aidau ame nugka pegkeg shiig ajak tsapau susamua nuwi batsata nunú pegkegnum yumigkiakum, iina apachji aajaku aina nunú anagkuawaitam dutiksamek kuitamkagtukta’ titatme”, tiuwai.


\par }{\SH Isarael aents aidauk Apajuí aentsji ainawai
\par }
{\PP \VS{16}“Tuke Pujuu atumi Apajuíjiya nunú chicham umiktin aina nuna umiktajum tusa yamai tujamainawai. Nunú betek atumi anentaimjai, wakanmijai umiktajum.

\VS{17}Apajuík dekas iina Apajuíjiyai. Nuadui atum chichaakjum: ‘Nii tujabauwa duka betek umikagmi, nuniaku niina chichame umiktin agagbauwa dushakam tuke umiktin agmi’, tusajum yamai tiugme.

\VS{18}Nuadui Tuke Pujuushkam nii anagtamauwa nunak imatiksag yamai chichaak: ‘Israel aents aidauk tikichdauk amaitsui, ima mina aentsjuk ainawai’, tujamui. Nuadui niina chichame umiktin agagbauwa duka betek umiktajum

\VS{19}Tuja atum ima nigki umigkugmek, tikich aents aidau nii najankamu batsata nuna nagkaesau shiig kuashat, senchigtin, ajaantusa diitai atatjume, tusa Tuke Pujuu atumi Apajuíjum tujamui.”




\par }\Chap{30}{\SH Apajuí tsagkugtug pegkegnum yumigtugti tuinakush wajukmaina ainawa nunú pachisa ujakbau
\par }
{\PP \VerseOne{1}Moisés Israel aents aidaun chichajak: “Atum Tuke Pujuu atumi Apajuíjum umigjuminig, nii pegkegnum yumigtamsagtinai. Untsu atum nii umigtsugminig, pegkegchaunum yumigtamjagtatui. Tuja atum betek umigtsugminig, atumi nugken ukumtijamki atushat tikich nugkanum ajapjamawagtatui. Dutijamawagmatai nuwi pujusjumesh, wi yaunchuk tibaijim nunú yamai tajim nujai adeagtin atajum. Nuniakjum,

\VS{2}pegkegchau takatak idaikujum wi tajim dutiksagmek, atum aidautijum uchijum aidaujai betek ataktu Tuke Pujuu atumi anentaimijai, wakanmijai umigkatajum.

\VS{3}Nuniagmin Tuke Pujuu atumi Apajuíjiya nunú suwimka amamainun wait anenjamag pegkegnum yaimpakagtinai. Nuadui Apajuí atumin suwimkan amaak, shiwag depetuk yajuaktinme tibau umintai, depetamak yajupakagmatai, tikich nugkanum batsatutigminash Tuke Pujuu awagtamkiag nii nugkan amasua nuwi itagmawagtinai.

\VS{4}Tuja atumi shiwaajum aidau depetamak yajupakagmatai pampagjum, tikich nugkanum shiig atushat batsatutigminash, Tuke Pujuu atumi Apajuíjiya nunú yajupak,

\VS{5}atumi apachjum batsamajakua nuwi ataktu awagtamki itagmawagtinai. Dutijamawagmatai atum yaunchuk batsamajakuitjum nuwig batsamsatnaitjume. Nuwi batsamsajum Tuke Pujuu yaimpasmatai, takatjumin emkatnaitjume. Nuniakjum atumi apachjum uchigtin aajaku aina nuna nagkaesau kuashat uchigtin atinaitjume.

\VS{6}Tuke Pujuu atumi Apajuíjum atumjai, tuja atum wegantu agtinjai chichaman umikua nunú kajimattsuk aneaku atajum. Nuniakjum atumi anentaimijai, wakanmijai Apajuí aneau asajum iwaku pujusminjum.


\par }{\PP \VS{7}“Tuja atumi shiwaajum aidau kajegtamainak, aintamiagtina nunú waittsatnume tusa Tuke Pujuu atumi Apajuíjum ditan pegkegchaunum yumigjatnai.

\VS{8}Dutikamtai atumek Tuke Pujuuwai ataktu wakitkijum nii umigkatnaitjume. Nuniakjum chicham umiktin agagbauwa nuna wi yamai umiktajum tajim nunú ashí umiktin atajum.

\VS{9}Nuniagmin Apajuí atumi takatjumnash, uchigminash, tagku tsakapatnumash, ajak ajakma juutnumash kuashat ikauntugmaktinai. Nuna Tuke Pujuu atumi Apajuíjum diisa shiig aneastinai, wagki yaunchuk atumi apachjum aajaku aina nuna yaigkua dutiksag atumnashkam yaimpau asa.

\VS{10}Aatus shiig anenjusti takugmek, Tuke Pujuu atumi Apajuíjum nemagkujum niina chichame umiktin papiinum agagbauwa nunú umiktajum. Nunú umiakjum atumi anentaimijai, wakanmijai ima nigki ememattajum.


\par }{\PP \VS{11}“Juju chicham umiktin agagbauwa juna yamai wi amaajim duka, atuminig imanikag utugchatchauwai. Nuniau asamtai, shiig antuka umimainchaukesh atsui, wagki atushtakesh achau asa.

\VS{12}Tuja chicham umiktin agagbauwa duka nayaimpinmakesh atsui. Nuadui atumek: ‘¿Yaki nayaimpinum waka, chicham umiktin agagbauwa nuna juki itaa ujapakui antuka umikag?’ tumaitsugme.

\VS{13}Nuniachkush nayantsa amainigkish atsui. Atum chichaakjum: ‘¿Yaki nayantsa amain chicham umiktin agagbau awa nuna katituk juki itaa ujapakui antuka umikag?’ tumaitsugme.

\VS{14}Chicham umiktin agagbauwa duka atumin awai. Nuadui wi atumin umiktajum tiuwaitjim nunú antukjum unuimaju asajum, utugchat akuish betek umiktajum.


\par }{\PP \VS{15}“Tuja yamai atum etegkatajum tuu wakegagme nunú. Shiig pujutak wakegajum, atsa waitiamua duka wakegajum. Iwaku pujuta duka wakegajum, atsa jaka megkaetak wakegajum.

\VS{16}Wi yamai atum aidautigmin umiktajum tusan tajim duka Tuke Pujuu atumi Apajuíjum aneau asajum betek umiakjum, nii nemagkujum chicham umiktajum tusa agagbauwa nunú betek umiakjumek, iwaaku pujusjum, uchi uyujkattagme. Nuigtushkam Tuke Pujuu atumi Apajuíjum pegkegnum yumigtamsagtinai, nii nugka amasua nuwi shiig pujustinme tusa.

\VS{17}Untsu atum nunú ashí umitsuk idaikujum wainka apajuímtai aidau tikishmatjajum emematu yujakjumek,

\VS{18}namak Jordán katitkajum Apajuí nugkan amastata nuwi jegagmesh, kuashat tsawan pujutsuk jinaatin ainagme, wi tajim duka ewaetsuk.


\par }{\PP \VS{19}“Wi atumin chichagkun: ‘Shiig pujutak wakegajum, atsa waitiamua duka wakegajum, tuja iwaku pujutak wakegajum, atsa jaka megkaetak wakegajum, nunú atum etegkatajum’ timajim nunú tuké uminkatnun yamai wi taja nunak nayaim nugkajai antamunum tajime. Duka dekas etegkatajum iwaku pujuta nunú, atum wegantu agtina dushakam iwaku pujustin atinme.

\VS{20}Tuke Pujuu atumi Apajuíjiya nunú ima aneetajum. Nuniakjum nii umigkatajum. Tuja nii tabauwa nunú betek umigkatajum. Nunú betek umiakjumek, atumi apachjum Abraham, Isaac, Jacob aatus aajaku aina nuna Tuke Pujuu atumi Apajuíjum nugkan amastinaitjime tusa anagkuawa nuwi jegajum kuashat tsawan pujustinaitjume”, tiuwai.




\par }\Chap{31}{\SH Israel aents aidau apuji atin yamajam adaikamu
\par }
{\R (Nm. 27.12-23)

\par }{\PP \VerseOne{1}Moisés Israel aents aidaun ataktu chichajak, juna aatus tiuwai:

\VS{2}“Wika yamaik ciento veinte mijan ejejai, nuniku asan atushat wetag takunush kakaumainchau dekapeajai. Nuigtushkam minak Tuke Pujuu chichagtak, amek namak Jordágkak katitkashtatme tusa tujutmayi.

\VS{3}Tujash atumek Tuke Pujuu atumi Apajuíjiya nunú eemak wegak uyuuntamsamtai wetatjume. Tuja atum shimamunum shiwaajum ayaunashkam nii depetuk ijinattawai. Dutikamtai dita nugke aina duka atum jukittagme. Atumnak Josué apu wajasu asa, nii yajupak etamtatui Tuke Pujuu atumi Apajuíjum tibauwa nunak dutiksag.


\par }{\PP \VS{4}“Atumi shiwaajum aidaunak Tuke Pujuu yaunchuk amorreo aents aidau apuji, Sihón, Og, aatus ashí dita aentsjijai ijinauwa dutiksag ijinattawai.

\VS{5}Nunú aents aina nuna depetkatnume tusa nii tujamatai depeteakjumek, wi dutikatajum tusan tajim duka dutiksagmek umiktajum.

\VS{6}Mijamtsuk wajiu wajastajum. Atumi shiwaajum aina nujai maaniakjumesh ishamkagtukaigpa, wagki Tuke Pujuu atumi Apajuíjum atumnak kuitamjamui, nuniau asa ima atumnakek kajimatjamkig idaitamsashtatui”, tiuwai.


\par }{\PP \VS{7}Nuna tusa Josuén untsuka Israel aents aidau antuinamunum chichajak:

\par }{\PP “Amek mijamtsuk wajiu wajasta, ametme juju aents aina nunú yajuakam Tuke Pujuu nugka amastinaitjime tusa amina apachjum aajaku aina nuna anagkuawa nuwi ejegatnumek. Nuadui Israel aents aina duka ame yajuakam nunú nugka nuwig utsattame.

\VS{8}Tuke Pujuu aminak uyuuntamak, nigki kuitamjamkattawai. Nuniau asa ima aminakek kajimatjamkig idaitamsashtatui. Nuadui amek ishamkagtukaipa tuja sapigmatash sapigmakaipa”, tiuwai.


\par }{\SH Diwimdaikamu aidau tsagkugdaitai mijan sieteya nunú jegakui chicham umiktin agagbau ausatin
\par }
{\PP \VS{9}Juju chicham umiktin aina nunak Moisés agajui. Tuja sacerdote Leví wegantu aidau Tuke Pujuu chichame umiktin agagbau egkeamun arcan yanakiag shimujakajua nuna ashí Israel aents aidau dita apuji aidaujai kuitamkatnume tusa susauwai.

\VS{10}Nuna susa chichajak:

\par }{\PP “Mijan sieteya nunú diwimdaikamu aidau tsagkugdaitai jegatta duwi, ashí Israel aents aidautijum ijunjajum tsawan numi kanawe tsupija aakmaja batsamsamua nunú tsawantin jiistamatajum.

\VS{11}Nuadui ashí Israel aents aidau Apajuíjai chichatai aak pegkejam carpa aakmakbauwa nuwi tuwakag antuinamunum chicham umiktin agagbauwa nuna ausattawai.

\VS{12}Ashí aents aidau: Aishmag, nuwa, uchi, aents tikich nugkanmaya atumjai batsatu aidaushkam ijunjatnume. Nunikag chicham umiktin agagbauwa nunú augbaun antukag Tuke Pujuu Apajuí eme anentsa diitan unuimagtinme. Nuninak wajintu agagbauwaita nuna ashí betek umiktinme.

\VS{13}Atumi uchijum aidau juju chicham umiktina nuna dekachu aidaush antukag, Apajuí nugkan amasagtata nuwi namak Jordán katitkajum batsamsattajum, nuwi batsamsash kajimattsuk Tuke Pujuu Apajuí eme anentsa diitan unuimagtinme”, tiuwai.


\par }{\SH Tuke Pujuu Moisésan inagnak jintintuamu
\par }
{\PP \VS{14}Nuna tusa inagnaku ai, Tuke Pujuu Moisésan chichajak: “Ame jakatnuk tsawantak jegawai. Nuniau asamtai Josué untsukam niijai aak pegkejam aakmakbauwa nuwi tantatajum. Nunikagmin wi atum dutikatnun jintintuatjime”, tiuwai.

\par }{\PP Tusa tima Moisés Josuéjai aak pegkejam Apajuíjai chichatai aakmakbaunum weajui.

\VS{15}Nunik jegawagmatai Tuke Pujuu nuwi yujagminum pachitkau wantintuk, nunú aak pegkejam aakmakbau waitijin wajantun asauwai.

\VS{16}Nuwi Apajuí Moisésan chichajak:

\par }{\PP “Ame jakatnuk namput wajaschae. Nunika jakamin juju aents aina duka nugkan jukiagtata nuwi jegawag, nuwa aishin ukuak tikichjai weama numamtuk nuwiya aents aidau apajuímtai aina nuna emematuinak minak kajimatjukiag, wi ditajai chichaman umikuitag nunashkam umikchagtinai.

\VS{17}Nunidau asagmatai wishakam senchi kajegkan makichkish puyatjutsuk idaisagtinaitjai. Dutika ai shiig senchi waitu batsatu asa makichik tsawantai chichainak: ‘Ii senchi waituinag duka Tuke Pujuu iina Apajuíji idaitamsa nuadui imanika waituinaji’, tiagtinai.

\VS{18}Nuna tusa tuinakuish, wika ditanak antugtsuk idaisagtinaitjai, wagki pegkegchaun takainak tikich apajuímtai aidaun ememetiaju asagmatai”, tiuwai.


\par }{\PP \VS{19}Nuna tusa Moisésan chichajak: “Juju kantamtaiya nunú yamai agagta. Dutikam Israel aents aidau jintintuata. Nuna unuimajag, kantamainak chicham umiachkugminig, wi suwimka amastinaitjime, tusa tiuwaitag nuna tuke adeagtin atinme.

\VS{20}Wagki wi dita apachji aajaku aina nuna anagkuakun, nugka pegkeg ajak shiig tsapaun amastinaitjime tusa tiuwaitag nuwi yajuakan ejegawaja ai batsamas, shiig yuwawag ejemakag duwekag tikich apajuímtai aidaun emematuinak mina kajimatjukiag, wi ditajai chichaman umikuitag nunak umikchagtinai.

\VS{21}Nunik batsamas kuashat waituinak, juju kantamtainum agagbau chichaak: ‘Atum mina umigtachkugminig tuke suwimkan amastinaitjime’ tiuwaitag nuna adeagtin atinme. Tuja dita wegantu aidaushkam nunú kantamtaiya nunak kajimattsuk kantamtin ainawai. Wi nugka amastajime tusa tiuwaitag nuwi eke ejetsaig, nuwi jegawag dita pegkegchau takastinjinak emtika anentaimtuina nunak wika shiig dekajai”, tiuwai.


\par }{\PP \VS{22}Tusa tima, nunú tsawantaik, Moisés kantamtain agajui. Dutika agag Israel aents aidaun jintintuauwai unuimagtinme tusa.


\par }{\PP \VS{23}Tuja Josuén Tuke Pujuu juna aatus chichajak: “Mijamtsuk wajiu wajasta, ametme juju aents aina nunú yajuakam wi nugka amastinaitjime tusan anagkuawaitjim nuwi ejegatnumek. Tuja wi aminak kuitamkattagme”, tiuwai.


\par }{\PP \VS{24}Tuja chicham umiktin aidaun Moisés papiinum agag ashimak,

\VS{25}sacerdote Leví wegantu aidau Tuke Pujuu chichame umiktin agagbau egketun arcan yanakiag shimujakajua nuna chichajak:


\par }{\PP \VS{26}“Juju chicham umiktin agagbauwa nunú jukijum Apajuí chichaman atumjai umikua nunú agagbau egkeamu arca puja nuwi ayauntsa apusatajum. Juju agagbauwa nunú atum Tuke Pujuu atumi Apajuíjum umigchakjum waittsatnaitjum nuna anemtijamjatnai.

\VS{27}Wagki atumek aents antakchau intimkiu ainajum nunak wika shiig dekajai. Wi atumjai iwaku pujag duikish atumek Tuke Pujuujai shiwagmaejume. Nunin aidautigmesh ¿wajukatnuk ainagme wi jakamtaish?


\par }{\PP \VS{28}“Leví aents aidautijum, Israel aents aidaun apuji aina nunú, tuja nuigtu maki makichik wegantu aina nuna apuji múun aidaujai, ashí untsukjum ijumjatajum. Dutikawagmin wi atum aidautigmin jintintuajim dutiksanuk ditanash shiig ujakagtajai. Dutikakun nayaimpin nugkajai pachisan dita antuinamunum dekas uminkatna nuna titajai.

\VS{29}Wagki wi jakamtaig pegkegchaun takainak wi dutikatajum tiuwaitag nuna idaisagtina nunak wika dekajai. Nuigtush atak tikich tsawan atina duwi Apajuí emtin pegkegchaun taka batsamas Tuke Pujuu kajegka suwimak susam kuashat waittsagtina nunashkam dekajai”, tiuwai Moisés.


\par }{\SH Moisés kantamamu
\par }
{\PP \VS{30}Nuna tusa Israel aents aidau ashí tuwakag antuinamunum yama nagkamchaku agagbaunum nagkama juna aatus Moisés kantamauwai:




\par }\PoetryChap{32}{\Q \VerseOne{1}“¡Nayaimpih, nugkah, wi chichaktatag

\par }{\Q nunú shiig antuktajum!


\par }{\Q \VS{2}Wi jintinkagtamua duka yumijai betek yutugtatui,

\par }{\Q Mina chichamjuk yumi sajatama nujai betek atatui.

\par }{\Q Yumi ujumak yutug chijichin uchupiama

\par }{\Q nujai betek atatui.

\par }{\Q Yumi senchi yutak dupan uchupiama nujai betekai.


\par }{\Q \VS{3}Tuke Pujuu daaji pachisan nigka pegkejai,

\par }{\Q múuntai tusan etsegkatjai.

\par }{\Q ¡Atumshakam, iina Apajuíjiya duka

\par }{\Q dekas múuntai titajum!


\par }{\Q \VS{4}Niyai iina kuitamjamnuk.

\par }{\Q Nii takamujiya duka betek uminnai.

\par }{\Q Niig Apajuí dekaskenum chichauwai.

\par }{\Q Niig pegkegchaunak takachui.

\par }{\Q ¡Niig pegkegmai,

\par }{\Q tuja nuigtush waitjuchui!


\par }{\BB \par }
{\Q \VS{5}“Israel aents aidauwah,

\par }{\Q atumek pegkegchau ainagme.

\par }{\Q Pegkegchau takakjum Apajuí ikajin ainagme.

\par }{\Q Nunin asajum Apajuí uchijig amaitsugme.


\par }{\Q \VS{6}Tuke Pujuu atumin kuitamjama duwika ¿aan iikuajum?

\par }{\Q Atumek yachachu,

\par }{\Q anentainkachu ainagme.

\par }{\Q ¿Apajuíchukai atumi apa

\par }{\Q najapauwa nunú?

\par }{\Q ¡Apajuíyai amina najapa uyujtamak

\par }{\Q senchimtijamauwa duka!


\par }{\Q \VS{7}Ataktu awagkijum anentaimsatajum,

\par }{\Q nuniakjum adeagtajum

\par }{\Q yaunchuk aajakua nunú.

\par }{\Q Tuja atumi apaji aidau, tikich múun aidaujai

\par }{\Q yaunchkesh pujutash wajuku ayi tusajum iniastajum.


\par }{\Q \VS{8}Apajuí aents aidaunak akanag

\par }{\Q maki makichik chichamtin,

\par }{\Q nugkentin emak batsasui;

\par }{\Q tujash atum Israel aents aidautigminak Apajuí

\par }{\Q makichik nugkanmak ijupag kuitamjamui.


\par }{\Q \VS{9}Apajuík Jacopa uchiji wegantunmaya aidautin

\par }{\Q etegtamjauwai niinu agtinun.


\par }{\BB \par }
{\Q \VS{10}“Nuadui, uwejush nugka buku, yumi atsau,

\par }{\Q dase umputainum

\par }{\Q batsatjin, nii kuitamjamak jintinjamauwai.

\par }{\Q Dutijamak makichik aents niina jiin shiig kuitamama imatikas kuitamjamkauwai.


\par }{\Q \VS{11}Apajuík ukukui niina

\par }{\Q nanapen uchijin dukuka

\par }{\Q kuitamama numamtuk iinak kuitamjamnai.

\par }{\Q Apajuík, ukukui niina uchijin kuitamak

\par }{\Q niina nanapen pataja juwama numamtuk

\par }{\Q kuitamjamak ishamainnumian uwemtijamjauwai.


\par }{\BB \par }
{\Q \VS{12}“Tuke Pujuuwa nunuwai

\par }{\Q iina uyuntamsauwa duka, tikichik atsawai.

\par }{\Q ¡Tikich wainka apajuímtai

\par }{\Q aina duka makichkish yaimpakchauwai!


\par }{\Q \VS{13}Apajuí depetmitkagmak

\par }{\Q jujamki nugka pegkeg ajak shiig tsapau,

\par }{\Q nain aidaun sujamsaje.

\par }{\Q Nuwiya dapa yumiji buchignum ayaun

\par }{\Q amasaje uwagtinme tusa.

\par }{\Q Nuwiya ajak aina nunashkam

\par }{\Q amasaje yuwatnume tusa.

\par }{\Q Tuja nugka kuashat kayagkamunum

\par }{\Q olivo ayá nuna aceitejinchakam amasaje.


\par }{\Q \VS{14}Tuja baka aidau muntsuji

\par }{\Q ijugbau kantemtikamu aidau,

\par }{\Q tuja uwija muntsuji ijugbau aidau

\par }{\Q kuashat ajutjamiugme.

\par }{\Q Tuja uwig duwejam aidau,

\par }{\Q uwig tsakat duwejam aidau,

\par }{\Q nuigtu cabra shiig kuashat Basán nugkanum

\par }{\Q aijakua nuna neje yuuyugme.

\par }{\Q Nuigtushkam trigo shiig pegkeg yuuyugme,

\par }{\Q niniakjum uva yumiji ijugbau

\par }{\Q kapantu umuyugme.


\par }{\BB \par }
{\Q \VS{15}“Tujash Jesurún\FTNT{*}{{\FR 32:15 }{\FT{“Jesurún” tawa nunak “Israel aents aidaun shiig anentus adayak” tuu adaikau ainawai.}}} aidautigmek kuashat tagkugtin,

\par }{\Q kuashat ajakjintin wajasjum nunú yuwakjum duwekugme.

\par }{\Q Imanika duweku asajum,

\par }{\Q kuntin uduejam niina ujen winchamtin wajas pempeentuki

\par }{\Q niina kuitamnun tukumama numamtuk

\par }{\Q Apajuí shiwagmauwaitjume.

\par }{\Q Apajuíyai atumi najapauwa duka.

\par }{\Q Nunin aig atum dakitakjum idaisauwaitjume.

\par }{\Q Apajuíyai atumin kuitamjamak uwemtijamjauwa duka.

\par }{\Q Nunin aig atumek kajegkauwaitjume.


\par }{\Q \VS{16}Atumek dakumka najanamu

\par }{\Q aidaun Apajuí dakita nunú

\par }{\Q emematkujum, Apajuí senchi

\par }{\Q ikajkauwaitjume.


\par }{\Q \VS{17}Nuadui Apajuí emematmaina nunú

\par }{\Q idaikujum, wainka apajuímtai aina nunú

\par }{\Q ememattag tusajum

\par }{\Q kuntin maajum apejakuitjume.

\par }{\Q Atumi apachjum aajaku aina dukesh

\par }{\Q wainajakchamu, tuja ememattanakesh

\par }{\Q emematchaju aina nunú,

\par }{\Q atumek yama wainmawaik emematjume.


\par }{\Q \VS{18}Israel aents aidauwah,

\par }{\Q atumek atumi Apajuíjum kuitamjamna

\par }{\Q duka kajimatkiugme.

\par }{\Q Apajuí pujutan amasua nunú kajimatkiugme.


\par }{\Q \VS{19}Nuadui Tuke Pujuu atumnak,

\par }{\Q niina uchiji nawanji ajuminig idaitamsaje.”


\par }{\Q \VS{20}Nuadui Apajuí chichaak:

\par }{\Q “Atumek aents pegkegchau ainagme.

\par }{\Q Atumnak kajittsa diimainchau dekapeajime.

\par }{\Q Nunin asagmin atumnak nuigtuk yaigchattajime.

\par }{\Q Wajukatagmek nuna dakastajime.


\par }{\BB \par }
{\Q \VS{21}“Atum aidautijum wainka apajuímtai

\par }{\Q kakakchau, dekachu aina nunú emematkujum

\par }{\Q mina kajemtijakjum akasmau etagme.

\par }{\Q Nuadui Israel aentschau aidau

\par }{\Q chichagmash makichkish antakchau aina

\par }{\Q nuna wi yayaakui, atumek

\par }{\Q kajeakjum waittsattagme.


\par }{\Q \VS{22}Mina kajetjua duka jiijai betek kegawai.

\par }{\Q Iman asa ashí nugka najatamunum kegak

\par }{\Q nugkanak ajak aidaujai apea emegkaktatui.

\par }{\Q Nuniak muja aidaunmashkam keettawai.


\par }{\Q \VS{23}Wi atum aidautigminak ashí pegkegchau aina

\par }{\Q nuna ishitkattajime waittsatnume tusan.


\par }{\Q \VS{24}Dutika ai nujantai, nuigtu tsuweakjum jinattagme.

\par }{\Q Tuja jata ishamain iyanjamag ijipattawai.

\par }{\Q Nuigtushkam kuntin kajen aidaun,

\par }{\Q dapi aidaun ishitkattajime.


\par }{\Q \VS{25}Atumi uchijum aidauk jintá

\par }{\Q maa aepeam agtinai.

\par }{\Q Tuja atumi jeminia aidaushkam

\par }{\Q senchi sapigmagtinai.

\par }{\Q Imaaninak uchi tsakat aidau,

\par }{\Q nuwauch tsakat aidau, múuntuch aidau,

\par }{\Q uchi muntsu muntsuaku aidaush jinawagtinai.


\par }{\BB \par }
{\Q \VS{26}“Tuja wi anentaimsan, tikich nugkanum

\par }{\Q dapampaakan utsagtajai, dutika ai

\par }{\Q dita wegantu aidau megkaejamtai,

\par }{\Q pachisaish augmatchatai juwaktin ati tusan anentaimsabiajai.


\par }{\Q \VS{27}Tujash nuna dutika ai shiwag aidau

\par }{\Q mina pegkegchau chichagtuinakui,

\par }{\Q antutan dakitakun dutikachmaijai.

\par }{\Q Wi dutika ai mina shiwag aidau

\par }{\Q ememas chichainak: ‘Tuke Pujuu

\par }{\Q Israel aents aidaunak jiijag utsagchabi,

\par }{\Q jutii aidauti iina senchijijai jiija utsagmaiji’,

\par }{\Q tumain asagmatai idaisabiajai.


\par }{\Q \VS{28}Israel aents aidauk pegkegchau

\par }{\Q shiig anentainkachu ainawai.


\par }{\Q \VS{29}Atumesh shiig anentaimkau ainakjumek,

\par }{\Q wi suwimkan amastinaitjime

\par }{\Q tusan tiuwaitjim nunú shiig dekau amainaitjume.


\par }{\Q \VS{30}Atumesh anentaimsagmesh diyagmek,

\par }{\Q ¿atumi shiwaajum aina nuwiya suntag

\par }{\Q ima makichkitak mil suntag

\par }{\Q Israel aents aidaun ipisig ishiakua dusha?

\par }{\Q ¿Tuja atumi shiwaajum jimagchik suntajaitak,

\par }{\Q diez mil suntag Israel aents aidaun

\par }{\Q ipisjauwa dusha?

\par }{\Q Nunak Tuke Pujuu atumi kuitamjamna nunú,

\par }{\Q shiwag aidau depetuk amuktinme tusa

\par }{\Q tiu asamtai dutijamau ainawai”, tiuwai.


\par }{\BB \par }
{\Q \VS{31}Iina shiwaaji aina nuna apajuímtaiji aina duka

\par }{\Q iina Apajuíjiya nujaig betekchauwa nunak

\par }{\Q ditak shiig dekainawai.


\par }{\Q \VS{32}Dita aidauk sodomanmaya aents,

\par }{\Q gomorranmaya aents aajaku aina

\par }{\Q nujai betek ainawai, nuadui dita aidauk

\par }{\Q uva pegkegchau yapau yuwa jamainun

\par }{\Q nejemaina nujai betek ainawai.


\par }{\Q \VS{33}Nunú vino dita umutaiji aina dushakam

\par }{\Q dapi tsagke magkagtina nujai betek ainawai.


\par }{\BB \par }
{\PP \VS{34}Tuja Apajuí chichaak:

\par }{\Q “Wi Israel aents aidaun ayamjakun

\par }{\Q dita shiwaaji aidaun tsaiktinaitag nunak

\par }{\Q etsegkashtatjai.

\par }{\Q Duka makichik waji akik uukam

\par }{\Q egkemama numamtinai.


\par }{\Q \VS{35}Witjai suwimka sukagtinnuk,

\par }{\Q nuniau asan tsawan jegakui,

\par }{\Q wi suwimkanak susatnaitjai,

\par }{\Q wagki nii waittsatna duka tsawantak jegawai.

\par }{\Q Tuja nii suwimak jukitnuji umigkamua duka

\par }{\Q tsawantak uminui”, tiuwai Apajuí.


\par }{\Q \VS{36}Tuke Pujuu niina aentsji aidau kakaag

\par }{\Q ayamjumamainchaun wainu asa ayamjuktatui.

\par }{\Q Ditan ashí amuinak aents inaku waitkatai,

\par }{\Q tuja agkan batsamin aina nujai

\par }{\Q amukam kakaumainchau dekapeagtai,

\par }{\Q Apajuí wait anentug,


\par }{\Q \VS{37}chichajak: “¿Ii apajuímtaiji aina juju

\par }{\Q ayamjutpaktatui tusajum,


\par }{\Q \VS{38}nunú emematkujum

\par }{\Q kuntin maa apeamua nuna wiyaji yuwakjum,

\par }{\Q umutai vino nii anagkuamu umuyujum dusha tuwi batsatua?

\par }{\Q ¡Nunú nantajag atum waitiajum nuna ayamjutpaktinme!

\par }{\Q ¡Nunú kaunawag kuitamjamkatnume!


\par }{\Q \VS{39}Ima Wikitjai Apajuínuk.

\par }{\Q Tikich Apajuík makichkish atsawai.

\par }{\Q Witjai pujuta sukagtinnuk,

\par }{\Q tuja wikitjai pujuta ataínnuk.

\par }{\Q Witjai suwimka sukagtinnuk, tuja wikitjai tsagkugkagtinnuk.

\par }{\Q ¡Mina suwimkajua nuna uwemtumainuk

\par }{\Q makichkish atsawai!


\par }{\Q \VS{40}Mina uwejun nayaimpinum takuajai,

\par }{\Q nunikan wika Tuke Pujuu asan,

\par }{\Q wi dutikatnujun pachisan tajai.


\par }{\Q \VS{41}Mina puyagjun winchamtinun etsaka jukin,

\par }{\Q ya aidauwa pegkegchaun takainak

\par }{\Q mina shiwagmatuinak kajegtuinawa nuna

\par }{\Q ijinatasan nagkamattajai.


\par }{\Q \VS{42}Dutikan kuashat aentsun ijinkun

\par }{\Q mina puyagjunak numpeagtatjai.

\par }{\Q ¡Makichkish uwemjachagtatui!

\par }{\Q ¡Shiwag ijinku nuna apuji aidau achija yajuakbau aina nunashkam ashí ijinattajai!


\par }{\BB \par }
{\Q \VS{43}“Nuadui ashí tikich aents

\par }{\Q judíochu aidautigmesh Apajuí aentsji aina

\par }{\Q nujai ijunjajum dakujustajum.

\par }{\Q Apajuí niina takajin aidau ijituamunum

\par }{\Q atumi shiwaajum aidaunak ijinattawai.

\par }{\Q Dutikak niina aentsji aidaunak wait anentug

\par }{\Q ditá tudaujinak tsagkujattawai”, tiuwai.


\par }{\SH Moisés inagnaku jintinkagtuamu
\par }
{\PP \VS{44}Moisés Josuéjai Israel aents aidau batsatbaunum jeganta dita antuinamunum yama nagkamchak agagbaunum nagkama kantama amukui.


\par }{\PP \VS{45}Nuna ashí kantama inagnak,

\VS{46}nuadui Israel aents aidaun chichajak:

\par }{\PP “Wi atumin jintintuajim nunú shiig antuka jukitajum. Nunikjum atumi uchijum aidau jintintuatajum, dutikawajam ditashkam chicham umiktin agagbauwa nuna ashí betek umiktinme.

\VS{47}Tuja juju chicham umiktin agagbauwa nunú wainkaya nunin diyakjum umitsuk idaisaigpajum. Juju chicham umiktina nunú atumnak pujutan amawai. Nuniau asamtai, Apajuí nugka anagtamauwa nunú namak Jordágka amain awa nuwi jegagmesh, nunú umiakjum kuashat tsawan pujustinaitjume”, tiuwai.


\par }{\SH Apajuí Moisésan Canaán nugkan wainkati tusa iwaintukbau
\par }
{\PP \VS{48}Nunú tsawantin Tuke Pujuu Moisésan wantintuk chichajak:

\VS{49}“Muja Abarim tutaya nuwi wetá, nunikam muja Nebo tutai Moab aents aidau nugken yaakat Jericójai niinis awa nuwi wakata. Nunikam, nuwi wajasam Canaán nugkan wi Israel aents aidaun susattag nunú diista.


\par }{\PP \VS{50}“Nunú mujanum wakattam nuwi amek amina yatsum Aarón Hor nugkanum jakauwa nunismek jakattame.

\VS{51}Atumek yumi pukuni jiinbau Meribá-cades tutaya nuwi Israel aents aidau yumi umumain atsutai chichamjuinakui, wi nunú dutikatajum tusan uwejush Sin tutainum tiuwaitjim nunú umikchauwaitjume. Nunú nugkanum Israel aents aidau yumin sumainakui atum mina eme anenjamu ditá emtin iwainakchau ainagme.

\VS{52}Nuadui wi Israel aents aidaun nugka susattag duka amek ayatak ikaa wajasam wainkattame. Tujash amek nuwig wayashtatme”, tiuwai Apajuí.




\par }\Chap{33}{\SH Moisés Israel aents aidaun pegkegnum yumigjamu
\par }
{\PP \VerseOne{1}Apajuí inake Moisés, nii jakatnuji jegamtai pujusa, Israel aents aidaun pegkegnum yumigkiak,

\VS{2}juna aatus tiuwai:

\par }{\BB \par }
{\Q “Tuke Pujuu jutijai pujustatus

\par }{\Q muja Sinaínum tauwai,

\par }{\Q tuja nugka Seírnum nagkamas

\par }{\Q niina tsaaptinjig etsanjabi.

\par }{\Q Nunik etsantug yaakat Parágnum

\par }{\Q nagkamas uyuuntamsabi,

\par }{\Q tuja diez mil ángel aidaujai

\par }{\Q weak, niina uweje untsujiya

\par }{\Q duwi chicham umiktin agagbaun takakuyi.


\par }{\Q \VS{3}Tuke Pujuuk niina aentsji aidaunak aneawai,

\par }{\Q tuja niinu etegjamu aidaunak kuitamui,

\par }{\Q nunú aidau Apajuín emematuinawai,

\par }{\Q nuninak nii umiktajum tibaun uminawai.


\par }{\Q \VS{4}Moisés chicham umiktin

\par }{\Q Jacob wegantunum tuke asatna nuna Apajuí susamun juki amasajui.


\par }{\Q \VS{5}Apajuík Jesurúnkan apuji wajasui.

\par }{\Q Apajuík Israel aents aidaun apuji aidaun apuji,

\par }{\Q tuja Israela uchiji maki

\par }{\Q makichik wegantu aidau

\par }{\Q ijunjajua nuna apuji wajasui”, tiuwai.


\par }{\BB \par }
{\PP \VS{6}Tuja Rubén wegantun pachis Moisés juna aatus chichajak:

\par }{\Q “¡Rubén wegantu aidauk tuke batsamsatin agtinai!

\par }{\Q ¡Aishmag ujumak ataish,

\par }{\Q jinaa megkaejashtin ainawai!” tiuwai.


\par }{\BB \par }
{\PP \VS{7}Tuja Judá wegantun pachis Moisés juna aatus chichajak:

\par }{\Q “Tuke Pujuuwah, Judá wegantu

\par }{\Q aidau amina segapainakuig antugkata.

\par }{\Q Ataktu awagkim tikich aents

\par }{\Q Israel wegantu aidau batsatbaunum ijumjata.

\par }{\Q Amina senchigmijai ayamjukta, dutikakum yaigta

\par }{\Q niina shiwaajinish ayamjumakti tusam”, tiuwai.


\par }{\BB \par }
{\PP \VS{8}Tuja Leví wegantu aidaun pachis Moisés juna aatus chichajak:

\par }{\Q “Tumim Urim\FTNT{*}{{\FR 33:8 }{\FT{“Tumim, Urim”: Juka makichik wajich najanamu aajakui, nuna sacerdote Apajuíjai chichastatus wayak jujaku ainawai. Nujai dekajakajui Apajuí wakegamush tukita nuna.}}} aina duka aminu ainawai.

\par }{\Q Nunú Leví wegantu amina

\par }{\Q sacerdotejum aidau

\par }{\Q ame tabaun betek umigtamin

\par }{\Q aina nunú susauwaitme.

\par }{\Q Tuja Masá nugkanum ame dita dekapsauwaitme,

\par }{\Q dutikakum Meribá

\par }{\Q nugkanmashkam amina aentsjum aidau

\par }{\Q yumi susauwaitam nuwi senchi jiyakuitme.


\par }{\Q \VS{9}Leví wegantu aina duka

\par }{\Q ame chicham umiktajum tiuwaitam nuna

\par }{\Q puyatjus uminawai, nuninak kakanmamainawai

\par }{\Q ame chicham tibauwa nuna betek umikagtatus.

\par }{\Q Nuna ima senchi dita patayin nagkaesau

\par }{\Q eme anentuinawai.

\par }{\Q Nunidau asag ditá apaji aidaun

\par }{\Q dukuji aidaujai chichajuinak:

\par }{\Q ‘Atumnak wika dekatsjime’ tuinawai;

\par }{\Q tuja dita yachi iwai aidaun, umayi iwai aidaun,

\par }{\Q tsakat aidaunashkam chichajuinak:

\par }{\Q ‘Wika atumnak dekatsjime’ tuinawai;

\par }{\Q tuja ditá uchiji aidaun nawanji aidaujai chichajuinak:

\par }{\Q ‘Dekatsjime yatsu ainajum’ tuinawai,

\par }{\Q wagki ditak ashí Apajuí umigtan

\par }{\Q idaisaju asagmatai.


\par }{\Q \VS{10}Dita ainawai amina chichamem umiktin

\par }{\Q agagbau aina nuna Jacob wegantun

\par }{\Q jintintuina duka.

\par }{\Q Dita ainawai kugkuin incienson

\par }{\Q kuntin maa apeamujai jukiag,

\par }{\Q aak pegkejam aakmakbaunum

\par }{\Q nunú patasa apetai puja nuwi pataina nunú.


\par }{\Q \VS{11}Nuadui Tuke Pujuuwah,

\par }{\Q dita amina umigtamainak

\par }{\Q puyatjusag takaina nunú

\par }{\Q pegkegnum yumigsata.

\par }{\Q Dutikakum dita shiwaaji aina

\par }{\Q dushakam ame ijinata,

\par }{\Q tuja ditan kajejin aina dushakam

\par }{\Q ataktu wakitkig waitkaschatin atinme”, tiuwai.


\par }{\BB \par }
{\PP \VS{12}Tuja Benjamín wegantun pachis Moisés juna aatus chichajak:

\par }{\Q “Tuke Pujuuwah, amek Benjamín

\par }{\Q wegantu aina duka aneame.

\par }{\Q Nuadui ditak shiig aneasag batsatui.

\par }{\Q Amek múun ashí senchigtinaitam ibau asam

\par }{\Q tuke kuitamtinaitme.

\par }{\Q ¡Nuadui ame kuitamsam batsamsagtinai!” tiuwai.


\par }{\BB \par }
{\PP \VS{13}Tuja José wegantu aidaun pachis Moisés juna aatus chichajak:

\par }{\Q “Tuke Pujuu niina nugkenak

\par }{\Q pegkegnum yumigsatin ati,

\par }{\Q dutikamu asamtai, nayaimpinmaya yumi yutak,

\par }{\Q tuja nugka initkeniash yumi pukuni jiinainak

\par }{\Q niina nugkenak tuke uchupsagke atinai.


\par }{\Q \VS{14}José wegantu aidauk dita ajakmamujinian

\par }{\Q maki makichik mijantin

\par }{\Q ajak juut nantu jegatai, shiig

\par }{\Q kuashat juuka yuwagtinai.


\par }{\Q \VS{15}Dita wegantu aidau ajakmamujig, ikam aidau,

\par }{\Q muja aidau ayá iman aidaun juwagtinai.

\par }{\Q Tuja muja makichkish megkaechauwa iman tuke atinai dita ajakmamu aina duka.


\par }{\Q \VS{16}Dita nugkenig yujág shiig

\par }{\Q pegkeg aidau piyaktinai.

\par }{\Q Nuadui nii wegantu agtina

\par }{\Q nudaushkam imanisag ajiti tusam yaigta.

\par }{\Q Wagki ame mina zarza kegamunmaya wantintugkam,

\par }{\Q amina aentsjum aidaun yajuak emati tusam etegtuawaitam,

\par }{\Q dutiksamek ame Josék niina yachi iwai aidaun,

\par }{\Q ekeu aidaun apuji ati tusam etegkauwaitme.


\par }{\Q \VS{17}Tuja Efraín wegantunmayag

\par }{\Q suntajak shiig kuashat agtinai,

\par }{\Q tuja Manasésnumiashkam aents maanin aidauk shiig kuashat agtinai.

\par }{\Q Nunú aina duka toro uchiji

\par }{\Q yama nagkamchak petsakbau pegkejama iman,

\par }{\Q búfalo senchigtinama iman agtinai.

\par }{\Q Iman asag ashí aents tikich

\par }{\Q nugkanmaya aidaunash, ditá

\par }{\Q senchijijai depetkatin ainawai”, tiuwai.


\par }{\BB \par }
{\PP \VS{18}Tuja Sabulón wegantun Isacar wegantujai pachis Moisés juna aatus chichajak:

\par }{\Q “Sabulón wegantu aidautigmek shiig aneastajum,

\par }{\Q atumek nayantsanum yujasjum tikich nugkanum waji sujitin asajum.

\par }{\Q Untsu Isacar wegantu aidautigmek

\par }{\Q aakchinmak batsamsajum,

\par }{\Q kuntin tagkumajum shiig

\par }{\Q kuashat uyugkajum shiig

\par }{\Q aneasjum batsamsagtinaitjume.


\par }{\Q \VS{19}Nunik batsamas tikich Israel aents aidaun

\par }{\Q ipaa mujanum yajuak iwajagtinai.

\par }{\Q Dutikawag nuwi batsamas,

\par }{\Q ame dutikatajum tusa timauwa nuna uminak

\par }{\Q kuntinun maawag apeagtinai.

\par }{\Q Tuja nayantsanum waji pegkeg kuashat ayá

\par }{\Q nuna tikich nugkanum yujasag sujiagtinai.

\par }{\Q Nuninak nayantsanmaya

\par }{\Q yutai aidaun yuwagtinai”, tiuwai.


\par }{\BB \par }
{\PP \VS{20}Tuja Gad wegantun juna aatus Moisés chichajak:

\par }{\Q “¡Apajuíyah, ame Gad wegantu aidauk

\par }{\Q nugka múun susatnaitme, nuadui

\par }{\Q amina see tujamainak emematjamtin ainawai!

\par }{\Q Gad wegantunmaya aidauk león dakamama

\par }{\Q numamtuk dakamak

\par }{\Q aentsun maakug kuntujin tsupijug,

\par }{\Q buuken tsupijug ukutnai.


\par }{\Q \VS{21}Israela uchiji aidau maki makichik wegantu

\par }{\Q aina nuna apuji aidau Canaán nugkan

\par }{\Q tesagdayagtaish, Gad wegantu aidau

\par }{\Q ima muuntan jukitnai apu aidau juinamujai betekak.

\par }{\Q Dita aidauk ame dutikata

\par }{\Q timauwa nuna umikagtin ainawai.

\par }{\Q Dita aidauk pegkegnum

\par }{\Q chichajam agtinai, wagki

\par }{\Q ame Israel aents aidau

\par }{\Q umiktajum timauwa nuna umidau asag”, tiuwai.


\par }{\BB \par }
{\PP \VS{22}Tuja Dan wegantun Moisés juna aatus chichajak:

\par }{\Q “Dan wegantu aidauk león tsakat

\par }{\Q kuntinu tsekentama nujai betekai,

\par }{\Q iman asa niina shiwaajin jeteakug, nugka

\par }{\Q Basánnum nagkamas tsekenti jiintawai”, tiuwai.


\par }{\BB \par }
{\PP \VS{23}Tuja Neftalí wegantu aidaun Moisés juna aatus chichajak:

\par }{\Q “Neftalí wegantu aidaunak Tuke Pujuu

\par }{\Q shiig anentus diyawai,

\par }{\Q Ame Apajuíyah, ditak kuashat

\par }{\Q pegkeg aidaunum yumigsauwaitme.

\par }{\Q ¡Nuadui kucha múun Galilea tutaya duka

\par }{\Q nujinum nagkamas tsumujiya

\par }{\Q aatus ditanu atinai!” tiuwai.


\par }{\BB \par }
{\PP \VS{24}Tuja Asher wegantu aidaun Moisés juna aatus chichajak:

\par }{\Q “Apajuíyah, ame Aserak Jacopa uchiji

\par }{\Q tikich aina nuna nagkaesau

\par }{\Q pegkegnum yumigsata.

\par }{\Q Dutikamu asamtai, niina yachi aidau

\par }{\Q eme anentsa diitai ati.

\par }{\Q Tuja kuashat olivogtin asa

\par }{\Q aceitejishkam imanisag ajitin ati.


\par }{\Q \VS{25}Niina yaaktaji aidauk,

\par }{\Q tuja jee aidaushkam kuashat waitigtin atinai.

\par }{\Q Tuja nunú waiti aidauk jiju hierro,

\par }{\Q bronce aina nujai najanamu asamtai,

\par }{\Q niina shiwaajish kakajus utumainchau atinai”, tiuwai.


\par }{\BB \par }
{\Q \VS{26}“Jesurúman Apajuíji atumin

\par }{\Q yaimpaktatus niina senchijijai yujagminum

\par }{\Q egkemak minina imanuk tikichik atsawai.


\par }{\Q \VS{27}Apajuí Tuke Pujuuwa nunuwai

\par }{\Q amina ayamjumataigmek.

\par }{\Q Niig tuke senchigtina iman asa amina yaimpawai.

\par }{\Q Ame wainminig amina shiwajumnak

\par }{\Q uwakek ipisiak ijinata tusa amina inapawai.


\par }{\Q \VS{28}Israelak ishamkagtutsuk kajinas pujustinai.

\par }{\Q Nii wegantu aidaushkam agkan

\par }{\Q utugchat atsaunum batsamsatin ainawai.

\par }{\Q Niina nugke aidaunmash trigo aidauk

\par }{\Q shiig kuashat aitnai, tuja uva ajakmaushkam

\par }{\Q imanisag aitnai, tuja yumishkam tuke

\par }{\Q yutitnai, nuniau asamtai, yuminak atsumchatnai.


\par }{\Q \VS{29}¡Israel aents aidautigmek

\par }{\Q shiig aneastajum, wagki atum

\par }{\Q kuashat asajum eme anentai ainajum

\par }{\Q imanuk tikich aents aidauk atsawai!

\par }{\Q Atumnak Tuke Pujuuwa nunú uwemtijamjaugme.

\par }{\Q Nii atumnak kuitamjamui.

\par }{\Q Tuja nigki ayamjutpaktatui.

\par }{\Q Atumi shiwaajum aidaujai maaniagminish,

\par }{\Q niyai depetmitkagbauk.

\par }{\Q Nuadui shiwag aidauk atumiin yunumjagtinai.

\par }{\Q Nuninakui atum wagagkijum

\par }{\Q ijinatin ainagme”, tiuwai Moisés.




\par }\Chap{34}{\SH Moisés jakamtai ukusbau
\par }
{\PP \VerseOne{1}Nuna tusa inagnak, nuadui Moisésak uwejush Moab nugkanum pujau juwaki, muja Pisgá tutai Jericójai niinis awa nuna titijin Nebo tutainum wakauwai. Nuwi wakamtai Galaad nugka múunta nuna wainkati tusa Tuke Pujuu iwaintukui. Tuja Danka nugkenashkam iwaintukui.

\VS{2}Nuigtushkam Neftalí, Efraín, Manasés aina nuna nugke aidaun iwaintukui. Dutikak Judá nugke nayants Mediterraneo tutaya aatus awa nunashkam ashí iwaintukui.

\VS{3}Tuja nuigtushkam Néguev nugkan, Jordágka pakajin, yaakat Jericó palmera ain tuuta awagmatia nuna, tuja yaakat Sóar tutaya imanui iwaintukui.


\par }{\PP \VS{4}Dutika duwi, Tuke Pujuu Moisésan chichajak: “Au nugka auwai, wi Abraham, Isaac, Jacob aajaku aina nuna, atum wegantu aidaun nugkan susatnaitjai tusa tiuwaitag duka. Wi aminak au nugka awi wayashtinaitkush, wainkati tusan wakegau asan iwaintukjame”, tiuwai.


\par }{\PP \VS{5}Aatus Moisés Apajuín inakega duka Moab nugkanum jakauwai, Tuke Pujuu tibaunak imatiksag.

\VS{6}Nunik jakamtai Moab nugka pakaji, Bet-peor tutaya nujai niinis awa nuwi ukusbauwai. Tujash dekas tuwig ukusbauwaita nunak yamaikish dekainatsui.

\VS{7}Moisésak ciento veinte mijan ajamu, wajiu, wainmatnash shiig wainbau, jamantuchu pujayatak jakauwai.


\par }{\PP \VS{8}Moisés jakamtai Israel aents aidau Moab nugkanum uwejush batsamas treinta tsawantai buutiaju ainawai. Aatus nii jakamtai buutuinak, aents jakamtai buutku iman tsawan pujutainak betek ejeyajui.


\par }{\PP \VS{9}Moisés eke iwaku pujusa Josué buuken achika Apajuín segatiuwai, Israel aents aidaun yajuakash wajuk ematki nuna Apajuí dekamtikati tusa. Dutikamu asamtai Tuke Pujuu Josuén antugkatnume tusa Moisésan tibauwa nunak imatiksag Israel aents aidauk Josué tabaun umikajui.


\par }{\PP \VS{10}Tujash Tuke Pujuu Moisésjai igkunia chichajakua imanuk tikichik Israel aents aidaunmaya Apajuí chichamen etsejin profetak makichkish atsujakui.

\VS{11}Tuja wainchatai ishamain aidaun iwainagti tusa Tuke Pujuu tibau asa, Moisés Egipto nugkanum faraógka emtin niina atuwe aidaush wainainai iwainajua imanuk tikich aentsuk makichkish atsujakui.

\VS{12}Tuja Moisésak senchigtin asa, wainchatai ishamain aidaun atum Israel aents aidautijum wainjumin iwainajua imatika iwainamainuk tikichik makichkish atsujakui.

\par }