\NormalFont\ShortTitle{Filemón}

{\MT Pablo carta agaja Filemón awetimu



\par }\OneChap {\SH Kumpamkagtamu
\par }
{\PP \VerseOne{1}Witjai Pabloitjai, Cristo Jesusan takaju asan achinkan pujusan yatsug Timoteojai kumpamjame anetaiju Filemogkah, jutiijai takatnum atuetai asamin;

\VS{2}nuigtú iina umayí anetai Apia, Arquipo jutiijai takat atuetutaiya nuna, nuigtush iglesia amina jeemin ijunaina nunashkam.

\VS{3}Apajuí iina Apajiya nunú, Apu Jesucristujai anentag wait anenjamag agkan pujutan amastinme.


\par }{\SH Pablo see tibau
\par }
{\PP \VS{4}Mina Apajuijun aujkunuk amina pachisan tuke see tusanké ajai,

\VS{5}wagki antugkamjame, Apu Jesús aneamugmin nuigtú dekaskeapi tabaugminash, nuniau asam ashí Apajuí aentsji pegkejam aidau aneam nunashkam.

\VS{6}Apajuin segatjame wi dekaskeapi taja nunismek amesh dekaskeapi tame dui, Cristo aneau asá ashí pegkeg jutiiní dutikmain ajutjama nuna dekaati tau asan.

\VS{7}Shiig aneakun ichichmamjai ame anejatbaun antakun. Yatsujuh, Apajuí aentsji pegkejam aina dushakam aminig anentain ichichmamkaje.


\par }{\SH Pablo Onésimo chichamjukbau
\par }
{\PP \VS{8}Nuadui, Cristo daajin, ju dutikata tumain ajutaig,

\VS{9}ayatak anenkai segajame. Wi, Pablo, muun wajasuitkun Cristo Jesusa chichame etsegbaunum achinkan pujusan,

\VS{10}Onésimo, wi cárcel pujusan Cristo pachisan etsejai antuk sujumankau asa mina uchijua imana nu, ataktú amina jeemin mina anú wait aneasam jukita.


\par }{\PP \VS{11}Yaunchuk tsawantaya duik amesh atsumainchauyi, tujash yamaik ameshkam wishakam atsumtai wajasé,

\VS{12}nuniku asamtai awagkin awetajame, mina utugtumainaitam dutiksag jukiti tusan,

\VS{13}amina yaimpamaina nuna, jui pujusá mina yainkati, yamajam chicham etsegbaunum achinkan pujag nuna tumainaitkun.

\VS{14}Tujash makichkish ame wakegatsminig dutiktanak wakekashmajai, ame mina yainbau wi takui dutikamu ai, dekas ame wakegamunum dutikamu atí tusan.


\par }{\PP \VS{15}Juna juniktasants ujumak tsawantai aminí kanakuitai, nunik ataktú ame jukim amijai tuke pujustatus,

\VS{16}tujash achikbaujai betekchau, achikbauwa aan nagkaemas yatsut aneetai minaig wajasé, tujash aminig aan nagkaemasayai, aentstí nunitaiya nuninchau, Apu Jesús nemagbaunum yatsut wajasú asa.


\par }{\PP \VS{17}Nuadui, ame minash kumpag anenjakmek, mina utugtumainaitam dutiksamek jukita.

\VS{18}Amina pegkegchau takagtamsau nuniachkush diwimjamkau akuish, minai idaisata.

\VS{19}Wi Pablon junak mina uwejui agatjame, wi akikmaktatjai; ame pujut jukimunum mina diwimjam nuna tumainaitkun. 
\VS{20}Aajan yatsujuh, iina Apuji nemagbaunum aminiyan pegkejan wainkatasan wakegajai, nuniakum mina anentaijuish ichichtugta Cristo nemaju asam.


\par }{\PP \VS{21}Junak, dekas umiktatuapi tabaunum kajittsan agatjame, wagki wi segajam nu inagkeasmesh dutikattam nuna dekau asan.

\VS{22}Wi kanagtin minash umigtukta, wagki atum Apajuí aujtugsagmin, atumjai ataktú wainimainnash sujustata dui.


\par }{\SH Inagnaku kumpamkagtamu
\par }
{\PP \VS{23}Epafras kumpamjamui, Cristo Jesús nemagbaunum wijai betek achinak egketa nunú,

\VS{24}dutiksag Marcos, Aristarco, Demas, Lucas aatus mina yaintin aina dushakam.


\par }{\PP \VS{25}Apu Jesucristo anentag wait anenkagtamujiya nu atumí wakanminish ajutjamtinme.

\par }