\NormalFont\ShortTitle{Jueces}

{\MTB Apu chichama epegkin aidau

\par }{\MT Jueces



\par }\Chap{2}{\SH Apajuí ángel tumain Boquim nugkanum Israel aents aidaun wantintukbau
\par }
{\PP \VerseOne{1}Apajuí ángel tumain Guilgalnumia juwaki Boquimnum weuwai. Nunik jegaa Israel aents aidaun chichajak:

\par }{\PP “Atumnak Egipto nugkanum batsatutigmin wi jiigmaijime. Dutikan juju nugka juna atumi muunjum aidaun anagkuakun, atumi uchijum wegantu aidaun susatnaitjai, tiuwaitag nuwi itajime. Ditan chichajuinakun: ‘Wi atumjai chichaman umikag nunak tuké umiktinaitjai’, tiuwaitjai.


\par }{\PP \VS{2}“ ‘Tuja untsu atum aidautigmek juju nugkanmaya aents aina nujaig makichkish chichamak umikaigpa. Ayatak dita apajuímtaiji dakumkamu aina nunú tsaigka utsankatajum’, tiuwaitjime. Tujash atumek duka umigtukchauwaitjume. ¡Yamaikish juju umikugmek, aniau asajum umigtukchau ainagme!

\VS{3}Nuadui yamai tajime: ‘Au aents aidau atumjai batsata nunak jiignuk utsagchattajai. Nuadui dita apajuímtai aidaujai atumin tsanupajagtatui’ ”, tiuwai.


\par }{\PP \VS{4}Tusa nunú Apajuí ángel tumain chichaka inagnakmatai, ashí Israel aents aidauk shiig senchi buutuidau.

\VS{5}Nuadui nunú nugka daajin Boquim\FTNT{*}{{\FR 2:5 }{\FT{“Boquim” tawa nunak hebreo chichamnumak “buutbau” taku tawai.}}} adaikau ainawai. Tuja nuwi kuntinun maawag apeenak Tuke Pujuun emematiajui.


\par }{\SH Josué jakamu
\par }
{\PP \VS{6}Nuna Josué tusa inagnakmatai, Israel aents aidau maki makichik ditá nugken waketjajui.

\VS{7}Tuja Josué pujusmataig Israel aents aidauk ima Tuke Pujuunak umijujaku ainawai. Nuigtushkam Israel aentsu apuji múun aidau Tuke Pujuu ditan yayaak kuashat dutikauwa nuna wainajaku aidau batsamsamtaishkam, ima Apajuínak umijujaku ainawai.


\par }{\PP \VS{8}Tuja Josuék ciento diez mijan ejeyi pujus jakauwai.

\VS{9}Nunik jakamtai, muja Gaash tutainum, Efraígka nugken niina nugke Timnat-Sérah tutai awa, nuwi ukusajui.

\VS{10}Tuja Josuéjai betek batsamajaku aina dushakam múun waigkag jinawajui. Nunú jinawaju ai batsamas akiinkau aidauk Tuke Pujuunak dekajakchau ainawai. Tuja Apajuí ditan ayamjak wainchatai aidaun kuashat iwainajua nunakesh dekachaju ainawai.


\par }{\SH Israel aents aidau Apajuí ememattan idaisagbau
\par }
{\PP \VS{11}Israel aents aidaun uchiji aidauk Tuke Pujuu diismak shiig pegkegchaun takajaku ainawai. Nuniau asag wainka apajuímtai Baal aajakua nuna emematujaku ainawai.

\VS{12}Nuninak ditá muunji aidau Egipto nugkanum batsatun Tuke Pujuu jiijua nunak kajimatki idaisajui. Nuninak nuwiya aentsu apajuímtai aidaun emematuidau. Nuniagtai Tuke Pujuu ditan senchi kajegkauwai.

\VS{13}Aatus Israel aents aidauk Baal, Astartéjai dakumka najanamu aidaun emematuinak Apajuí ememattanak kajimatki idaisajui.


\par }{\PP \VS{14}Nuadui Tuke Pujuu Israel aents aidaun kajejuk dita wajiji aidaun shiwag aidau kasajug yajutkatnume tusa idaisauwai. Nuigtushkam Israel aents aidau batsatbaunum nuna yantamen ditá shiwaaji aidau batsata nunú jetekag depetuk amuktinme tusa idaisauwai. Nuadui Israel aents aidauk ayamjumamainchau wajasui.

\VS{15}Tuja maaniawagtatus shimiagtaish, Tuke Pujuu ditanak yaijakchauwai. Dutika yayachbau asag maaninakush depetmajakchau ainawai, Apajuí tibaunak imatiksag.

\par }{\PP Tuke Pujuu ditanak maaninakush kakaag iikmamainchau awajsauwai,

\VS{16}nuna dutikakush Israel aents aidaun kasajuidaun ayamjuktinun apu chichama epegkin aidaun adaitujui.

\VS{17}Tujash Israel aents aidauk apu chichama epegkin aidau adaijamunash umigkachaju ainawai. Nunidau asag Apajuínak umigtsuk tikich wainka apajuímtai aidaun emematujaku ainawai. Untsu ditá muunji aajaku aina duka Apajuí chichamen umijujaku ainawai. Tujash ditak Tuke Pujuu chichame umigtanak dakitug idaisau ainawai.


\par }{\PP \VS{18}Tuke Pujuu apu chichama epegkin atinun adaikag tuké yaijakui. Nunú apu aidau batsamsamtaig, Israel aents aidaunak ditá shiwaaji waitkagtaish Tuke Pujuu ayamjujakui, wagki waituinak chichainamun antuju asa.

\VS{19}Untsu nunú apu adaikamu aidau jakamtaig, ataktushkam nunisag Apajuí ememattan kajimatkiag wainka apajuímtai aidaun emematujaku ainawai. Ditak yaunchuk ditá apachji aajaku aina nuna nagkaesau pegkegchau aajaku ainawai. Nunidau asag aents antakchaujai betek ima pegkegchaunak takajaku ainawai.

\VS{20}Nuadui Tuke Pujuu ditan kajejuk chichajak:

\par }{\PP “Juju aents aina juka wi yaunchuk ditá apachji aidaujai chichaman umikuitag nunak uminatsui. Nunidau asag minak umigtuinatsui.

\VS{21}Nuadui juju nugkanmaya aents aidaun Josué jiija utsag emau nii jak ukukbau batsata nunak wishakam jiignuk utsagchattajai”, tiuwai.

\VS{22}Nuna tiuwa nunak: “Juna antukajash yaunchuk ditá muunji aidau Tuke Pujuun emematujaku aina nunisag ditash Tuke Pujuun emematchajaintash tusa dekapsatatus”, tiuwai.


\par }{\PP \VS{23}Nuna tau asa nuwiya aents aidaun Josué eke jiigchauwa nunak Tuke Pujuushkam jiigchauwai, ayatak idaisauwai batsamsatnume tusa.




\par }\Chap{4}{\SH Débora Baracjai Sísaran depetkamu
\par }
{\PP \VerseOne{1}Ehud jakamtai pujusag Israel aents aidauk Tuke Pujuun umigtsuk ataktushkam pegkegchaun takaidau.

\VS{2}Nuniagtai Jabín canaágnumia aents aidaun apuji, yaakat Hasornum inamajakua nunú, Israel aents aidaun depetuk amuktinme tusa Tuke Pujuu idaisauwai. Jabígkan suntaji aidaun apuji aajakui Sísara. Duka Haróset-goím tutainum pujujakui.

\VS{3}Jabígnak ajujakui novecientos carro hierro najanamu aidau. Nuadui Israel aents aidaunak veinte mijanai waitka batsamtuidau. Imatika waitka batsamtam ditashkam Tuke Pujuu yaimpakti tusag senchi segau ainawai.


\par }{\PP \VS{4}Tuja Israel aents aidaun waitkajaku aina nunú tsawantinig Lapidot\FTNT{*}{{\FR 4:4 }{\FT{“Lapidot” tawa nunak “antorcha” taku tawai.}}} aajakua nuna nuwe Débora, Apajuí chichamen etsejujakua nunú, apu chichama epegkin aajakui Israel aents aidaunum.

\VS{5}Déborak palmera wajautin tuké ekemajakui. Nuadui aents aidau nunú palmeran “Débora palmeraji” tiu ainawai. Duka Efraígka mujaji tutainum yaakat Ramá Beteljai niniaku aajakua nuna ejapeen aajakui. Nuwi Débora pujau asamtai, Israel aents aidau shimutujaku ainawai, chichaman epegtujuati tusag.


\par }{\PP \VS{6}Tuja makichik tsawantai Abinoáma uchiji Barac Neftalí wegantu aidau nugken yaakat Quedesnum pujuttaman, ujaka utitajum tusa Débora makichik aentsun akuptukui. Dutika ujakam taamtai chichajak:

\par }{\PP “Tuke Pujuu Israel aents aidau emematin aina nunú Apajuí juna aatus chichaak: ‘Muja Tabornum weti. Nunik nuwi Neftalí wegantu aidaun Sabulón wegantu aidaujai ipaa diez mil aentsun ijumjati.

\VS{7}Tuja Jabígka suntaji aina nuna apuji Sísara, atumin jetepaktatus niina carroji aidaunum namak Quisónnum kaunatnume titatjai. Nunikmatai wi atumin idaitustatjime depetuk ijinatnume’, tusa Tuke Pujuu tujamui”, tiuwai.


\par }{\PP \VS{8}Tutai nii ayaak:

\par }{\PP “Wika amejai wetatjai. Untsu ame minachkuminig wikik wechattajai”, tiuwai.


\par }{\PP \VS{9}Tutai Débora ayaak:

\par }{\PP “Wika amejai wetatjai. Wagki Tuke Pujuu Sísaranak nuwa maati titatui. Nuadui juju maaniamunum ame nagkamatin akumesh Barac maania depetmake, tamak achattame”, tiuwai.

\par }{\PP Nuna tusa Baracjai yaakat Quedesnum weuwai.

\VS{10}Nuwi Barac jegaa Sabulón wegantu aidaun Neftalí wegantu aidaujai untsuka diez mil aentsun ijumjauwai. Nunik wetai Déborashkam Baracjai weuwai.

\VS{11}Untsu Moisésa wegaji Hobab aajakua nunú wegantu quenita aents aajaku aina nuwiya makichik Heber daagtin niish kanak, yaakat Quedes jegattak nugka Saanaim numi encina ayamunum pujujakui.


\par }{\PP \VS{12}Tuja Barac niina suntaji aidaujai muja Tabornum wakae tabaun Sísara dekauwai.

\VS{13}Nunik novecientos carro hierro najanamu aidaun yajuak niina suntaji aidaujai ijunjauwai. Dutika ditajai yaakat Haróset-goím batsatu jiinag shima shimakua jegawajui entsa Quisónnum.

\VS{14}Nunikagmatai Débora Barakan chichajak: “¡Pai, yamai maaniata, Tuke Pujuu Sísaranak amina idaitugmase! ¡Amina suntajum aidau shimamunmak Tuke Pujuu eemak weawai!” tiuwai.

\par }{\PP Tusa tima Barac muja Tabor pujau niina suntaji aidaun diez mil yajuak akaikiuwai.

\VS{15}Nunikag igkuniawag maaninamunum Sísara suntaji aidauk carronum yujas maanin aidaujai Baraka puyagjin ishamkajui. Nunak Tuke Pujuu nuniktinme tiu asamtai, imanisag ishamak maanimainchau dekapenak pisajajui. Tuja niina suntaji aidau pisagtai, Sísarashkam niina carrojin egketu akaiki tupikakiuwai.

\VS{16}Nunik Sísara tupikakmatai, suntag aidauk tikich suntag carronum yujas maanin aidaujai pisaidau. Nunittaman Barac niina suntaji aidaujai pataetuk ma maakua Haróset-goím ejegawajui. Nuna maaniawajua nuaduik Sísara suntaji aidauk ashí ijinamu asa makichik iwakukesh juwakchauwai.


\par }{\PP \VS{17}Tuja Jabín, Hasoran apuji aajakua duka, quenita aents Heberan patayi aidaujaig maaninachu asagmatai, nuwi Sísarak Hebera nuwe Jael pujamunum tupikaki jegauwai.

\VS{18}Nunikmatai Jael jiintuki igkug chichajak: “¡Mina apujuh, ishamkagtutsuk juwi wayata!” tiuwai.

\par }{\PP Tusa tima wayamtai, jáanch dupagman juki dukuka uukui.

\VS{19}Dutikam pujusa senchi kitamak yumin uwagtatus Jaelan segauwai. Tusa segam duwap apagbaunum leche yajaa ukukbaun ujaka juki susauwai. Dutika susam nuna uwagmatai, ataktu dukuk idaisauwai.

\VS{20}Dutikam Sísara niina chichajak: “Waitinum pujusta, nuniamin makichik aentskesh inimpak juwi pujatsuak tujamkuig, atsawai tita”, tiuwai.


\par }{\PP \VS{21}Nuna tusa Sísarak yaweju asa, shiig senchi kanag tepesui. Nunikmatai Jael martillon juki aak jigkatasa numi tsupija etsakamun juki, takamtak jegantun kajashkinum iju nugkajai ijumag achiauwai. Dutikam Sísarak jakauwai.


\par }{\PP \VS{22}Tuja Baracshakam Sísaran egá egakua Jaela jeen jegauwai. Nunikmatai Jael jiintuki igkug chichajak: “¡Wayata, ame egaku wekaetam nuna iwaintuktagme!” tau. Tusa tama waya diikma, Sísarak yaunchuk buuknum iju chigkam jaka tepaun wainkauwai.

\VS{23}Aatus Apajuí Israel aents aidau wainainamunum, Jabín canaágnumia aents aidaun apuji aajakua nunak niina suntaji aidaujai depetkauwai.

\VS{24}Duwi nagkamas Israel aents aidau Jabígnak nuni senchi jetedau. Ima imatikainakua ashí ijinawag idaisajui.




\par }\Chap{5}{\SH Débora Baracjai kantamamu
\par }
{\PP \VerseOne{1}Nunú tsawantin Débora, Baracjai juna aatus kantamau ainawai:


\par }{\Q \VS{2}“Tuke Pujuu ashí ememattajum,

\par }{\Q wagki Israel aents aidaunmak aents

\par }{\Q maaniatatus wakeyin aidaush ayawai.

\par }{\Q Tuja nuigtushkam ditá apuji aidau

\par }{\Q maaniawagmi tusa tamak

\par }{\Q utujimkas, ayu tinu aidau batsatui.


\par }{\Q \VS{3}¡Apu aidauwah, yamai

\par }{\Q wi taja nunú antuktajum!

\par }{\Q ¡Apu atuwe aidauwah, antugtuktajum!

\par }{\Q ¡Wi yamai Tuke Pujuun kantamjuattajai!

\par }{\Q ¡Israel aents aidau

\par }{\Q Tuke Pujuun emematin

\par }{\Q aina nuna kantamjuattajai!


\par }{\BB \par }
{\Q \VS{4}“Tuke Pujuuwah, Seír Edom nugkanum

\par }{\Q aajakua nuwi ame kuitamkagtusamin

\par }{\Q yujajin, nugka uugmayi,

\par }{\Q tuja yumishkam senchi yutujabi.


\par }{\Q \VS{5}Tuke Pujuu Israel aents

\par }{\Q aidaun Apajuíji ememattayah,

\par }{\Q ame wainmin muja aidau uujiagmayi.

\par }{\Q Tuja muja Sinaíshkam

\par }{\Q senchi uugkauwai.


\par }{\Q \VS{6}Samgar Anatan uchiji

\par }{\Q pujujakua nuaduik,

\par }{\Q tuja Jael pujujakua duishkam,

\par }{\Q jinta aidaunmak ishamain

\par }{\Q wekaemainchau asamtai,

\par }{\Q ditá shiwaaji aidau mantuawainum

\par }{\Q tau asag, yaja menantag

\par }{\Q jintachunum yujajaku ainawai.


\par }{\Q \VS{7}Nunidau asag Israel aents aidauk

\par }{\Q kanajag batsamas apugtuchu

\par }{\Q kajimatkim batsatun,

\par }{\Q wi Déboran ditá ayamjuktasan,

\par }{\Q makichik nuwa uchijin ayamjuwama

\par }{\Q numamtuk wejibiajai.


\par }{\Q \VS{8}Ashí Israel aents aidauk

\par }{\Q wainka apajuímtai aidaun

\par }{\Q emematiagmayi, nuniau asamtai,

\par }{\Q ame ditá maaniatnume tusam

\par }{\Q dita shiwaaji aidau ishitkabiume.

\par }{\Q Tujash ditak cuarenta mil suntag

\par }{\Q nagkigtin, tantaajintin ainakush

\par }{\Q sapigmaidau asag, maanimainji

\par }{\Q atsugbau wajukmaina nuniagmayi.


\par }{\Q \VS{9}See tajame amina Tuke Pujuuwah,

\par }{\Q tuja Israel aents aidaun

\par }{\Q apuji aina nunashkam

\par }{\Q shiig anentuinajai,

\par }{\Q wagki ujumak wajiu aina

\par }{\Q nunú maaniawaju asagmatai.

\par }{\Q ¡Nuadui Tuke Pujuu ashí ememattajum!


\par }{\Q \VS{10}Atum wiakuch aidautijum

\par }{\Q burro nuwa pujunum entsamka yujau aidautigmesh,

\par }{\Q tuja ujudauch dawenum yujau aidautigmesh,

\par }{\Q Apajuí kantamjuatajum,

\par }{\Q wagki nii depetmatan amasu asamtai.


\par }{\Q \VS{11}¡Tagku kuitamin aidautigmesh,

\par }{\Q tuja ujudauch yaaktanum

\par }{\Q batsamchau aidautigmesh,

\par }{\Q Tuke Pujuu, Israel aents aidaun

\par }{\Q ayamjuk agkanmitkau asamtai,

\par }{\Q platillo aidau awatkujum

\par }{\Q Tuke Pujuu kantamjuatajum!


\par }{\BB \par }
{\Q \VS{12}“¡Débora mijaakaipa!

\par }{\Q ¡Wajiu wajasta!

\par }{\Q ¡Nuniakum kantamata!

\par }{\Q ¡Barac Abinoáma uchijiyah, ameshkam mijamtsuk,

\par }{\Q aents maaniaku achigbau aidau

\par }{\Q yajuakam chimpiata!


\par }{\BB \par }
{\Q \VS{13}“Tusa kantaman inagnai, Israel aents aidauk

\par }{\Q wi ipaamu asag, shiwag

\par }{\Q maanitan yacha aidaujai,

\par }{\Q maaniawagtatus shiyakajui.


\par }{\Q \VS{14}Tuja Efraín wegantu ujumak aents

\par }{\Q Amalec aents aidaun

\par }{\Q nugkenia juwakiag akaejabi.

\par }{\Q Untsu Benjamín wegantu aidau

\par }{\Q nuna ukuujin shiyakagmayi.

\par }{\Q Tuja Maquir wegantun-

\par }{\Q mayashkam apu aidau shimutkabi.

\par }{\Q Tuja Sabulón wegantu

\par }{\Q aidaushkam apu aidau shimutkabi.


\par }{\Q \VS{15}Nuninai Déboranashkam

\par }{\Q apu Isacar wegantu aidau uyuniagmayi.

\par }{\Q Nuigtushkam Barakan

\par }{\Q Isacar wegantu aidau uyuniagmayi.

\par }{\Q Untsu Rubén wegantu aidauk

\par }{\Q apu wajiu ainayatak,


\par }{\Q \VS{16}ditá uwigji aidaun puyatjuinak

\par }{\Q batsamas: ¿Maaniatjiash,

\par }{\Q atsa maaniashtajiash? waja batsatui.

\par }{\Q Rubén wegantu aidauk múun

\par }{\Q ainayatak sapig ainawai.


\par }{\Q \VS{17}Tuja Galaad wegantu\FTNT{*}{{\FR 5:17 }{\FT{“Galaad wegantu” tawa nunak “Rubén, Gad, Manasés wegantu jimaituk aajakua” nuna taku tawai.}}} aidauk

\par }{\Q Jordágka amain yaaktamak batsamsaje.

\par }{\Q Untsu Dan wegantu aidauk Asher wegantu aidaujai, nayantsa pakaji

\par }{\Q wegajunum lanchagtin

\par }{\Q waigkag batsamsaje.


\par }{\Q \VS{18}Untsu Sabulón wegantu aidau, Neftalí wegantu aidaujai maaninak

\par }{\Q ishamainnum yujasu ainawai.


\par }{\BB \par }
{\Q \VS{19}“Tuja Canaán nugkanmaya apu aidau

\par }{\Q yaakat Meguidon ijus namak awa nuwi

\par }{\Q yaakat Taanac kaunawajui,

\par }{\Q nunikag nuwi maaniawajui,

\par }{\Q tujash depetmakchajui.

\par }{\Q Nunikaju asag makichik wajinakesh jutsuk waketkiajui.


\par }{\Q \VS{20}Israel aents aidau Sísarajai

\par }{\Q maaninakug, yaya nayaimpinum

\par }{\Q ayá nujai ijunjas maaninatai

\par }{\Q tumainun maaniawagmayi.


\par }{\Q \VS{21}Iina shiwaaji aidau

\par }{\Q entsa Quisónkan

\par }{\Q katitkatag titatman,

\par }{\Q yumi yutug dujajak tajaka utsagke.

\par }{\Q ¡Ame shiwag senchigtin

\par }{\Q aidau depetkam, iikmak

\par }{\Q chichakchamin awajsattame!


\par }{\Q \VS{22}¡Caballo aidau ishamkagtukag

\par }{\Q shiig senchi pisainak

\par }{\Q tutugtau antuewai!


\par }{\Q \VS{23}Apajuí ángeltsukaita

\par }{\Q tumain chichaman etsejak:

\par }{\Q ‘¡Yaakat Meroznum

\par }{\Q aents batsata nuwi

\par }{\Q suwimak iyagti tajai!’ tiuwai.

\par }{\Q Nunak tiuwai wagki dita

\par }{\Q aidauk wajiu ainayatak,

\par }{\Q Israel aents aidau

\par }{\Q maaniagtai yaigchaju asagmatai.


\par }{\BB \par }
{\Q \VS{24}“¡Heberan nuwe Jael

\par }{\Q quenita nuwa duka,

\par }{\Q tikich nuwa Israel aents aina

\par }{\Q nuna nagkaesau pegkegnum

\par }{\Q chichagtai atinai!

\par }{\Q Tuja nuigtushkam nii pujamunum

\par }{\Q nuwa aidau pujuina nuna nagkaesau

\par }{\Q shiig anentam atinai.


\par }{\Q \VS{25}Sísara kitamak yumi segam,

\par }{\Q Jael lechen juki susauwai.

\par }{\Q ¡Leche kanteku shiig pegkejan pinignum yajaa juki susauwai!


\par }{\Q \VS{26}Dutikam nuna uwag kanag tepesmatai,

\par }{\Q numi etsakamun juki

\par }{\Q martillowai kajashkinum iju

\par }{\Q nugkajai ijumag achia maabi.


\par }{\Q \VS{27}Dutika ijum tadae tadaekawa

\par }{\Q nuwig jaka tepesmayi.


\par }{\BB \par }
{\Q \VS{28}“Tuja Sísara dukujig

\par }{\Q uchiji megkaekamtai

\par }{\Q puyatki, jeganum niimtai ujaimunum tsapui

\par }{\Q niimas atsutai chichaak:

\par }{\Q ‘¿Wagka mina uchijush

\par }{\Q imanikash megkaekae?

\par }{\Q ¿Wagka mina uchiju

\par }{\Q carroji maanitai agma

\par }{\Q dusha megkaejae?’ timayi.


\par }{\Q \VS{29}Tuja niina inake nuwa yacha aidau chichagtai,

\par }{\Q Sísara dukujishkam dutiksag chichaak:


\par }{\Q \VS{30}‘Maaniawag depetmakajas,

\par }{\Q nuwa inak aidau achigbaun, suntag aidau maki

\par }{\Q makichik, atsa nuniachkush

\par }{\Q jimagnakesh akantunikag

\par }{\Q yajumainak megkaejatai.

\par }{\Q Tuja Sísaranun jáanch

\par }{\Q pegkeg agatkamu aidaun: makichik jáanchin,

\par }{\Q tuja nuigtu jimag jáanch agatka apijamu

\par }{\Q aents depetmakun

\par }{\Q kuntujen anugtai aidaun

\par }{\Q aatus yajumainakus batsatatai’, tuidau.


\par }{\BB \par }
{\Q \VS{31}“Tuke Pujuuwah,

\par }{\Q amina shiwaajum aina

\par }{\Q duka ame ashí ijinata.

\par }{\Q ¡Untsu amina anempaina duka etsa tajiag

\par }{\Q etsantama iman atinme!” aatus tusa Débora

\par }{\Q Baracjai kantama inagnakui.

\par }{\BB \par }
{\PP Nuna maaniau aina duwi nagkamas cuarenta mijan maanitsuk batsamsau ainawai.




\par }\Chap{6}{\SH Apajuí Gedeógkan mina takagtusta tibau
\par }
{\PP \VerseOne{1}Tuja Israel aents aidauk Tuke Pujuun intimjukiag ataktushkam pegkegchaun takajaku ainawai. Nuniagtai nii madiágnumia aents aidau siete mijanai waitkastinme tusa idaisauwai.

\VS{2}Imatika waitkainamu asag ishamainak mujá waa aidaunum uumak kakajus wainmainchau batsamajaku ainawai.

\VS{3}Nunik batsatai Madián aents aidau, Amalec aents aidau, nuigtu aents etsa minitaiya nuni batsamin aidau aatus Israel aents aidau ajajin utsantuawag kasajuidau.

\VS{4}Nunikag nuwi Israel aents aidau nugken aakmajag batsamas, ajak ajakmamu aidaunak Israel aents aidau yumainnak makichkish ukugtsuk ashí ijituinak, nuigtushkam uwigji aidaun, buey aidaun, burro aidaun aatus ashí yajutuidau. Dutikainak Israel aents aidau yumainnak makichkish ukujainachu.

\VS{5}Nunú shiwag aidauk, ditá aakjin tagkuji aidaujai yajuakag, Israel aents aidau nugken utsanawag piyakag nunú nugkanum ayaunak ashí tsaikag ijituinau. Imaaninak camellojijai shiig kuashat manchi ajaka amuktatus miniyama imanik minituidau.

\VS{6}Imatika waitkamu asag ditá yumainji atsujam shiig senchi waituidau. Imanik waituinak Tuke Pujuun segau ainawai yaijatkata tusag.


\par }{\PP \VS{7}Nuna Tuke Pujuu antujuk,

\VS{8}makichik profetan awetiuwai. Dutikamu nunú ditan chichajak:

\par }{\PP “Tuke Pujuu Apajuí Israel aents aidau emematin aina nunú juna aatus tawai: Atumi muunjum aidau Egipto nugkanum inaku waitkatai batsatun wi jiijabiajai.

\VS{9}Tuja Egipto nugkanum batsatutigmin agkanmitkauwaitjim nunakek dutikachuitjime, tikich aents aidau waitkagmaidaunashkam atumesh wainjuminig jiija utsagkan dita nugke aidaun atumin amasbaijime.

\VS{10}Nuadui atumi chichagkun: ‘Witjai Tuke Pujuu Apajuí atum emematin ainajum duka. Nuniau asamtai, amorreo aents aina nuna ememattai aidau dakumka najanamu aina duka ishamkaigpajum’, tiuwaitjime. Tujash atumek minak umigtukchaugme tawai Apajuí”, tusa profeta tiuwai.


\par }{\PP \VS{11}Nuna tiu ai Apajuí ángel tumain yaakat Ofránum taa numi encina wajaunum nuna wajautin ekemsauwai. Nunú numik Joás Abiezer wegantu aajakua nudau aajakui. Tuja nunú tsawantinig Gedeón Joása uchiji Madián aents aidau waitkainum tusa, uumak vino najanatasa uva najatainum pujus trigon awatug akaak pujau.

\VS{12}Nuna pujujun Apajuí ángeltsukaita tumain wantintuk chichajak:

\par }{\PP “¡Aents wajiu senchigtinuh, Apajuí amejaig pujawai!” tau.


\par }{\PP \VS{13}Tusa tama Gedeón ayaak:

\par }{\PP “Tsagkugtugta Apujuh, tujash Apajuí jutijai pujaish, ¿wagka imanikaish waituinaji? Iina muunji aidau ujapainak, Apajuí wainchatai ishamain aidaun iwainag Egipto nugkanum batsatutin jiipajui tusa tujamin agma dusha ¿wajukauwaita? Apajuí iinak idaitamsau asamtai, madiágnumia aents aidau waitkagmainawai”, tiuwai.


\par }{\PP \VS{14}Tusa tutai Tuke Pujuu niina pempeentuki chichajak:

\par }{\PP “Israel aents aidaun Madián aents waitkaina duka ame ayamjuktatme. Wi aminak awemajame”, tiuwai.


\par }{\PP \VS{15}Tusa tamashkam ataktu Gedeón ayaak:

\par }{\PP “Chah Apujuh, wait aneasam tsagkugtugta. Wisha Israel aents aidaunash ¿wajuk ayamjuktajaki? Mina patag wegantu aina duka Manasés wegantu aidaujai apatkamak wainkauch kakakchau ainawai. Tuja mina yatsug aina nujai ijumjamash wika shiig wainkauchitjai”, tiuwai.


\par }{\PP \VS{16}Tusa tutai Tuke Pujuu ayaak:

\par }{\PP “Wi amejai pujau asamtai, duka dutikattame. Nuadui Madián aents aidauk makichik aents depetmaina numamtuk depetkam ijinattame”, tiuwai.


\par }{\PP \VS{17}Tusa tama Gedeón chichaak:

\par }{\PP “Dekaskenum minash Apajuíya ame aujtakmek wainchatai iwaintugkata, nuna wainkan dekas Apajuíyap tujutua titagme.

\VS{18}Tuja wait aneasam wepa, juwi pujumata nuniamin amina ajamsatnun utitjai”, tiuwai.

\par }{\PP Tusa tama nii ayaak: “Ayu juwi dakastajame, nuniai weme taata”, tiuwai.


\par }{\PP \VS{19}Timatai ukuak, niina jeen weuwai. Nunik makichik chivo tsakatan maa inagkauwai. Nuigtu veinte kilo harinan juki pagkan levadurajai pachimtsuk inajuauwai. Dutika neje inajuamun chagkinnum egkea nuna yumijin ollanum yajaa juki numi encina tutai wajamunum ejentauwai.

\VS{20}Dutikamtai: “Anú neje inajuamua nunú pagjai kayanum patagta. Dutikam nuna yumijiyai ukatkata”, tusa nunú ángel tiuwai. Tusa tima imatiksag umikmatai,

\VS{21}neje pagjai patagbaun ushujutai takakbauwai nuna titijin nunú ángel antigkui. Dutikam nunú kayanmaya jii kegak nuna apea emegkakui. Nuna dutika Gedeógkan iwaintuk ayatak megkaekauwai. Nunikmatai ataktu awagkig Gedeógkak wainkachui.


\par }{\PP \VS{22}Nunik megkaekamtai anentaimas, dekas Tuke Pujuu ángeljai betek wantinkaujaimpap chichasja tiuwai. Nunik chichaak:

\par }{\PP “¡Chah, Tuke Pujuuwah, amina ángeljai betek paan wainkajam duwish jakashtajash!” tiuwai.


\par }{\PP \VS{23}Tutai Tuke Pujuu ayaak:

\par }{\PP “¡Ishamkaipa, jakashtatme! Wi aminak agkan pujutan amastasan tajuagme”, tiuwai.


\par }{\PP \VS{24}Tusa tima Gedeón Tuke Pujuu emematak nuwi kaya ekenag najanauwai. Dutika nuna “Apajuí agkan pujutan sukagtin” tuu adaikauwai. Duka yamaikish Abiezeran patayi aidaun batsamtai yaakat Ofrá tutaya nuwi awai.


\par }{\PP \VS{25}Tuja nunú kashia duwik Tuke Pujuu Gedeógkan chichajak:

\par }{\PP “Amina apa toroji jimaja nuwiya makichik siete mijan ajamu jukita. Dutikam amina apa ememattai Baal dakumka najanamu awa nunú tsaigkata. Dutikakum nuna yantamen wainka apajuímtai Asherá dakumka najanamu numi waja dushakam tsaigkata.

\VS{26}Nunú dutikam Tuke Pujuu amina Apajuíjum emematku kuntin maa patai apetai kaya aidau ekenjam yakí jiikam najanata. Dutika umikam toro maam nuna neje nuwi patai ashí apeakum emematjita. Tuja nunú apeakmek numi Asherá dakumka najanamu tsaiktatam nujai apeattame”, tiuwai.


\par }{\PP \VS{27}Tusa tima Gedeón niina inake aidaun diez yajuak, Tuke Pujuu dutikata tibaunak imatiksag ashí umikui. Tujash nunak tsawai dutikachui, kashi dutikauwai, wagki niina apaji patayi aidaun, tikich aents nunú yaaktanum batsamin aidaunashkam ishamau asa.


\par }{\PP \VS{28}Nuna dutikau ai tsawak nunú yaaktanmaya aents aidau nantajag diikma, Baal dakumka najanamu numi Asherá dakumka najanamujai mai tsaikbaun wainkajui. Tuja nuigtushkam yamajam altar kaya ekenja najanamunum kuntin maa ashí apeamun wainkajui.

\VS{29}Nuna wainkag pempeentunikiag iniininak: ¿Yaki junash jutikame? tusag, nuna ejetatus kuashta egakag, inimtanashkam imanisag inim yujakma, Gedeón Joása uchiji dutikau tabaun dekawajui. Nunik Joásan jegajuawag chichajuinak:


\par }{\PP \VS{30}“¡Amina uchijum jiikta, maami! ¡Wagki Baal dakumka najanamuwe nuna, tuja tikich nuna yantamen numi Asherá dakumka najanamu wajama nujai nii tsaike!” tuidau.


\par }{\PP \VS{31}Tusa tiagtai Joás ditan ayaak:

\par }{\PP “¡Atumek Baal ayamjakjumek maanimaitsugme! ¡Tuja Baala ayamjauk eke tsawatsaig mantamnati! Tuu yujatsuk idaisatajum. Baal dekas Apajuíyaitkug, niina niime dakumka najanamua duka niinu asamtai nigki ayamjumakti”, tiuwai.


\par }{\PP \VS{32}Aatus Gedeón Baal dakumka najanamu ememattai wajattaman tsaiku asamtai, Israel aents aidau niina daajin yapagtuawag Jerubaal adaikau ainawai, wagki Joás chichaak: Baalak nigki ayamjumakti tiu asamtai.


\par }{\PP \VS{33}Nunú nagkaemakiu ai Madián aents aidau, Amalec aents aidau, nuigtu aents etsa minitaiya nuni batsamin aidaujai ijunag namak Jordágka amain katiajajui. Nunikag nuwi Jezreela nugke ségaju weajunum aakmajag batsamsajui.

\VS{34}Tujash Gedeógkak Apajuí Wakani egkemtujam Abiezera patayi aidau wijai ijunjatnume tusa uwig aishmagku kachujin umpuajui.

\VS{35}Tuja nuigtushkam Manasés wegantu aidau ujaktajum ijunag atujatkatnume tusa, chichama etsejin aidaun ishiakui. Nuigtushkam Asher wegantu aidau, Sabulón wegantu aidau, Neftalí wegantu aidau ujaktajum tusa ishiakui. Dutikamu nunú ujakajam ditashkam Gedeógjai atuniktatus shiyakajui.


\par }{\PP \VS{36}Nunik ijunjamtai Gedeón Apajuín chichajak:

\par }{\PP “Israel aents aidau ayamjukta tusa tujutmaum nuna umikti tusa yainkatnaitkumek,

\VS{37}uwija duwape uje wajasun trigo akatainum aipkittag nunú kashikmas nugkak buku aig nunú duwap chupijun wainkatjai. Nuna wainkan dekaattajai dekas ame Israel aents aidaun ayamjukti tujutbaunak. Nunikan dekaskeap Apajuí yainkattawa titatjai”, tiuwai.


\par }{\PP \VS{38}Nunú tibauk imanisag uminkauwai. Nuadui Gedeón kashikmas duwapen diikma chupig aun wainak juki ijuja makichik pinignum yumin aimkauwai.

\VS{39}Nuna wainkau ayatak ataktushkam Gedeón Apajuín chichajak: “Wait aneasam wi ataktu iniimkuish kajegtukaipa. Yamaik ima junak segajame. Ataktush tikich iwainakta. Yamai duwap chupitna juju buku wetai nugka chupigti”, tiuwai.


\par }{\PP \VS{40}Gedeón tusa tibaunak nunú kashi aajakua duwi Apajuí betek dutikauwai. Nuadui kashinia duwi diyam duwapek buku aig nugka chupika asauwai.




\par }\Chap{7}{\SH Gedeón Madián aents aidaun depetkamu
\par }
{\PP \VerseOne{1}Gedeón tikich daajin Israel aents aidau Jerubaal adaikau aina nunú kashikmas nantakmatai, suntag niijai yujau aidaushkam ashí nantajajui. Nunikag shima shimakua yumi pukuni jiinu Harot tutainum jegawajui. Nunikag nuwi aakmajag batsamsajui. Nuwi pujusmak Madián aents aidauk nujinum muja Moré tutai najatamunum batsamajakui.


\par }{\PP \VS{2}Tuja Tuke Pujuu Gedeógkan chichajak:

\par }{\PP “Aents kuashat yajuaka wegam duwi dita Madián aents aidaun depetkajag, Apajuí yaimpasmatai depetmakji tutsuk, kuashat ainag duwi depetmakji tumain ainawai.

\VS{3}Nuadui aents aidau ishamkagtuidauk jemin waketjatajum tita”, tiuwai.

\par }{\PP Tusa tima Gedeón aents aidaun: ¡Ya ishamkagtawa duka dita jeen waketjati! tusa iniasui. Tusa iniam veintidos mil aents waketjajui. Nunikagmatai diez mil aents juwakajui.


\par }{\PP \VS{4}Nunikmataishkam Tuke Pujuu ataktu Gedeógkan chichajak: “Anú juwakaja dushakam shiig kuashtai. Nuniau asamtai namaka yajuaka emata, dutikawamin wi awi dekapsattajai. Dutika dekapsan duwi ujaktagme, wajupak amejaish shiyaktinme nuna”, tiuwai.


\par }{\PP \VS{5}Tusa tima Gedeón aents aidaun yajuak namaka yumin uwagtinme tusa ejegauwai. Dutikamtai Tuke Pujuu chichajak: “Tikishmatug tekemtuawag yumi umuinai, tikich aidau uwejen shikikag yawá umau wajagtata nunú etegjata”, tiuwai.


\par }{\PP \VS{6}Tuja uwejen yumi shikikag yawajai betek umuidauk trescientos aents aajakui. Tuja tikich aidauk tikishmatug tekemtuawag uwajaju ainawai.

\VS{7}Nunikagmatai Tuke Pujuu Gedeógkan chichajak: “Juju trescientos aents aina jujaig Madián aents aidaunak ijinattajai atumi ayamjakun. Untsu tikich aina duka ashí waketjatnume”, tiuwai.


\par }{\PP \VS{8}Tusa timatai Gedeón tikich aidaunak waketjatajum tusa awakjauwai. Untsu eke waketuinatsaig dita uwagtin yajaka jukimu aidaun kachu aidaujai ashí atanjauwai.

\par }{\PP Nunú waketjamtai ayatak trescientos aents etegjamu aidaujaig Madián aents aidau tsumunum batsatai nuna nujiin jegajuawajui.


\par }{\PP \VS{9}Nunikagmatai nunú kashia duwi Tuke Pujuu Gedeógkan chichajak:

\par }{\PP “Nantakim jetekta, wi ame depetkati tusan idaitustatjame.

\VS{10}Untsu jetet ishamakmek, amina inakem Purájai atuekam shiwag batsata nunú anutukta.

\VS{11}Nuwi jeganta pujusam wajintuk chichakajat nunú antukta. Nunú antukam ichichmamjam jetektatme”, tiuwai.

\par }{\PP Tusa tima niina inake Purájai weuwai. Nunik jegauwai nunú shiwag aakmag batsatbaunum.

\VS{12}Tuja Madián aents aidaushkam Amalec aents aidaujai, nuigtu tikich aents etsa minitaiya nuni batsamin aidaujai aatus ijunag nugka dita batsatbaun pampantuk, manchi ajaka ijinatatus wajukmaina imanidau. Tuja dita camellojishkam shiig kuashat nayantsa kamatkajijai betek aajakui.

\VS{13}Tuja Gedeógkak Purájai nunú shiwag batsatbaunum anumak pujus antukui makichik suntag kumpajin nii kajamjamujin pachis ujaak:

\par }{\PP “Kajanmash makichik pag sebada najanamu kagkegak, ii batsatag juwi taak makichik aakan tukume. Dutikak aaknak tegaka ajuime”, tau.


\par }{\PP \VS{14}Tusa ujaam, niina kumpaji ayaak:

\par }{\PP “Auk duka tikichkesh aan kajamjachume. Duka Joása uchiji Gedeón suntag Israel aents aidaun apujiya nunú aan kajamjaume. Apajuí senchijin Gedeón iina depetamkatta nunú aan kajamjaume”, tau.


\par }{\PP \VS{15}Nunú dekas uminkatnun niina kumpaji ujaun Gedeón antuk Tuke Pujuun emematiuwai. Nunik wakitkiuwai dita batsatbaunum. Nuwi jegaa Israel aents aidaun chichajak:

\par }{\PP “¡Umintsatajum maaniawagmi, Madián aents aidaunak depetuk amuktinme tusa Tuke Pujuu iina idaitugmastatui!” tiuwai.


\par }{\PP \VS{16}Nuna tusa trescientos aents aina nuwiyan kampatuma imajin betek akanag ijumjauwai. Dutika uwija kachuji aidaun tinamak, nuigtushkam yumi aimtainum nuwi ekematain yajaka ekemag tinamkauwai.

\VS{17}Dutika chichajak:

\par }{\PP “Mina diigkau atajum, wi shiwag batsata nuna yantamen jegakun wajukattaja nuniakuig atumshakam betek nuniktajum.

\VS{18}Tuja wi mina uyuntuina nujai kachu umpuakuig, atumshakam dutiksagmek shiwag batsata nunú tenteajum umpuagtajum. Dutika umpuakjum senchi untsumkajum: ‘¡Tuke Pujuu daajin, Gedeógka daajin!’ titajum”, tiuwai.


\par }{\PP \VS{19}Nuna tusa Gedeógkak cien aentsun yajuak, shiwag aidau jinta niimainak batsatu, kashi aehaet tikich aidaujai yapajinatatus uminainai jegantauwai. Nunik jegantun kachun umpuinak, cántaro yumi yajaa jutai takakbau aidaun tsaikajui.

\VS{20}Dita umpuiniagtai tikich akanka ishiakbau aidaushkam betek umpuajajui. Nuninak yumi aimtai takakbaunashkam dutiksag tsaikajui. Jii ekemakbaunak menajin takusag, tuja kachunak untsujin takus ijunas untsumainak: “¡Tuke Pujuu daajin, Gedeógka daajin! ¡Jetektajum!” wajaidau.


\par }{\PP \VS{21}Tuja Israel aents aidauk Madián aents aidau batsatun tenteawag jasa batsatu. Nunik batsataig senchi untsumaidaun antukag ishamak, eke jeteachmaitak sapigmakag pisainak pampaidau.

\VS{22}Tuja trescientos Israel aents aidauk kachun umpú batsataig, Madián aents aidauk ditak pempeentunikiag maaniatnume, nuninak pisajag yaakat Sererá wetaiya nuni shiyakag yaakat Bet-sitá jegatnume. Nuninai tikich aidauk yaakat Abel-meholá yaakat Tabatnum ijus awa imanui jegatnume, tiuwai Tuke Pujuu.


\par }{\PP \VS{23}Timau asag pisajagmatai, Neftalí wegantu aidaun, Asher wegantu aidaun, Manasés wegantu aidaun aatus Gedeón ashí untsukui, Madián aents aidau pisaja nuna pataetuktinme tusa.

\VS{24}Nuna tusa Efraígka nugke muja ikam weajunum batsamin aina nunú ujaktajum tusa chichama etsejin aidaun Gedeón ishimak: “Kaunawag Madián aents aidaujai maaniatnume. Nunikag Madián aents aidau eke nugka agkannum yujasag namak Jordágkan katitkag yaakat Bet-bará tutaya nuwi jegainatsaig, nunú nugkan dita batsamtuk akijuatnume”, tusa akatmamjauwai.

\par }{\PP Tusa tiajam Efraín wegantu aidaushkam Gedeón tibaunak imatiksag umikajui.

\VS{25}Dutikainak nuigtushkam Madián aents aidaun apuji Oreb, Zeeb aatus achikajui. Dutikawag Orebnak yamai kaya Oreb tutai awa nuwi maawajui. Untsu Zeeb aajakua nunak vino najanatasa uva chimpia najatai aajakua nunú yamai Zeeb tutaya nuwi maawajui. Nuadui nunú uva chimpia najatai aajakua duka niina daajin namkauwai. Aatus Madián aents aidaun ai aintuinakua Jordágka amain Gedeón pujaunum waketuinak, Orepa buuken Zeepa buukejai tsupijuk jujukiajui.




\par }\Chap{8}{\SH Gedeón Madián aentsun apuji aidaun achija yajuakbau
\par }
{\PP \VerseOne{1}Gedeón Madián aents aidaujai maaniatatus, tikich Israel aents aidaunak chichama akuptuk ujayatak, Efraín wegantu aidaunak ujakchauwai. Dutikayatak imapam ujakui shiwajan pataetuktinme tusa. Nuadui kajekag Gedeógjai jiyaniku ainawai.


\par }{\PP \VS{2}Tusa tiagtai Gedeón ditan ayaak:

\par }{\PP “¿Atum dekas mina nagkaetasu dutikaujum duka dekatsjumek? Atum aidautijum ujumak dutikaujum duka ii aidauti kuashat dutikamua nuna nagkaesauwai.

\VS{3}Apajuí atumnak Madián aents aidaun apuji aidau Orepan, Zeebjai achiktinme tujabiu asamtai achikugme. Tuja wika atum dutikaujum imannakesh dutikachjai”, tiuwai Gedeón.

\par }{\PP Aatus timatai nuna Efraín wegantu aidau antukag kajekbaujin tsagkujajui.


\par }{\PP \VS{4}Nunikagmatai Gedeógkak niina suntaji trescientos aidaujai shiwajan aintuinak pimpikiaju ainayatak, namak Jordágnum jegawag atú amain katiaju ainawai.

\VS{5}Nunikag yaakat Sucot tutainum jegawag, Gedeón nuwiya aents aidaun chichajak:

\par }{\PP “Wait aneasjum aents wijai yuja nunú yutai ajamjuttsatajum, ditak pimpiki yawekag mininawai. Iik Madiágnumia apu aidau Zébah Salmunájai achiktasa ainku yujaji”, tiuwai.


\par }{\PP \VS{6}Tutai Sucotnumia apu aidau chichajuinak:

\par }{\PP “Amina aentsjum aina duka yujumkak ajamsashtatji, wagki eke Zébah Salmunájaig achikchaugme”, tuidau.


\par }{\PP \VS{7}Tusa tiagtai Gedeón ditan ayaak:

\par }{\PP “¡Apajuí yaintsamtai Zébah Salmunájai achika waketkun, numi jagkigtin aidaun zarza aidaujai uwegshunum ayá nuna yajuakan atumnak asutkattajime!” tiuwai.


\par }{\PP \VS{8}Aatus tusa nuwiya juwakiag jegawajui yaakat Penuelnum. Nunikag nuwishkam yaakat Sucotnum sumakbaunak dutiksag yutain sumakui. Tujash Penuelnumia aidaushkam Sucotnumiajai betek tiajui.

\VS{9}Nuadui Gedeón ditan chichajak:

\par }{\PP “¡Juju yaaktanum kumpin jiikbau waja junak wi depetmaka waketkun ajaka ajuattajai!” tiuwai.


\par }{\PP \VS{10}Zébah Salmunájai yaakat Carcornum atú amain etsa minitaiya nuni quince mil suntag aidaujai batsatu, wagki ciento veinte mil suntag maaniamunum jinawaju asamtai.

\VS{11}Nunik batsatai Gedeógkak niina suntaji aidaujai jinta uwegshunmanini wegaunum yaakat Nóvah nuigtu Jogbehá aatus aajakua nuna yantamen etsa akaetaiya nuni shimutkauwai. Nunik jegajuawag anenjas batsatun jetekajui.

\VS{12}Dutika jeteam Zébah Salmunájai jiinki tupikakiajui. Nunikmatai Gedeón pataetuk amayag mai achikui. Nuna dutikamtai shiwag aidauk shiig senchi ishamkajui.


\par }{\PP \VS{13}Nunik Gedeón maania depetmak nugka yaijuch Heres tutai aajakua nuni wakitkiuwai.

\VS{14}Nunik wenak nunú nugkanum makichik datsauch yaakat Sucotnumia pujaun achika juki kuashat iniasui. Tusa iniam Sucotnumia apu setenta y siete aajaku aina nuna daajin ashí adaitujui.

\VS{15}Tusa ujakam Gedeón nuna dekaa Sucotnum weuwai. Nunik jegaa nuwiya aents aidaun chichajak:

\par }{\PP “¿Atumesh aneakjumek Zébah Salmunájai achikchaugme tusajum dushiktibiujum dusha? Tuja ¿atumesh aneakjumek Zébah Salmunájai achikchaugme tusajum mina aentsug aidau yaweja pimpiki minidau dekayaitkujum yutai ajamsachbaijum dusha? ¡Pai yamaik achikan juwi itaajai!” tiuwai.


\par }{\PP \VS{16}Nuna tusa Gedeón apu Sucotnumia aidaun suwimka suwak jagki aidau, zarza aidaujai uwegshunmaya yajuakbauwai asutkauwai.

\VS{17}Tuja nuigtushkam kumpin jiikbau yaakat Penuelnum wajattaman ajak ajuauwai. Nuwiya aents aidaunashkam kajegkui.


\par }{\PP \VS{18}Dutika Zéban Salmunájai iniak:

\par }{\PP “¿Atum muja Tabornumia aents aidau amukuitjum dusha wajuku aajabi?” tau.

\par }{\PP Tusa tama dita aimainak:

\par }{\PP “Amejai betek agmayi. Maki makichik aents aidauk apu tumain agmayi”, tuidau.


\par }{\PP \VS{19}Tusa tiagtai Gedeón senchi untsumak:

\par }{\PP “¡Mina yatsug emkau aidau! ¡Dekas mina yatsug emkau aidau kajegkuitjume! Nuadui Tuke Pujuu daajin tajime, atum dita maachuitkugminig, wisha atumnak yamaik maubaitsujime”, tiuwai.


\par }{\PP \VS{20}Nuna tusa inagnamuik niina uchiji emkau Jéter aajakua nuna ame maata tusa inajui.

\par }{\PP Tujash Jéterak eke tsakatuch asa ishamak maumainchau dekapjauwai.

\VS{21}Nunitai Zébah Salmunájai Gedeógkan chichajak:

\par }{\PP “¡Amek dekas mai mantuata! ¡Aentsuk niina wajiujin dekatia!” tuidau.

\par }{\PP Tiagtai Gedeón jegantun mauwai. Dutika Zébah camelloji Salmuná camellojijai kuntujen waji pegkeg apeekamu aidaun yajutkauwai.


\par }{\PP \VS{22}Dutikamtai Israel aents aidau Gedeógkan chichajuinak:

\par }{\PP “Madián aents aidau waitkagmaidau ame ayamkagtukam agkanmitkagtuau asam ame, tuja ame wegantu aidaujai iina apuji atajum”, tiajui.


\par }{\PP \VS{23}Tusa tama Gedeón ditan ayaak:

\par }{\PP “Wika atumi apujig achattajai. Tuja mina uchigkesh atumi apujig achattawai. Atumin apujig Tuke Pujuu atatui.


\par }{\PP \VS{24}“Untsu atum shiwag aidau maakjum ditá patakumtaiji aidau yajutkaujum nuna segajime mina sujustinme tusan”, tiuwai.

\par }{\PP Tuja nunú suntag aidauk uwegshunum batsamin asag patakumtai oro najanamun tuke patakumajaku ainawai.

\VS{25}Tusa timatai Israel aents aidauk jáanchin nugká ainak nuwi patakumtai yajuakbaun batsasajui. Dutikawag Gedeógkan chichajuinak:

\par }{\PP “Pai, juju jukita”, tiajui.


\par }{\PP \VS{26}Nunú patakumtai oro najanamu aidauk diecinueve kilo tumain aajakui. Untsu apu aidaun iwagmamtaiji, nugkutaiji nuigtu jáanch yamakaitkau aidau aatus duka dekapachbau aajakui. Tuja camello anujamu aidaushkam dekapachbau aajakui.

\VS{27}Nunú oro yajuakbauwai Gedeón sacerdote nugkutain dakumak najanauwai. Dutika niina yaaktajin Ofrá ejegauwai. Nuna Israel aents aidau ashí emematuinak Tuke Pujuu ememattan idaisau ainawai. Tuja Gedeógkak pegkegnap dutikaja tukama, nuna niina patayi aidaushkam emematuidau asamtai, niinishkam pegkegchau aajakui.


\par }{\PP \VS{28}Dutika depetkamu asag Madián aents aidauk Israel aents aidaunum yunumag batsamajaku ainawai. Nuadui yaunchuk aajakbaunak betekchau tiki wainkauch juwakajui. Tuja Gedeón iwaku pujusmataig, nunú nugkanmak cuarenta mijan maanitsuk batsamsau ainawai.


\par }{\SH Gedeón jakamu
\par }
{\PP \VS{29-30}Gedeón Jerubaal tuuta awagmatai aajakua duka niina jeen wakitki pujusui. Nuwi pujus setenta uchin akigkui, tuja niina nuweshkam kuashat aajakui.

\VS{31}Tuja niina ikaa nuwe Siquem pujujakua dushakam makichik uchin uchigmakui. Dutikamtai Gedeón nunú uchi daajin Abimelec adaikauwai.


\par }{\PP \VS{32}Gedeógkak shiig muumpaki jakauwai. Nunik jakamtai, niina apaji Joása ukumataiji Abiesel wegantu aidau batsamtai yaakat Ofrá aajakua nuwi ukusajui.


\par }{\PP \VS{33}Gedeón jakamtai batsamas Israel aents aidauk Baal dakumka najanamu aidaun emematuinak Apajuí ememattanak ataktu idaisajui. Tuja dita apajuímawagtinnak Baal-berit aajakua nuna etegkawag nuna emematujaku ainawai.

\VS{34}Nunidau asag ditan shiwag waitkagtai Tuke Pujuu Apajuí ayamjukua nunak kajimatki idaisajui.

\VS{35}Gedeón tikich daaji Jerubaal aajakua nunú ditan ayamjak kuashat takasu aig, niina patayi aidaunash wait anenjachu ainawai.




\par }\Chap{9}{\SH Abimelec apu wajasbau
\par }
{\PP \VerseOne{1}Jerubaalan uchiji Abimelec niina dukuji wegantu aidau Siquemnum batsatu asamtai, ditajai chichastatus weuwai. Nunik jegaa ditan chichajak:


\par }{\PP \VS{2}“Iik pataa ainaji, nuadui tajime. Jerubaala uchiji setenta aina duka ashí apu amain ainatsui, ima makichik apu amainai tajai. Nuniau asamtai juwi tikich aents aidau batsata nujai nunú pachisjum shiig chichasjum antumtikatajum”, tiuwai.


\par }{\PP \VS{3}Tusa timatai Abimelekan patayi asag, niina atuinak, Siquemnumia aidaujai chichastatus shiyakajui.

\VS{4}Nuigtushkam apajuímtai Baal-berit dakumka najanamu jegamjukbaunum kuichik plata najanamu atatman setenta jukiajui. Dutika Abimelekan susajui. Dutikam nuna akikmak, Abimelec aents magkagtin aidaun yajuakui. Dutika nunú aents aidaujai,

\VS{5}yaakat Ofrá niina apaji Jerubaal pujujakbaunum weuwai. Nunik wegak niina yachi setenta aajaku aina nuna makichik kaya múun pujaunum nuwi ashí kajegkui. Untsu niina yachi Jotam awan aajakua nunú uumkau asa, ima nigki uwemjauwai.

\VS{6}Dutika niina yachi aidaun ashí amukmatai, Siquemnumia aents aidau, nuna yantamen Bet-miló aajakua nuwi batsamin aidaujai Siquemnum numi encina tutai wajaunum kaya pegkejam tutai pujaunum nuwi ijunjajui. Nunikag nuwi Abimelekan apu adaikajui.


\par }{\PP \VS{7}Abimelec apu wajase tabaun Jotam dekaa, muja Guerizim tutainum wakauwai. Nunik nuwi wajas Siquemnumia atuktinme tusa senchi untsumak chichaak:

\par }{\PP “¡Siquemnumia aidauwah, wi titatag nunú shiig antuktajum! ¡Atumnash Apajuí antugtamkachajaintash!


\par }{\PP \VS{8}“Makichik tsawantai numi aidau apugtin amí tusag wakekajui. Nuadui olivon chichajuinak: ‘¡Ame iina apuji ata!’ tiajui.

\VS{9}Tusa tama: ‘Wika tikich numi aidaun apuji atag takunuk, aents aidau Apajuín emematuinak mina aceitejun juki takau aina nuna, tuja ditanu atinnashkam mina aceitignak juki takau aina nuna idaikun apu amainaitjai’, tusa dakitjauwai.


\par }{\PP \VS{10}“Tusa timatai higueran chichajuinak: ‘¡Untsu ame iina apuji ata!’ tusag segajui.

\VS{11}Tusa tama higuera chichaak: ‘Wika numi aina nuna apuji atag takunuk, mina yujagkeg higo shiig pegkeg yumimitun nejenaitag nuna idaikun apu amainaitjai’, tusa dakitjauwai.


\par }{\PP \VS{12}“Tusa timatai numi aidau uva numijin chichajuinak: ‘¡Untsu ame iina apuji ata!’ tusag segajui.

\VS{13}Tusa tama uva numiji chichaak: ‘Wika numi aina nuna apuji atag takunuk, Apajuín emematuinak tuja dita aidaushkam minaiya vino najanamun umuinak shiig aneen aina nuna idaikun apu amainaitjai’, tusa dakitjauwai.


\par }{\PP \VS{14}“Tusa timatai inagnamua nuna numi jagkigtinun chichajuinak: ‘¡Untsu ame iina apuji ata!’ tusa segaidau.

\VS{15}Tusa tama jagki chichaak: ‘Dekaskenum atumi apuji ati tusajum wakegakjumek, wi dukuka ijiam nuna wakentin batsamsatajum. Untsu atum dakitakjuminig, minaiya jii keeka muja Líbano tutainum setug múun ayá nuna apea ijinattawai’ tiuwai jagki”, tiuwai Jotam.


\par }{\BB \par }
{\PP \VS{16}Nuna tusa inagnak: “Tuja yamai wi atumin tajime: ¿Atum Abimelec apu adaikabiujum dusha pegkejak dutikaujum? ¿Tuja mina apag Jerubaal atum aidautigmin shiig kuitamjamkau aina dutikagmek, atumesh niina patayi aidaush shiig kuitamkaujum?

\VS{17}Atumek Madián aents aidau waitkatai batsatutigmin, mina apag atumi ayamjutpak maaniak jamain wajakui.

\VS{18}Tujash atumek duka aneetsuk, mina apaju patayi aidaujai shiwagmagajum niina uchiji setenta aajakua nunú makichik kayanmak ijinaugme. Tujash ima dukek dutikachugme, nuigtush Abimelec atumi patayi asamtai, Siquema apuji ati tusajum adaikaugme.

\VS{19}Tujash yamai wi tajime: Atum aidautijum mina apag Jerubaal aajakua nunú niina patayi aidaujai pegkeg anentaiyai kuitamkau ainakjumek, Abimelecjai shiig aneasjum pujustajum. Nuniagmin niishkam atumin shiig anenjamsatnume.

\VS{20}Untsu atum shiig kuitamkachu ataik, Abimelecnumia jii kegak Siquemnumia aidaun Bet-milónnumia aidaujai apea ijinati. ¡Tuja nunú jimag yaakta nuwiya jii kegak Abimelekan apea maati!” tiuwai.


\par }{\PP \VS{21}Nuna Jotam aatus tusa ukuak, tupikaki yaakat Beernum wee pujusui. Nunak nunikui wagki niina yachi Abimelekan ishamak.


\par }{\PP \VS{22}Tuja Abimelekak Israel aents aidaun apuji wajas kampatum mijan inamjauwai.

\VS{23-24}Tuja nuadui Jotam tibaunak imanisag umigkauwai. Nuadui ashí aents aidaunum shiig pegkegchau, senchi waitiamu ati tusa Apajuí tiuwai. Nunú umintai, pempeentunikig tsainika ainawai.




\par }\Chap{13}{\SH Sansón akiinamu
\par }
{\PP \VerseOne{1}Israel aents aidauk Tuke Pujuu umigtan kajimatkiag ataktushkam pegkegchaun takaidau. Nuniagtai Tuke Pujuu ditan idaisauwai. Dutikamtai filisteo aidau cuarenta mijan waitkasu ainawai.


\par }{\PP \VS{2}Tuja nunú tsawantin makichik aents Dan wegantu Manoa daagtin yaakat Soránum pujujakui. Niina nuweg uchi uchigmachu asamtai uchijig atsujakui.

\VS{3}Makichik tsawantai Apajuí ángeltsukaita tumain nayaimpinmaya nunú nuwan wantintuk chichajak:

\par }{\PP “Amek yaunchuk nagkamsam uchigmachuitme. Tujash yamai ejapjuktatme, nunikam uchi aishmag uchigmaktatme.

\VS{4}Nuadui umutai vino nuniachkush tikich uwaja nampetai aidauk makichkish uwajaipa. Tuja Tuke Pujuu dakitamu aina dushakam yuwawaipa,

\VS{5}wagki uchi aishmag uchigmaktatam duka atatui Nazareo.\FTNT{*}{{\FR 13:5 }{\FT{“Nazareo” tawa nunak Apajuínu asa pegkegchaunak makichkish takaschatjai tumamiu aidaun takau tawai.}}} Nunú uchi intashig awagchamu atatui, wagki nii múun wajasa filisteo aidau Israel aents aidaun waitkaina nuna ayamjuk agkanmitkattawai”, tiuwai.


\par }{\PP \VS{6}Tusa tima aishin ujaktatus wejiuwai. Nunik jegaa ujaak:

\par }{\PP “Apajuí ángeljai betek wi pujamunum tajutuame. Nuniakui senchi puyatkamjai, wagki Apajuí ángeljai betek asamtai. Yaitpa tusanuk wikish iniaschamjai, tuja niishkam niina daajinak tujutchame.

\VS{7}Untsu uchi uchigmaktatme tusa tujutmae. Nuna tusa, yamai nagkamsamek vino uwajaipa, tuja tikich uwaja nampetai aina dukesh uwajaipa, tujutmae. Nuigtush pegkegchau aina duka yuwawaipa. Tuja ame uchi uchigmaktatam duka uchi eke akiintsaig Apajuínu etegkamu asa, wika pegkegchau aina nunak takaschatjai tumamiu asa pegkegchaunak takatsuk, jau aina numamtin uchik atatui, tujutmae”, tiuwai.


\par }{\PP \VS{8}Tusa ujakam Manoa Tuke Pujuun segaak aatus tiuwai: “Apujuh, ame aents awemaum nunú ataktu awekagtita tusan segajame, nunú taa uchi akiinkuish itugkattaji nuna ujapakti taji”, tiuwai.


\par }{\PP \VS{9}Tusa segam Apajuí Manoa sumamunak betek umikui. Nuniak nuwa ajanum wekaetatman Apajuí ángeljai betek ataktu wantintukui. Tuja Manoa niijai wekaechau asamtai,

\VS{10}tupikaki weuwai ujaktatus. Nunik ujaak:

\par }{\PP “¡Aentsun wi wainkabiag nunú ataktu wantintugkae!” tiuwai.

\VS{11}Tusa ujakam Manoa niina nuwejai nunú aents pujamunum weuwai. Nunik jegantun iniak:

\par }{\PP “¿Ameka tikich tsawantin mina duwagjai chichasmayum?” Tusa tama nii ayaak:

\par }{\PP “Ehe, witjai”, tiuwai.

\VS{12}Tusa tutai Manoa chichajak:

\par }{\PP “Ame mina duwag tium nunú uminkuish ¿wajuk uchish kuitamainaitji? ¿Tuja uchish itugkattaji?” tau.


\par }{\PP \VS{13}Tusa tutai ángel tumain wantinkauwa nunú Manoan ayaak:

\par }{\PP “Wi amina nuwemin timag nunak imatiksag umikti.

\VS{14}Vino najanamun uwajaigka. Tuja tikich umutai uvanmaya najanamu aidaunash uwajaigka, nuigtushkam tikich umutai kajiau aidaunashkam uwajaigka. Tuja tikich yutai aidaun Apajuí dakita nunak yuwawaigka. Wi tibaunak Imatiksag umikti”, tau.


\par }{\PP \VS{15-16}Tusa tama, Apajuíyap ángeljai betek wantintujuk tujutua tachau asa chichajak:

\par }{\PP “Wait aneasam juwi jutijai juwakta, nunikamin chivo tsakatan maa inajuamtai yuwami”, tau.

\par }{\PP Tusa tama nunú ángeljai beteka nunú niina ayaak:

\par }{\PP “Wi juwi juwaknush amina yutaigminak amejai jimagtuknuk yumaitsujai. Untsu chivo tsakat maam nuna neje ashí apeakum Tuke Pujuu emematta”, tiuwai.


\par }{\PP \VS{17}Tusa tama Manoa niina chichajak:

\par }{\PP “Untsu amina daagmesh yaita dukesh ujajatkata, nuna dekau asan ame tukagtam nunú uminkui see kuashat titagme”, tiuwai.


\par }{\PP \VS{18}Tutai Apajuí ángeljai betek wantinkauwa nunú niina ayaak:

\par }{\PP “¿Wagka mina daajush dekatasamesh wakegame? Mina daajuk shiig pegkeja ibau asa kakajus dekamaitsui. Nuadui uukbaujai betekai”, tiuwai.


\par }{\PP \VS{19}Tusa timatai chivo tsakatan, ajak aidaun neje juukbaujai ijumag juki, kayanum patai nuna ashí apeak Tuke Pujuun emematiuwai. Nuna dutikamtai Tuke Pujuu Manoan niina nuwejai wainchatai pegkeg aidaun iwaintukui.

\VS{20}Tuja Manoa niina nuwejai chivon maa apeauwa nunú bukuitamunum Apajuí ángeljai betek nuwi pachitkau yaki waun wainkajui. Nuna wainkag tsuntsumawag nijayin nugka antig pujusajui.

\VS{21}Nuna Manoa wainak anentaimjauwai, dekas Tuke Pujuuwap ángeljai betek wantinkaun wainkaja tiuwai. Duwi nagkamsag niinak tuja niina nuwenakesh ataktuk wantintukchauwai.


\par }{\PP \VS{22}Nuna wainkau asa niina nuwen chichajak:

\par }{\PP “Iik dekas Apajuí wainkau asa jakattaji”, tiuwai.


\par }{\PP \VS{23}Tutai niina nuwe ayaak:

\par }{\PP “Tuke Pujuu iina mantamatag takug, ii kuntin maa nuna neje ashí apeaku, ajak juukbaujai apeag nuna dakitmain wajake. Tuja iina iwaintugmaka nunashkam iwaintugmamainchau awajtamkae. Nuigtushkam iina ujapaka nunash ujapamainchau awajtamkae”, tiuwai.


\par }{\PP \VS{24}Duwi pujus niina nuwe ejapjuk uchi aishmagkun uchigmakui. Nunikmatai adaikauwai Sansón. Nunú uchi muumpatai Tuke Pujuu pegkegnum yaijakui.

\VS{25}Tuja makichik tsawantai yaakat Sorá Estaoljai niiniaku aajakua nuna ejapeen Danka nugke aajakua nuwi Sansón pujaun Apajuín Wakani egkemtujui.




\par }\Chap{14}{\SH Sansón nuwenamu
\par }
{\PP \VerseOne{1}Makichik tsawantai Sansón weuwai yaakat Timnat. Nunik nuwi filisteo nuwa pujuttaman wainak wakejukui.

\VS{2}Nunik niina jeen wakitki apajin dukujijai ujaak:

\par }{\PP “Yaakat Timnatnum filisteo nuwa pujaun wainkamag nujai nuwenatag tajai. Nuadui wait aneasjum nuwenatasa umitai aina nunú ashí umiktajum”, tiuwai.


\par }{\PP \VS{3}Tusa tutai niina apaji dukujijai ayaak:

\par }{\PP “¿Wagkamek filisteo aents Apajuín umigchau aina nuninjaish nuwenatame? ¿Iina patayi aina nuwiyag nuwak atsawak? atsa nuniachkush ¿ashí Israel aents aina nuwiya nuwak makichkish atsawak?” tiuwai.

\par }{\PP Tusa tama Sansón ayaak:

\par }{\PP “Wika nuna nuwan wakegajai. Dekas nunú nuwa sumagtuktajum nujai nuwenatjai”, tiuwai.


\par }{\PP \VS{4}Tuja Tuke Pujuu yaunchuk emtika nuniktin ati tusa tibaunak niina apajig dukujijaig dekajakchau ainawai. Tuja nunú tsawantin Israel aents aidaun filisteo aidau waitkaidau asamtai, wajuk waintuanuk filisteo aents aidaun ijinkun Israel aents aidaun agkanmitkawag tau asa tiuwai.


\par }{\PP \VS{5}Nuadui Sansógkak niina apaji, dukuji aatus yaakat Timnat weuwai.

\par }{\PP Nunik wegau niina apajin dukujijai ukuak tsegkeki uvan egak weuwai. Nunik wegaun león yama tsakaju senchi kajeau jetekui.

\VS{6}Dutiktai Apajuí Wakani Sansógkan egkemtujui. Dutikam leónkan achika chivo tsakatuch maumaina dutika mauwai. Nuna dutikash apajinak dukujijaig ujakchauwai.

\VS{7}Tuja Timnatnum jegawag Sansógkak nii nuwa wakejukbau pujaunum weuwai. Nunik niijai chichasui.


\par }{\PP \VS{8}Nunik dukap tsawan pujusa nii nuwenatnuji tsawan jegamtai, wenak yaunchuk nii león maamujin diistatus tsegkeki weuwai. Nunik jegan diikma leónka iyashi sakajunum dapa jegamak yumijina egketun wainkauwai.

\VS{9}Dutika wainak ashí juki duka dukakua weuwai. Nunik niina apaji dukujijai pujaunum jegan, ditanashkam akaantuk susauwai, dutikam ditashkam nuna dukawajui. Tujash Sansógkak león maa ukukbaunmayan jukimjai tusag ujakchauwai.


\par }{\PP \VS{10}Nunik jegawag Sansógka apajig uchiji nuwe atinun wainkatatus wejiuwai. Tuja datsauch nuwenuk nuna dutikin ati tibaun umiak Sansón nii nuwenbaunum jiistamatatus ipamauwai.

\VS{11}Tujash filisteo aidauk ishamkagtuidau asag, treinta datsauchin ipauwai, Sansón nuwentai uyunainak batsamsatin aidaun.

\VS{12}Nunú treinta aents aidaun Sansón chichajak:

\par }{\PP “Makichik anentaimsa aimtain iniastajime. Dutikamtai nuwenbau siete tsawan asa atata duwi ujatkatajum wajina takunua taja nunú. Nunú betek ujatkagminig maki makichik jáanch shiig pegkeg lino najanamun, nuigtu nuwenbaunum weaku nugkutai aidaujai amastajime.

\VS{13}Untsu nunú betek aimkachjumek, jáanch shiig pegkeg lino najanamu, nuigtu jáanch nuwenbaunum weaku nugkutai aidaujai mina sujustatjume”, tiuwai.

\par }{\PP Tusa tama dita aimainak:

\par }{\PP “Ame waji tame nunú tita antukmi nunika aimkagmi”, tuidau.


\par }{\PP \VS{14}Tusa tiagmatai Sansón aatus tiuwai:

\par }{\Q “Yukagtinnumia yutai

\par }{\Q pegkeg jiinkiuwai, senchigtinnumia

\par }{\Q yumimitu jiinkiuwai”, tiuwai.

\par }{\PP Timatai, nunash wajina takug tawa tusa kampatum tsawan batsamtakush ejechajui.

\VS{15}Tuja ejechamin dekapenak tsawan ipak usumta duwi Sansógka nuwen chichajuinak:

\par }{\PP “Iina tujabi nunash wajina takug timae nunú aishjum dekajuata. Nunikam amina ujapakmatai ujajatkata. Unstu nunú dekajuachaminig, aminak, amina apa patayi aidaujai apeattajime. ¡Wagki atumek dekas iina jáanchji aina nunú atankimi tusajum ipajatuaugme!” tiajui.


\par }{\PP \VS{16}Tusa tiagmatai Sansógjai chichastatus weuwai. Nunik jegajua buutki chichajak:

\par }{\PP “¡Amek minak anentsume! ¡Amek minak kajegtame! Nuniau asam mina pataag aina nunú anentaimsa aimtai iniasume, tujash amek minak dusha waji takumea tiume duka ujattsume”, tiuwai.

\par }{\PP Tusa tama Sansón ayaak:

\par }{\PP “Mina apagnakesh, tuja mina dukugnakesh ujatsug nunash aminash wagkanuk ujaktagme”, tiuwai.


\par }{\PP \VS{17}Tusa tamashkam ujatkati tusa niyai ayaumas pujus nii nuwenku jiistabau siete tsawan aajakua imanisag siete tsawan buutú pujau. Imatika waitka pujujam tsawan sieteya duwi nunash wajina takug tiyawa nuna ujakui. Tusa ujakam niina patayi aidau batsatun jegajua niishkam ujakui.

\VS{18}Dutika ujakajam tsawan sieteya duwi eke etsa akaetsaig Sansógka jegajuawag chichajuinak:

\par }{\Q “Dapa yumiji yumimitun

\par }{\Q nagkaesauk tikichik atsawai.

\par }{\Q Tuja Leónka nagkaesau senchigtinuk tikichik atsawai”, tuidau.

\par }{\PP Tusa tiagmatai Sansón ditan chichajak:

\par }{\PP “Mina duwag ujapakchamtaig, atumek nunap tawa tusagmek ejemainchau ainagme”, tiuwai.


\par }{\PP \VS{19}Nuna taig Tuke Pujuu Wakani egkemtug Sansógkan senchimtikauwai. Dutikam weuwai yaakat Ascalón, nunik nuwi treinta filisteo aidaun mauwai. Dutika nuna jáanchji aidaun yajutuk akikmakui. Nuna dutika senchi kajeka niina apaji jeen wakitkiuwai.

\VS{20}Nunikmatai Sansón nuwenbaunum aents aidau pujusu aina nuwiyajai Sansógka nuwen tikich aentsnum sujutkajui.




\par }\Chap{15}{\PP \VerseOne{1}Tuja kuashat tsawan nagkaemakiu ai, trigo juut jegamunum Sansón niina nuwen ijagsatatus wegak chivo tsakatan juki weuwai. Nunik jegaa chichaak:

\par }{\PP “Mina kanutaijui wayan mina duwagjai chichastajai” tusa wayatag titatman niina wegaji dakitjauwai.

\VS{2}Nunik chichajak:

\par }{\PP “Wika dakitakus idaisayatai tibaijai. Tau asan amina kumpagmín nuwemnak sujukmaijai. Tujash tikich mina nawantug ekeu niina nagkaesau shigmauch puja nunú nuwatkata”, tiuwai.


\par }{\PP \VS{3}Tusa tama Sansón ayaak:

\par }{\PP “Yamai atum filisteo aidautigminak wi ijinattajime. Dutika ai wagka aikae tujutmainuk atsuttawai”, tiuwai.


\par }{\PP \VS{4}Nuna tusa ukuak niina nuwe sujutkamunum iikmaktatus, trescientos amich nuwa aidaun achika ijumjauwai. Dutika apa apatuk ujuknum jigkakui. Dutika jimag amich apatka jigkakbaunum nuna ujuken ekematain anug jigkakui.

\VS{5}Dutika nuna ekemak amichan atia filisteo aidau ajaji aidaunum ishiakui. Nunú shimak trigo juuka ijumjamu aidaun eke juukchamu aidaujai ashí apekui. Dutikak nuigtushkam uva ajakbaun, olivo\FTNT{*}{{\FR 15:5 }{\FT{“Olivo”: Juka makichik ajakai. Nuna nejeshkam olivo tutayai. Untsu nunú juuka painkamu aceituna tutayai.}}} ajakbaujai ashí apeka ijinauwai.


\par }{\PP \VS{6}Dutika ijituam filisteo aidauk: ¿Yaki aikae? tusa inimainak yujakma: Auk Sansógka wegaji niina nuwen atanki, niina kumpajinig sujutkam, nuna iikmak aikae tabaun dekawajui. Nunik dekawag nuna shimutuk nunú nuwanak apajijai apeawag maawajui.

\VS{7}Dutikawagmatai Sansón chichaak:

\par }{\PP “Atum aniau asagmin, nuna iikmakun makichkish idaitsuk ashí amuktatjime. ¡Nunak dekas wi umiktinjun tajai!” tiuwai.

\VS{8}Tusa senchi kajeku asa filisteo aidaun jeteka shiig kuashat ijinauwai. Dutika ukuak Etamnum kaya múun waa au asamtai, nuwi uumak pujustatus weuwai.


\par }{\SH Sansón burro jagkejai filisteo aidaun ijinamu
\par }
{\PP \VS{9}Nunik weu ai filisteo aidaushkam Sansógkan egainak Judá nugken shiyakajui. Nunikag jegawag nuwi nagkamas batsamak nugka Lehi\FTNT{†}{{\FR 15:9 }{\FT{“Lehi” tawa duka hebreo chichamnumak “kuntinu jagken” taku tawai.}}} tutaiya imanui jegantajui.

\VS{10}Imanikagmatai Judá wegantu aidau ditan iniinak:

\par }{\PP “¿Wagka jutijai maaniatasagmesh atumesh kaunaugme?” tuidau.

\par }{\PP Tusa tama dita aimainak:

\par }{\PP “Sansón iina pegkegchau awagtamkau asamtai, achika juki iishkam dutiksaik iikami tusa yujaji”, tuidau.


\par }{\PP \VS{11}Tusa tiagmatai nuna antukag, tres mil aents Judá wegantu aidau Etamnum kaya múun waa aunum nuwi Sansón pujau asamtai shimutkauwai. Nunik jegawag nuwi pujuttaman wainkag chichajuinak:

\par }{\PP “¿Amek dekatsmek filisteo aents aidau iina nagkaetamsau senchigtin aina duka? ¿Wagka jutikamesh utugchatash itagkagtuaume?” tuidau.

\par }{\PP Tusa tama Sansón ditan ayaak:

\par }{\PP “Wika dita pegkegchau takasbaujin dutiksanuk iikamjai”, tiuwai.


\par }{\PP \VS{12}Tusa timatai dita chichajuinak:

\par }{\PP “Iik ame achika juki filisteo aidaunum sujukmi tusa kaunaji”, tuidau.

\par }{\PP Tusa tama Sansón ayaak:

\par }{\PP “Atum mantuashtinaitkugmek, dekas mashtatjame tusa tujuttajum”, tiuwai.


\par }{\PP \VS{13}Tusa tutai dita ainak:

\par }{\PP “Atsa, ii aidautik mashtatjame, ayatak achika juki filisteo aidau susami tusa taji”, tuidau. Aatus tusag jimag soga yamagmai jigkajajui. Dutikawag uumak pujaun jiikiag jukiajui.


\par }{\PP \VS{14}Dutikawag we wenakua Lehin nugkanum jegawajui. Nunikagmatai filisteo aidauk shiig aneenak untsumkiag jiintujajui. Dutikiagtai Apajuí Wakani Sansógkan senchimtikauwai. Dutikam sogayai niina kuntujin, uwejen jigkagbaunak hilo lino najanamu apeamu tsujinmaina numamtuk tsujiajui.


\par }{\PP \VS{15}Dutika nuadui burro jagke eke shiig sakamchau atatman juki, duwi awatug mil filisteo aidaun kajegkui.

\VS{16}Dutika chichaak:

\par }{\Q “Makichik burro jagkenig

\par }{\Q mil aentsun kajegkan

\par }{\Q ijumsawa emakjai”, tiuwai.


\par }{\PP \VS{17}Nuna tusa burro jagke takakbaun nagkima ajapauwai. Nuadui nunú nugka daajig Ramat-lehi\FTNT{‡}{{\FR 15:17 }{\FT{“Ramat-lehi” tawa duka hebreo chichamnumak “jagke nain” taku tawai.}}} adaikamui.


\par }{\PP \VS{18}Tuja Sansón senchi kitaag Tuke Pujuun segaak: “¡Ame minak shiwag shiig kuashat aina nuna depetkati tusam yainkaume! Nuadui ¡yumi umumain atsutai juju aents amina umigtamchau batsata nuwi kitakai jakati, nunikmatai niina iyashin dushikjatnume tusamek idaitumaitsume!” tiuwai.


\par }{\PP \VS{19}Tusa timatai Apajuí yumi initkanmayan jiikiuwai. Dutikamtai Sansón nuna uwajui. Nuna uwag ataktu wajiu wajasui. Nuadui nunú yumi pukuni jiinkiuwa nuna daajin adaikauwai En-acore.\FTNT{§}{{\FR 15:19 }{\FT{“En-acore” tawa duka hebreo chichamnumak: “entsa segabau” taku tawai.}}} Duka yamaikish nugka Lehin tutainum awai.


\par }{\PP \VS{20}Sansógkak veinte mijan Israel aents aidaun yaigkui. Nunak filisteo aidau nunú tsawantin Israel aents aidaun ashí depetuk waitkajaku aina nunú tsawantin niig takasui.




\par }\Chap{16}{\SH Sansón yaakat Gazanum webau
\par }
{\PP \VerseOne{1}Makichik tsawantai Sansón yaakat Gazanum weuwai. Nunik nuwi makichik nuwa akiaku dutiktai pujuttaman wainak, nuna jeen waya niijai kanajui.

\VS{2}Nuwi pujai filisteo aidaushkam Sansón tae tabaun antukag, nunú yaaktanmaya aidau Sansón pujamun tenteawajui. Dutikawag yaakta waitijin kuitamainak makichik tsawan batsamtau asa, kiitai kashin tsawaku maami tusag dakainak jasa takamtak batsatu.

\VS{3}Tujash Sansógkak ejampek shintaag waiti aidaunak numijijaí tegajui. Dutika jiju minantuamunashkam ukuinag ashí yanaki yajuak, yaakat Hebrógjai niiniaku muja jiitkaunum iwaka nagkimak utsagkui.


\par }{\SH Sansón Dalilajai
\par }
{\PP \VS{4}Duwi pujus, nuwa Dalila daagtin Sorec nugka pakajin pujuttaman jukitatus ausauwai.

\VS{5}Dutikamtai filisteon apuji aidau Dalilajai chichastatus shiyakajui. Nunik jegajuawag chichajuinak:

\par }{\PP “Sansógkash wagkag ibau senchigtinaita tsanuja dekajuata. Dutikawamin itugkaik depetmainaitji nunú ejemi. Nunú dekajua achika jigkaja apusami. Tuja ame dekajuawaminig, ii aidauti maki makichik mil cien kuichik plata najanamu amastatji”, tiajui.


\par }{\PP \VS{6}Tusa tima Dalila Sansógkan chichajak:

\par }{\PP “Wagka ibau senchigtinaitme nunú minash wait aneasam ujatkata. ¿Wajigmin jigkapajagmataiya ayamjumainchaush amainaitme?” tau.


\par }{\PP \VS{7}Tusa tama nii ayaak:

\par }{\PP “Siete daek samek aidauwai jigkatjagmataig, tikich aents aina nujai betek senchigtuchu amainaitjai”, tiuwai.


\par }{\PP \VS{8}Tusa timatai Dalila filisteo apuji aidaun ujakui. Tusa ujakajam daek samek aidaun siete jukiag Dalilan susajui. Dutikam nuna juki Sansógkan jigkajui.

\VS{9}Dutika jigkaja, aents aidaun yaunchuk niina kanutaijin uuka batsasu asa, untsumak:

\par }{\PP “¡Sansógka, filisteo aidau jetepainawai!” tau. Tusa tutai Sansón nantak nunú daeknak apeamujai betek tsujiajui. Dutikamtai filisteo aidauk wagkag ibau senchigtinaita nunak dekamainchau dekapjajui.


\par }{\PP \VS{10}Tuja Dalila Sansógkan chichajak:

\par }{\PP “¡Tsanujaume! ¡Amek minak dushiktakum tujutiume! Tujash dekas yamaik wait aneasam tujutta, itugkaya emetmainush amainaitme nunú”, tiuwai.


\par }{\PP \VS{11}Tusa tutai Sansón ayaak:

\par }{\PP “Soga yamajam makichkish takashtaiyai jigkatjagmataig, tikich aents senchigtuchu aina nujai betek amainaitjai”, tiuwai.


\par }{\PP \VS{12}Tusa timatai yaunchuk aents aidaun niina kanutaijin uuka batsasua dutiksag batsasu asa, Dalila soga yamagman juki Sansógkan jigkaja, untsumak:

\par }{\PP “¡Sansógka, filisteo aidau jetepainawai!” tau.

\par }{\PP Tusa tama Sansón nantak, hilo tsejegkush tsujimaina imatika soganak tsujiajui.

\VS{13}Dutikamtai Dalila niina chichajak:

\par }{\PP “¿Wagka ima tsanugme? ¡Amek minak tuke tsanugme! ¡Itugkaya emetmainush amainaitme nunú tujutta!” tau.

\par }{\PP Tusa tama Sansón ayaak:

\par }{\PP “Kakaumainchau wajasti tujutkumek, mina intashig siete chapikmagmawa nunú jáanchjai ijumjam jáanch apataiyai apijam, nuadui numi ajiam nuwi jigkamainaitme. Dutikawamin tikich aents senchigtuchu aina nujai betek amainaitjai”, tiuwai.

\par }{\PP Tusa timatai Dalila Sansógkan ikanag aepes intashi siete chapikmagbaun ijumag jáanch apataiyai apijauwai.


\par }{\PP \VS{14}Dutika numi juki ajia jigka emetua untsumak:

\par }{\PP “¡Sansógka, filisteo aidau jetepainawai!” tau.

\par }{\PP Tusa tama nantak intashi jigkatuamunak japiki juwak jáanch apigtainak numi ajiamujai tsujiajui.


\par }{\PP \VS{15}Dutikamtai Dalila chichajak:

\par }{\PP “¡Amek waitaitme! Nuniayatkum aneajame tusa tujutmaume. Amek mina dushiktau asam, kampatuma imania tsanujaume. Tujash tuwi senchigmesh ajutjamua duka eke ujattsume”, tau.


\par }{\PP \VS{16}Tusa kashi kashinig iniak waitkamu asa yawetug dakitak, dekas jakatjai tiuwai.

\VS{17}Tau asa, wagkag ibau senchigtinush ayi nuna Dalilan ujaak:

\par }{\PP “Wika nazareowaitjai. Mina intashjunak makichkish tsupigtuchu ainawai, wagki minak eke akiintsaig Apajuínu ati tusa etegkamu asan, pegkegchaun takaschati tibauwaitjai. Tuja mina intashjun tsupigtukagmataig, tikich aents senchigtuchu aina nujai betek amainaitjai”, tiuwai.


\par }{\PP \VS{18}Tusa etsegtumakmatai, yamaik dekas ujatkae tusa filisteo apuji aidaun ujaktajum tusa chichaman akuptak:

\par }{\PP “¡Yamaik Sansógkak wagkag ibau senchigtinaita nunak ashí ujatkae, nuniau asamtai kaunatajum!” tiuwai.

\par }{\PP Tusa timatai ame dekajuawaminig, akiktatjame tiu asag, kuichki jukiag Dalila pujamunum wegajui.


\par }{\PP \VS{19}Dalilak niina bakuin Sansógkan patas ikanjauwai. Nunik kanagmatai niina intashi siete chapikmagbaun tsupijati tusa makichik aentsun untsukui. Nunú jegantun ashí tsupijauwai.

\VS{20}Dutika tsupijamtai Dalila untsumak:

\par }{\PP “¡Sansógka, filisteo aidau jetepainawai!” tau. Tusa tama Sansógkak Tuke Pujuu niina idaisamunak dekachu asa, kanag tepau nantak tuke ayamjubau asa nuniktakama nunimainchau wajasui.

\VS{21}Nunik kakaumainchau wajasmatai, filisteo aidau achikag jiin mai ukuitkajui. Dutikawag yaakat Gazanum emajui. Dutika nuwi ejegawag cadena bronce najanamui jigkajag, aents achika chimpitainum trigon dekeak pujusti tusa apusajui.

\VS{22}Dutikam pujai niina intashi ataktu tsakajauwai.


\par }{\SH Sansón jakamu
\par }
{\PP \VS{23}Filisteo aents aidaun apuji aidau Sansógka achiku asag depetmakji tusag, shiig aneenak ditá apajuímtaiji Dagón aajakua nuna emematuinak, kuntinun maawag apeawagtatus ijunjajui. Nunik batsamas kantamainak:

\par }{\Q “Iina apajuíji yaimpasmatai,

\par }{\Q iina shiwaaji Sansón

\par }{\Q depetkaji” wajaidau.


\par }{\PP \VS{24}Tuja tikich aents filisteo aidaushkam nuna wainkag dita apajuímtaijin emematus kantamainak:

\par }{\Q “Iina apajuíji yaimpasmatai,

\par }{\Q iina shiwaaji Sansón

\par }{\Q ii ajakmamu aidaun ijitjamak

\par }{\Q aents aidaun kuashat ijinnuwe

\par }{\Q nunú depetkaji”, wajaidau.


\par }{\PP \VS{25}Imatuidau asag shiig aneenak Sansón achikam egketa nunú jiiki itatajum tima, jiiki itawagmatai senchi dushikinau. Dutikainak jega jegamku ajigbau jimag wajaunum nuna ejapeen awajsajui.


\par }{\PP \VS{26}Dutikam wajasa uchi niina egkesa ejeentaun chichajak:

\par }{\PP “Juju jega jegamku ajigbau aina nunú jimag atsuak nuwi ejentunta, achimka wajasan ayamjatjai”, tiuwai.


\par }{\PP \VS{27}Tuja filisteo aidaun apuji aidauk nunú jeganum ashí nuwa nuwajaima ijunag piyak batsatu. Nuninai tikich aidaushkam nuna yakin ekenja jegamkamunum tres mil aents tumain Sansógkan dushikiagtai nuna diinak batsatu.

\VS{28}Imatu batsatai Sansón senchi untsumak Tuke Pujuun segaak: “¡Tuke Pujuu Apajuí ashí senchigtinuh, wait aneasam ima juke inagnamu yainkata! Filisteo aidau mina jiijun mai ukuitjukajag dushiktuina nuna iikmaktajai. ¡Senchijum sujusta!” tiuwai.


\par }{\PP \VS{29}Nuna tusa jega jegamku ajiamu ejapeen jimag wajaun nuna mai achikui.

\VS{30}Nunik achika wajas untsumak: “¡Filisteo aidautigmek yamai wijai jinaattagme!” tiuwai.

\par }{\PP Tusa tamawaik ashí niina senchijijai shitakiuwai, dutikam kupinak jega iyak filisteo apuji aidaunak, tikich nuwi batsatujai ashí yutua ijinauwai. Nii iwaku pujusa aentsun ijinauwa nuni kuashat nii jak ijinauwai.


\par }{\PP \VS{31}Nunik Sansón jakamtai, niina yachi aidau patayi aidaujai kaunawag iyashin jukiag, yaakat Sorá Estaoljai awa nuwi niina apaji Manoa ukusbaunum ukusajui. Sansógkak Israel aents aidaun yayaak veinte mijan takasui.

\par }